
Diplomaţi români în trecut 
(sec. XIV—XVII) 


de loan D. Condurachi 
Consilier de Legaţie 


(Continuare din nr. trecut) 


Soliile Banului Mihalcea la Curtea 
din Praga (1597—1600) 


VER) 


Cucerirea Ardealului de către Mihai Viteazul reprezintă, fără 'n- 
doială, unul din momentele cele mai glorioase din trectul nea- 
mului românesc. Dar oricât de important ar fi acest fapt, nu e 
locul să discutăm acum motivele şi nici să arătăm împrețurările 
care au dus la această cucerire. 

Că, întrun moment de desnădejde — fiind amenințat de prin- 
cipele Ardealului, în înţelegere cu Domnul Moldovei, ca să fie 
scos din domnia Țării Româneşti — Mihai Viteazul a pornit la cu- 
cerirea Ardealului, e posibil; 

că la această cucerire au împins imperialii, în frunte cu îm- 
păratul Rudolf al II-lea, cari doriau să-şi întindă stăpânirea şi 
asupra acestei ţări — Mihai Viteazul fiind socotit numai ca o 
unealtă a lor, ca un executor al unui plan care intra în calculele 
politicei habsburgice — nu e exclus; 

că, în fine, ocuparea Ardealului se datoreşte într'o oarecare 
măsură stăruinţelor depuse pe lângă Domn de o parte din boie- 
fimea munteană, pe care Ardealul o atrăgea prin organizaţia lui 
socială, comercială şi, mai ales, prin poziţiunile lui de apărare, 

fiind o cetate natural întărită prin lanţul Carpaţilor — ce putea 
mai uşor rezista repetatelor atacuri ale Turcilor — şi că sfetnicii 
lui Mihai au profitat de amenințările din afară ca să-l determine 
la o acţiune în contra Ardealului, e foarte probabil. 

Oricum se vor fi petrecut lucrurile, nu se poate atribui ex- 
clusiv numai uneia sau alteia din aceste cauze ocuparea Ardea- 
lului, ci mai mult faptului că, la un moment dat, toate aceste îm- 
prejurări au conlucrat la determinarea Domnului "Ţării Româneşti 
ca să pornească la cucerirea Ardealului. 

După bătălia de la Şelimber, din 28 Octomvrie 1599, unde 
fu învins cardinalul Andrei Bâthory și armata lui pusă pe fugă, 
Mihai Viteazul îşi făcu intrarea triumfală în Alba-lulia și se pro- 
clamă stăpân al Ardealului. 

In toată acestă acţiune a lui Mihai Viteazul pentru cucerirea 
Ardealului şi apoi pentru ocârmuirea şi păstrarea pentru dânsul -- 
a acelei țări, întâlnim amestecate numele şi activitatea unui mare 
dregător din Ţara Românească: Banul Mihalcea. 

Din cărţile de istorie şi din alte publicaţiuni de până acum, 
avem puţine cunoştinţe despre acest boier al lui Mihai Viteazul; 
abia dacă se pomeneşte, ici şi colea, de această mare figură a 
neamului românesc.!) 

Dacă se cercetează însă mai amănunţit documentele timpu- 
rilor trecute, precum şi diferitele mărturii ce ni s'au păstrat des- 
pre dânsul, se poate vedea cu câte calităţi era înzestrat Banul 
Mihalcea şi ce rol politic de prim plan a jucat în epoca sa, — 
rol care merită să fie arătat în adevăratele lui proporții. 


Cine era Banul Mihalcea ? 


Un scriitor italian, Ciro Spontoni, care a trăit pe timpul lui 
Mihai Viteazul şi a fost secretarul generalului Basta, a cunoscut 
în de-aproape pe Banul Mihalcea, despre care ne spune în lucrarea 


1) N. Bălcescu, Românii sub Mihai Viteazul, ediţia Casei Şcoalelor, 
1908. — Ion Sârbu, Istoria lui Mihai Viteazul, domnul Țări Româneşti, 2 
volume, 1904—1907. — A. D. Xenopol, Istoria Românilor, ediţia II (1914) 
volumul V. — N. Iorga, Istoria lui Mihai Viteazul, 2 volume 1935. — P. P. 
Panaitescu, Mihai Viteazul, 1936; Documente privitoare la Istoria lui Mihai 
Viteazul, 1936. — Alte publicaţiuni, cuprinzând conferințe sau comunicări la 
Academia Română, în care e vorba de Banul Mihalcea, vur îi citate în cursul 
acestui studiu. 

sa „Historia della Transilvania“, apărută la Veneţia în 1638, că 
„era de naţionalitate grec, de naştere foarte obscură şi crescut 
într”o urâtă josnicie“. 

Un alt italian din Parma, cu numele Giovanni Beduccini, 
“fost secretar al împăratului Rudolf al II-lea, care a avut ocaziunea 
să vadă activitatea Banului Mihalcea la Praga, ne spune despre 
dânsul cam acelaşi lucru ca şi Spontoni, că „era de naţiune grec, 
de naştere obscură şi crescut într'o lume de rând“.1) 

Din alte documente reiese că Mihalcea era Grec, originar 
din insula Chios.2?) Adevăratul său nume era Mihalce Karatzas, 
adică Caragea, fără să aibă însă vre-o legătură de rudenie cu 
familia domnitoare cu același nume, de mai târziu. 

Se pare că Mihalcea a avut o copilărie chinuită şi o tine- 
reţă sbuciumată. Făcând negoţ de vite şi carne sărată, el ajunse, 
după o muncă încordată şi plină de privaţiuni, om bogat şi cu 
multă experienţă în afaceri. 

Probabil că mânat de nevoile comerţului său, el a venit şi 
în Ţara Românească, unde i se oferiau desigur cele mai favo- 
rabile perspective de a cumpăra, pe preţuri convenabile, vitele de 
Care avea nevoie pentru negoţul său. Aceste animale le desfăcea 
apoi pe piața Constantinopolului, sub formă de carne proaspătă 
sau sărată, realizând astfel însemnate câștiguri. 

Venind în Țara Românească, în mai multe rânduri, el a în- 
ceput să cunoască stările de lucruri de la noi şi şi-a creiat cu 
timpul şi oarecare legături cu băștinaşii, ceeace l-a determinat, 
probabil, să se stabilească pentru totdeauna aici, fără să putem 
însă preciza data. 

După aceea, intrând în relaţiuni de afaceri cu unii. dregători, 
de la cari se aproviziona cu vite sau le servia de intermediar la 
vânzările de animale, e posibil ca Banul Mihalcea să fi ajuns, cu 
vremea, ca să-i oblige, împrumutându-i la nevoile lor cu bani. 


1) Giovanni Beduccini, Historia di Transilvania, manuscris la Acade- 
mia Română. — N. lorga, Un nou izvor cu privire la Mihai Viteazul şi Radu 
Şerban, pag. 8. 

2) N. Iorga, Contribuţii la istoria Munteniei, 189%, pag. 49 nota; Do- 
cumente relative la Petru Șchiopul şi Mihai Viteazul, pag. 56. 

Realizând o însemnată avere şi cumpărând numeroase pro- 
prietăţi, ajunse la mare trecere în Ţara Românească. 

S'a căsătorit cu o pământeancă, Marula, pe care documen- 
tele o numesc „Băneasa Marula“ — fără să ştim însă din ce fa- 
milie românească se trăgea — şi a avut patru copii în viaţă şi 
anume : un băiat, pe Pătraşcu zis din Cocorăşti!) şi trei fete: 
pe Preda, măritată cu Radu Ciuceru Buzescu, pe jupâniţa Mihnea 
şi pe jupâniţa Maria, fosta soţie a lui Bădican, spătarul din Greci, 
care s'a călugărit apoi în văduvie din cauza unor daraveli avute 
la domnie. 2) 

Mihalcea, prin căsătorie cu boierii pământeni a fiicelor sale 
— nu a surorilor sale, cum pretind scriitorii Spontoni?) şi Be- 
duccini, ?) căci nu se ştie până acum dacă Mihalcea a avut sau 
nu surori şi nici cum le chema, — a intrat în legături de rudenie 
cu multe familii mari din ţară. Faima acestor încuscriri a făcut 
pe generalul austriac Gheorghe Basta să spună despre Banul Mi- 
halcea că e „parente del Valacco“) adică rudă cu Domnul, ceeace 
nu era tocmai exact, deoarece Mihalcea nu era rudă directă cu 
Mihai Viteazul, ci numai prin alianţă, una din fetele lui fiind că- 
sătorită cu spătarul Bădican, fratele lui Preda Floricoiul, ginerele 
lui Mihai Viteazul. 

Datorită averii mari ce agonisise, ca şi încuscririi sale cu 
marile familii din ţară şi mai ales cu puternica familie a Buze- 
ştilor, Mihalcea ajunse cu timpul să aibă mare trecere pe lângă 
Domni, cari-l primesc la Curtea lor și-l ridică apoi în dregătorii. 

Din documentele cunoscute nu se poate preciza dregătoria 
cu care a 'nceput Mihalcea până să ajungă la bănia Craiovei, pe 
care a păstrat-o apoi, mulţi ani dearândul, până le moartea sa. 


1) Emanoil Hagi Moscu, Boierii lui Mihai - Viteazul, pag. 8. 

2) Se face menţiune de jupânița Maria întrun act din 15 lulie 1634, 
privitor la un proces avut penirucă a omorît cu mâna ei 2 Țigani şi în urmă 
a pârît la Domn pe Stanciu logofătul, zicând că a furat 1000 ughi aur. Pâra 
s'a dovedit mincinoasă şi cu greu a fost iertată de Domn. Pentru a-și ispăşi 
păcatele, s'a călugărit apoi în văduvie. (Arhiva Sf. Mitropolii București, pa- 
chetul 179, doc. 1.) 

3) Spontoni, 1. c. pag. 170. 

1) Beduccini, în iorga [. c. pag. 8. 

5) A. Veress, Epistolae Ghe. Basta, pag. 390. 

De aceea i-a rămas şi numele, în diferitele acte interne, de Ba- 
nul Mihalcea, sub care e pomenit chiar şi când nu mai ocupa 
acea demnitate. Fusese de atâtea ori Ban ai Craiovei, încât lumea 
se obişnuise să-l ştie numai în această calitate. 

Scriitorii italieni Spontoni şi Beduccini afirmă că Mihalcea 
făcuse parte şi din Curtea lui Petru Cercel (1583—1585),1) fără 
să ne spună însă dacă a ocupat vreo dregătorie. 

Că Mihalcea a fost Ban al Craiovei şi înainte de Mihai Vi- 
teazu!, nu mai încape nicio îndoială; întrebarea care se pune 
e: când a ocupat el pentru întâia dată acea dregătorie? 

După unele. mărturii, Mihalcea ar fi fost în slujbă sub Mih- 
nea II, Turcitul, între anii 1582—1583, când se pomeneşte de 
dânsul ca Mare Ban şi Ispravnic la zidirea mânăstirii 'Tutana în 
1583. 2) Dealtfel, chiar Mihalcea, într”'o scrisoare din Iulie acelaşi 
an, trimisă surorii Domnului, se întitulează singur: „Eu Banul 
Mihali şi boier al Domnului Mihnea Voevod...“ 2) 

Dacă a mai fost Ban şi după 1583, nu se poate afirma, 
deoarece niciun document intern nu face menţiune de acest lucru. 
E foarte probabil însă că Mihalcea să fi ocupat această dregă- 
torie şi în primul Divan din 1593, cu care Mihai Viteazul şi-a 
început domnia şi era compus aproape numai din Greci. 

In anul următor, fără să știm din ce cauză, Mihalcea nu 
mai era Ban al Craiovei, după cum reiese dintr'un hrisov dom- 
nesc din 28 Mai 1594, prin care i se confirmă stăpânirea asupra 
moşiei Orleşti „pentrucă a plătit birul de haraciu al cinstitului 
împărat“ în locul oamenilor din acel sat, cari fugiseră peste Du- 
năre încă din zilele lui Alexandru cel Rău. In acest act se spune 
despre Mihalcea că a „fost mare Ban.“ *) 

Cu ocaziunea încheierii tratatului din 1595, când solii lui 
Mihai Viteazul — boieri pământeni în frunte cu mitropolitul — 
au închinat Ţara Românească lui Sigismund Băthory, principele 
Ardealului, sa introdus în tratat o dispoziţiune potrivit căreia 


1) Spontoni 1. c. pag. 170; Beduccini în lorga î c. pag. 8. 

2) Analele Academiei Române, VIII, 229. 

3) N. lorga, Contribuții la istoria Munteniei, pag. 48, nota 2. 
1) Biblioteca Academiei Române, documentul L/12. 

Grecii erau scoşi din toate dregătoriile ţării, urmând ca pe viitor 
„între cei 12 boieri juraţi să nu fie Greci, nici în celelalte di i 
torii“.1) 

Divanul domnesc din 1595 fu deci alcătuit aproape numai 
din boieri olteni, Grecii fiind cu toţii îndepărtați, afară de Mi- 
halcea, căruia i se încredințează tot bănia Craiovei. 

Calitățile lui excepţionale, trecerea mare ce o avea la Mihai 
Viteazul, ca şi încuscrirea cu Buzeştii, i-au impus Domnului şi s'a 
făcut pentru dânsul e excepţie, după scoaterea din dregătorii a 
celorlalţi boieri greci. - 

Intre anii 1596—1598 iarăşi nu se mai pomenește în do- 
cumente de Mihalcea ca Mare Ban, fără să se poată preciza din 
ce motive. Incepând însă din 1598 şi până la moartea lui în 1601, 
Mihalcea ocupă, fără întrerupere, bănia Craiovei, dar de data 
aceasta nu singur, ci împărțind bănia cu alţi boieri”): în 1598 cu 
Udrea Băleanul şi Calotă Bozianul, în 1599 cu Calotă şi Gheor- 
ghe Raț, iar în 1600 numai cu Udrea. 

Ca boier în Divan, Banul Mihalcea ia parte la luptele contra 
Turcilor, unde dă dovadă de multă dibăcie și de multă bravură. 

La începutul anului 1595 trecu Dunărea, împresură Silistra, 
căreia îi dădu foc, fără să o poată cuceri; risipeşte apoi pe Turci 
şi pune pe fugă pe pretendentul Ştefan Sasul, care aşteaptă la 
Silistra ca să fie pus în scaunul Ţării Româneşti. ?) 

Unul din trimişii împăratului Rudolf al II-lea, Giovanni Ma- 
rini di Poli, spune că meritul acestei incursiuni victorioase ar fi 
al lui Mihalcea, care comanda 2000 de oameni.) Acest merit i-a 
fost dealtfel recunoscut şi de Domnitor. 

După aceste incursiuni, Turcii nu se liniştiră, ci căutând să 
se răzbune, se pregătiră de ofensivă contra lui Mihai. 'Tătarii, 
cari se găsiau la Vidin, dimpreună cu mercenarii sârbi din acea 


2) Hurmuzachi, Documente, vol. II, partea 1, pp. 212, 475: „Graecos 
natione inter duodecim juratos bojeros esse nequeat, neque aliquod numus 
et ofticium spectans ad gubernationen illius regni obire possit“. 

2) |. C, Filitti, Banatul Olteniei şi Craioveştii, pag. 94. 

31 Hurmuzachi, Luptele lui Mihai Viteazul pp. 13—14; Documente, XII. 
pag. 37; A. Veress, Documente, IV, pag. 207; Cronica anonimă în Revista 
pentru ist. arh. şi fil. XI, pag. 127. 

2) Hurmuzachi, Documente vol. XII, pag. 37. 

localitate, recrutați de Turci, atacară pe neaşteptate Craiova şi o 
arseră. Vestitul căpitan raguzan Deli Marcu apără oraşul numai 
cu 160 de haiduci şi fu rănit în luptă. Cum prinse de veste Ba- 
nul Mihalcea, îi alergă în ajutor şi urmărind pe duşmani, trecu 
Dunărea şi prădă Vidinul.!) Luptele cu Turcii continuară şi în anii 
următori şi se dădură atacuri violente, de ia care nu lipsi Mi- 
halcea.?) 

După supunerea Țării Româneşti lui Sigismund Bâthory, 
principele Ardealului, în urma tratatului încheiat în 1595, Mihai 
Viteazul se gândi și la o apropiere de Curtea din Praga, de la 
care spera să obțină ajutoare în lupta lui contra Turcilor. 

Pentru a inaugura această nouă orientare politică, Mihai 
Viteazul socoti că singurul om pe care s'ar putea bizui și care 
l-ar putea întradevăr ajuta în această direcţie, era Banul Mi- 
halcea. De aceea l-a şi trimis, în August 1595, în solie la Praga, 
dimpreună cu căpitanul Samoil. Nu ştim ce instrucțiuni i-o fi dat, 
însă el n'a ajuns la destinaţie, deoarece — după cum raporta Ion 
Marini di Poli din Praga Impăratului, Banul Mihalcea și însoţi- 
torul său au fost opriţi în Ardeal şi întorşi înapoi din drum?), 
din ordinul principelui Bâthory, care nu vedea cu ochi buni o 
apropiere a lui Mihai de imperiali, duşmanii Bathoreştilor. 

Căror împrejurări se datora această nouă orientare politică 
a lui Mihai? 

In primii ani după urcarea sa pe tronul Ţării Româneşti, 
Mihai Viteazul a văzut în Ardeal un punct de razim pentru vre- 
muri grele şi un aliat preţios în lupta ce pornise contra Turcilor. 
De aceea, el a căutat să întreţină cele mai amicale legături cu 
principele Ardealului, mergând până a se pune el şi ţara lui sub 
tutela ardelenească, încheind cu Sigismund Bâthory, chiar în 1595 
un tratat în regulă, prin care se consacra această supunere. *) 

Faţă însă cu svonurile tot mai persistente despre o schim- 
bare de atitudine în raporturile politice ale principelui Ardealului 


5 Huzm. Doc. XII. pag. 36; A. Veress, Documente, IV. pag. 249. 

2) Hurm, Doc. XII, pag. 331. 

3) Veress, Documente, IV. pag. 253. 

4) Hurm. Documente, vol. Ul, partea |, pp. 212, 475. — Veress, Doe. 
IV, p. 223. 

cu Turcii, Mihai Viteazul se decide să plece la sfârşitul anului 
1596 la Alba-lulia, spre a se convinge personal întrucât acele 
svonuri erau întemeiate. In această călătorie Mihai îu însoţit de 
Banul Mihalcea, sfetnicul lui cel mai de seamă, precum şi de alţi 
boieri. Ei sunt primiţi cu onoruri la Curtea lui Sigismund.!) 

Profitând de ocaziunea ce i se da cu prilejul acestei vizite, 
Mihai vorbeşte deschis lui Sigismund despre cele auzite şi-l în- 
treabă dacă mai luptă contra Turcilor sau are de gând să se în- 
țeleagă cu dânşii. Faţă de şovăielile lui Sigismund de a da un 
răspuns precis, Mihai înţelese că nu se mai putea aştepta de la 
dânsul la nici un sprijin contra Turcilor. 2) 

Văzând cum stau lucrurile, Mihai încercă atunci să-şi asi- 
gure un ajutor din altă parte, îndreptându-și privirile spre Habs- 
burgi, cu care caută să intre în raporturi politice cât mai strânse. 

De aceea, în lanuarie 1597, încă pe când se afla în vizită 
la Curtea lui Sigismund la Alba-lulia, 2) Mihai Viteazul trimise o 
solie cu o scrisoare la arhiducele Maximilian, care se găsia cu 
armata în apropiere de graniţa Ardealului. Din acea solie făcea 
parte Banul Mihalcea și Sasul Marcus Schunckabunk (Schoncke- 
bonk) din Braşov, un prieten devotat al lui Mihai Viteazul. 

In scrisoarea de recomandare din 5 lanuarie 1597, .pe care 
Mihalcea a remis-o Arhiducelui, Domnitorul îi spunea: „Am por- 
nit acolo sus la Maiestatea Sa Impăratul Romei, cum şi la Ma- 
iestatea Ta pe sfetnicul nostru boier Banul Mihalcea şi împreună 
cu dânsul pe sluga noastră bună de Curte, Domnul de bun neam 
Marcu, pentru ca să dea samă Meaiestăţii Sale cum şi Maiestăţii 
Tale despre starea noastră şi pe lângă aceea marea noastră ne- 
voie, căci în slujba noastră pentru creştinătate şi din pricina lup- 
tei noastre împotriva păgânilor ne-am cheltuit toată averea şi ast- 
fel nu mai avem din ce să ţinem oşti ca să putem face faţă pă- 
gânilor. Ne-am jeluit Maiestăţii Sale ca să ia aminte nevoia noa- 
stră mare, fiindu-ne cu ceva ajutor bănesc cu care să putem ţine 
oastea. De aceea ne adresâm și Maiestăţii Tale să ne fie de bun 


1) Hurm. Documente, “XII, pag. 289. 

=) Hurm,. Documente, vol. III, partea I, pp. 275—77; vol. XII, pp. 
280—87. 

3) S. Meteş, Domni și boieri din țările noastre în orașul Cluj, pag. 7. 

ajutor la Maiestatea Sa, ca Maiestatea Sa să nu ne lase, ci să ne 
ajute. Ne rugăm aşijderea şi Maiestăţii Sale să ia aminte nevoia 
noastră mare, fie-ne şi Maiestatea Ta de ajutor ca să ne putem 
împlini slujba atât faţă de Maiestatea Sa cât şi față de creștină- 
tate şi să ne putem împotrivi păgânilor. Despre lucrurile noastre 
mai trimitem vorbă Maiestăţii Tale prin boierul nostru de căpete- 
nie numit. Vă rugăm să-i daţi crezare vorbelor lui...“ 1) 

Din cuprinsul acestei scrisori reiese clar obiectul soliei Banu- 
lui Mihalcea la Curtea din Praga: să obţină un ajutor bănesc de 
la împăratul Rudolf al Il-lea pentru plata oştilor de care Mihai 
Viteazul avea nevoie, ca să poată lupta contra Turcilor în interesul 
imperialilor şi al creştinătăţii. 

Banul Mihalcea nu zăbovi mult la arhiducele Maximilian şi 
după ce îi ceru sprijinul la Impărat pentru reușita însărcinării ce 
i se dase, îşi continuă drumul spre destinaţie.”) Solia fu bine pri- 
mită la Curtea din Praga şi i se fixă imediataudienţa la Impărat, 
care şi avu loc la 12 Februarie 1597. 3) 

lată cum descrie Sasul Schonckebonk acea audienţă, pre- 
cum Şi modul în care au fost tratați cei doi soli ai lui Mihai Vi- 
teazul până la plecarea lor din Praga : 

„La 12 Februarie (1597) am avut cu Banul Mihalcea audi- 
ența la Praga, la Impăratul în persoană şi numai singur, iar eu 
am expus în limba germană solia lui Mihai Vodă către Impăratul, 
am arătat nevoia lui şi am cerut Impăratului să ia sub protecţia 
sa Țara Românească. Acestea le-a ascultat Impăratul cu multă 
bunăvoință şi porunci să fim trataţi cu multă atenţiune; am avut 
masă deschisă timp de şease săptămâni cât am stat la Praga, 
mâncarea ni se aducea din propriile lui bucătării la gazdă și tot 
felul de băuturi din pivnițele sale, care ne erau aduse de oameni 
de seamă şi servite în frumoase mari pahare. 

„Lui Mihai Voevod i-a acordat în această solie să-i plătea- 
scă solda la 4000 de oameni timp de 6 luni în Valahia şi pentru 
vara viitoare a şi dat pentru cei 4000 de oameni o sumă de 
20.000 florini...“ €) 


1) A. Veress, Documente, V, pp. 51-52. 

2) A. Veress, Documente, V, pag. 56; Hurm. Documente, XII, pp. 293, 326. 
3) Revista Istorică, |. pp. 165-168. 

+) Quellen zur Geschichte der Stadt Brass6, pag. 3. 

Din suscitata scrisoare a lui Mihai către arhiducele Maximi- 
lian rezultă că obiectul politic al soliei era de a arăta Impăratului 
pericolele ce amenințau pe Mihai din toate părţile, greutăţile mari 
în cari se sbătea, fără să aibă posibilitatea de a le face faţă, să-i 
închine "Ţara Românească şi să-i ceară să-i acorde lui Mihai o 
subvenție cu care să poată plăti anua! soldele la 6000 de oameni, 
de cari are nevoe ca să poată respinge atacurile 'Tătarilor şi ale 
Turcilor şi, de va fi posibil, să poată trece Dunărea, ca să supună 
Bulgaria creştinilor. In schimb, Mihai se obliga să fie credincios 
Impăratului şi să facă tot ce-i va porunci Măria Sa. 

Tratativele duse de Banul Mihalcea şi de Schonckebonk la 
Praga au dus la rezultate satisfăcătoare pentru Mihai, deşi nui 
s'a acordat tot ce se ceruse. A obţinut totuși de la Impărat plata 
pe 6 luni pentru 4000 de ostaşi mercenari, dându-li-se în mână 
un avans de 20.000 florini, precum şi alte promisiuni pentru 
viitor. 

Agentul venețian din Praga a semnalat Dogelui sosirea so- 
lilor munteni 1) şi a urmărit de-aproape tratativele duse de dânşii 
până la 24 Martie 1597, când le anunţă plecarea. ?) 

Această primire călduroasă, făcută Banului Mihalcea şi înso- 
ţitorului său la Curtea din Praga, îşi găseşte explicațiunea în faptul 
că imperialii vedeau în Mihai Viteazul un aliat preţios contra Tur- 
cilor. De Ardeal nici nu fusese măcar vorba în acea solie, deoarece 
imperialii încercau pe alte căi să pună mâna pe această ţară. 

Pe măsură ce Mihai se apropia de Habsburgi, raporturile lui 
cu Sigismund Băâthory, principele Ardealului, se răceau tot mai 
mult. 5) Acest lucru începuse să nu mai fie un mister pentru 
nimeni. Astfel, nunțiul papal de la Varşovia scria la sfârşitul anu- 
lui 1597 că Mihai „vrea să se libereze de obligaţiunile ce le are 
față de Ardeal“. 4) 


9 Hurm. Doc, vol. [il. partea 2, pag. 233. 

2) Hurm. Doc. III, 2, pp. 236-38. 

5) A. Veress, Documente, vol. V, pag. 65. Mihai nu dădu urmare invi- 
tației lui Sigismund de a lua parte ca vasal la dieta din Aprilie 1597. — 
Hurm. Documente, vol. XII, pag. 330. | 

4) A. Veress, Documente, vol. V, pp, 70-71, 90; Hurm. Documente, XII, 
pag. 330. 

La începutul lui Aprilie 1598, după două vizite făcute la Praga 
şi după tratativele duse cu împăratul Rudolf al Il-lea, Sigismund 
Bâthory abdică şi predă Ardealul Comisarilor împărăteşti, trimişi 
ca să-l ia în primire. Politica habsburgică îşi atinsese astfel scopul 
prin luarea în stăpânire a Ardealului. 

Ajungând acum vecini cu Ţara Românească, imperialii se 
gândiră că e în interesul lor să dea o formă concretă legăturilor 
de prietenie cu Mihai Viteazul, legături ce fuseseră numai discutate 
cu ocaziunea soliei Banului Mihalcea la Praga. 

De aceea, la puţină vreme după ocuparea Ardealului, emisari 
de ai împăratului Rudolf al II-lea sosiră la Târgovişte şi încheiară 
cu Domnitorul, la 9 lunie 1598, un tratat de amiciţie, 1) care fu 
apoi întărit de boierii munteni, în frunte cu Banul Mihalcea, 2) cu 
jurământul de credință faţă de Impărat. 

Ne putem închipui câtă mulţumire a simţit Banul Mihalcea 
văzând că noua orientare politică cu Habsburgii, pentru care el 
lucrase atâta timp şi cu atâta zel, capătă prin acel tratat o con- 
sacrare formală. 

Soarta Ardealului părea întrucâtva aranjată, spre satisfacția 
tuturor când, câteva luni mai târziu, la 20 August 1598, Sigi- 
smund Bâthory se reîntoarce, pe neaşteptate, în Ardeal, unde e 
primit cu entuziasm de Unguri. Dieta de la Turda îl proclamă 
din nou principe al Ardealului, iar Comisarii imperiali sunt arestaţi. 

Noua întorsătură a lucrurilor nu convenia lui Mihai Viteazul, 
care se arătă ostil acestei restaurări şi trimise soli la Împărat ca 
să-i comunice că, dacă Sigismund se împacă cu Turcii, el va porni 
războiu contra Ardealului. 2) Pe de altă parte, Mihai înştiinţează 
şi pe Sigismund că dacă se apropie de Turci „îi voiu fi eu în loc 
păgân şi Turc destul...“ +) 

Faţă de această ostilitate a Curţii din Praga şi a lui Mihai 
Viteazul, Sigismund abdică a doua oară, la 29 Martie 1599, din 
“domnia Ardealului, impunând Dietei ardelene alegerea ca principe 


1) [. Sârbu, Istoria lui Mihai Viteazul, 1, pp.511-5174. Se găseşte textul 
în întregime al tratatului în chestiune. 

2) Hurm. Documente, XII, pag. 359. 

3) Hurm, Doc. XII, pp. 392-93, 398-400. 

4) Hurm. Doc. XII, pag. 396. 

a vărului său cardinalul Andrei Bâthory, 1) unealta Polonilor şi 
dispus a se înţelege cu Turcii, duşmanii Habsburgilor. 

Politica poloneză triumia astfel în aceste ţinuturi, deoarece 
leremia Movilă era vasalul Polonilor, iar Ardealul se pregătia la 
rândul lui să facă acelaşi lucru. *) Cardinalul Andrei Bâthory nu 
întârzie să intre în legături cu Turcii, ?) ale căror atacuri contra 
imperialilor deveniau tot mai amenințătoare. Astfel, în scurtă vreme; 
înțelegerea între regele Poloniei, Andrei Bâthory şi sultanul tur- 
cesc era deplină. 4) La pericolul ce prezinta pentru Ţara Româ- 
nească această înţelegere turco-polonă, se mai adăuga şi duşmănia 
lui leremia Movilă, domnul Moldovei, care stăruia insistent la 
Polonezi *) şi ia Andrei Bâthory €) ca Mihai Viteazul să fie scos 
din domnie şi înlocuit cu hatmanul Simeon Movilă, fratele lui 
leremia. Până şi Turcii începură să fie favorabili unei atari schim- 
bări, în urma intrigilor paharnicului Caraiman, faimosul agent al 
Movileştilor la Poartă. 

In urma insistențelor repetate ale lui Ieremia Movilă, Andrei 
Bâthory hotărî înlocuirea lui Mihai Viteazul şi în acest scop tri- 
mise la dânsul în solie pe Ciomortani Tămaş ca să-l sfătuească să 
părăsească tronul "Ţării Româneşti, căci așa e voia Turcilor. Con- 
vorbirea dramatică dintre Mihai şi solul lui Andrei Bâthory, care 
venise să-i anunţe scoaterea din domnie, ne-a fost redată de în- 
suşi Mihai Viteazul într'o scrisoare către Domnul Moldovei. ?) 
Această scrisoare s'a păstrat, din fericire. 

Faţă de această ameninţare, Mihai ţinu sfat cu boierii săi, ca 
să vadă ce-i de făcut. In acele momente tragice, Banul Mihalcea 
avu cuvântul hotăritor, sfătuind pe Domnitor — după cum rela- 
tează o cronică — să nu cedeze injonsţiunilor lui Bâthory, ci să 


1) Hurm. Docr:mente, Suplimentul WI, |, pag. 512-74. 

2) Hurm. Documente, XII, pag. 575. i 

3) Hurm,. Documente, XII, pag, 431, 470-71 ; Veress, Doc. V, pp. 162-63. 

3) Hurm. Documente, vol. UI, 1. pp. 3820-23; IV, 2, pag. 240. 

5) P, P. Panaitescu, Documente relative la Mihai Viteazul, pp.839—89 ; 
A. Veress, Documente, vol. V. pp. 256-57. 

î) Hurm. Documente, XI, pag. 2: Intr'o corespondență din 15 Aprilie 
1594 se menționează faptul că Andrei Bâthory stăruia la imperiali pentru în- 
locuirea lui Mihai Viteazul cu fratele său Baltazar Bâthory. 

%) P.P. Panaitescu, Documente relative la Mihai Viteazul, pp. 93-98. 

ceară ajutor de la imperiali, ca să pornească contra Ardealului şi 
să-l cucerească. 

Fiind informat de intenţiunile lui Mihai, cardinalul Băthory 
se prefăcu că doreşte o împăcare cu Domnul muntean care, la rân- 
dul lui, reînoi, de formă, vechile legături de vasalitate cu Ardea- 
lul, printrun nou tratat semnat la 26 Iunie 1599.1) | 

Peste câteva zile însă, Mihai trimite o solie la Praga ca să 
arate Impăratului trădarea cardinalului, care sa înţeles cu Turcii, 
cerându-i ajutor contra lui. *) 

Curtea habsburgică, deşi promitea să sprijine pe Mihai în acţi- 
unea lui, amâna totuşi să-i trimită ajutoarele de care avea nevoie 
pentru a putea începe o campanie contra Ardealului. 3) 

De sigur că situațiunea aceasta neclară neliniştea pe Mihai, 
care, prinzând un moment favorabil, se hotări să lupte singur con- 
tra cardinalului şi, la începutul Ini Octomvrie 1599, trecu munţii 
în Ardeal. Banul Mihalcea, care era unul dintre partizanii cei mai 
înfocaţi ai cuceririi Ardealului, însoți pe Domiitorul său în acea- 
stă expediţie, *) comandând o .parte din oştire. 

Lupta decisivă avu loc la Şelimber în 18 Octomvrie 1599, 
unde cardinalul Andrei Bâthory fu învins, iar armata lui pusă pe 
fugă. 

Rând pe rând, toate cetăţile Ardealului se supuseră lui Miha 
Viteazul, care, la 1 Noemvrie 1599, îşi făcu intrarea triumfală în 
Alba-lulia, de unde se proclamă apoi stăpân al Ardealului. Visul 
Banului Mihalcea se împlinise. 

La câteva zile după ocuparea Ardealului, Mihai Viteazul en- 
tuziasmat de această victorie neaşteptată, trimite la împăratul Ru- 
dolf al II-lea, cu o scrisoare de recomandare şi cu daruri, pe 
Petru Armeanul, ca să-i ducă ştirea biruinței5) şi să-i spună 
totodată că el nu vrea nimic pentru dânsul, ci doreşte să se în- 
toarcă în "Ţara Românească şi să lupte cu Turcii, mergând până 





!) Hurm. Documente, vol. Ul, partea 1, pp. 329-332. 

=, Veress, Documente, vol. V, pp. 239-40, 243; Hurm. Documente, vol. 
lit, 2, pp. 319-23, vol. XII, pp. 439-40. * 

3) Hurm. Documente, Ul, 1, pp. 334-38. 

*) Hurm. Documente. vol. XII, pag. 476. 

5) Hurm. Documente, vol. XII, pp. 480-81. 

la Consantinopol, 1) iar Ardealul să-l lase pe seama Impăratului. ?) 

Acest gest mărinimos al lui Mihai Viteazul nu găsi aproba- 
barea Banului Mihalcea și nici a altor boieri, cari interveniră pe 
lângă Domn ca să păstreze Ardealul, pentrucă el este o cetate 
naturală ușor de apărat și prezintă şi alte avantaje; *) pe când 
alţi boieri, în frunte cu Buzeştii, sfătuiau pe Domn să renunţe la 
Ardeal şi să nu se împotrivească voinţei Impăratului, *) care doria 
să stăpânească această ţară. Raportul din Noemvrie 1599 al agen- 
tului imperial, raguzanul Paulo Giorgio, menţionează că „boierilor 
români și mai ales Buzeştilor nu le place ca Domnul să rămână 
în această ţară şi s'o ţină pentru el, dar boierii sârbi şi greci sunt 
cu totul potrivnici părerilor lor“. Din alte documente şi mărturii 
din acea vreme reiese că în fruntea acestor boieri, partizani ai 
păstrării Ardealului, se găsia Banul Mihalcea și Stoica vistiernicul.5) 

Cu toată opunerea Buzeştilor şi a mitropolitului de Târnova 
Dionisie, ?) Mihai fu înduplecat de Banul Mihalcea să nu cedeze 
Ardealul Habsburgilor, ?) orice sar întâmpla. Era ceva misterios, 
ce ma putut fi deslușit încă, care atrăgea pe Banul Mihalcea spre 
Ardeal, împingându-l să-şi lege soarta lui de aceea a acestei ţări, 
pe care abia acum o cunoştea mai de aproape şi o aprecia la 
adevărata ei valoare pentru interesele româneşti. 

Dar nici Habsburgii nu erau dispuşi să renunţe la pretenţiu- 
nile lor. O luptă începea deci pe chestia Ardealului şi pentru ca 
lucrurile să nu ia o întorsătură dăunătoare intereselor româneşti, 
trebuia să se ajungă la o înţelegere cu Impăratul. 


1) N. lorga, Documente nouă de la Petru Șchiopul şi Mihai Viteazul 
în Anal. Acad. Rom. XX, pp. 4571-58; Hurm. Documente, XII, pp. 699-101. 

) Hurm. Documente, vol. XII, pag. 509. 

3) Hurm. Doc, XII, pp. 598, 789. 

2) Hurm. Documente, vol. II, 1, pag. 352. 

5) Hurm. Documente, vol. III, 1, pag. 400; vol. IV, 1, pag. 6; vol. XII, 
pag. 741. 

6) Hurm. Documente, vol. XII. pp. 731-33. 

2) Cronica anonimă, ed. loanid, pp. 65-66 ; Hurm. Documente, XII, pag. 
905 : Comisarii din Ardeal scriu Impăratului despre Banul Mihalcea numindu-l 
„untreuen Griechen, der neben dem Stoica allein von Anfang bis an hero 
dieses Landts Cession, wider des Herrn Waida erste guete Intention verhin- 
dert und widerrathen...“ 

In acest scop, o solie alcătuită din Banul Mihalcea şi Stoica 
vistiernicul — deci din persoane partizane păstrării Ardealului — 
fu trimisă, la 29 Noemvrie 1599, la Praga. !) In scrisoarea de în- 
credinţare — de creanţă cum am zice astăzi — din 20 Noem- 
vrie, dată solilor, Mihai scria Impăratului că cu ajutorul lui Dum- 
nezeu a adus Ardealul sub stăpânirea Măriei Sale.2) Banul Mi- 
halcea avea însă misiunea să-i expună în ce condițiuni. 3) 

Cu această ocaziune, solii duceau Impăratului mai multe da- 
ruri din partea lui Mihai, între care şi calul cardinalului Andrei 
Băthory. Banul Mihalcea avea depline puteri din partea Domnului 
său ca să trateze şi să lichideze cum va crede el mai nemerit 
chestia Ardealului, 

Pe când solia era în drum spre Praga, împăratul Rudolf al 
II-lea anunţă lui Mihai Viteazul, la 3 Decemvrie 1599, că a tri- 
mis înapoi pe Petru Armeanul cu un răspuns de care Domnitorul 
va fi mulţumit, și-l informa totodată, că va expedia la dânsul în 
curând pe un alt agent.) 

Intre timp, atât din partea imperialilor cât şi a lui Mihai Vi- 
teazul avură loc diferite declaraţiuni cu privire la Ardeal, fiecare 
căutând să-şi manifeste cât mai clar dorinţa de a păstra pentru 
sine acea țară. Astfel, împăratul Rudolf al II-lea scria regelui Po- 
loniei, la 4 Decemvrie 1599, despre drepturile lui asupra Ardea- 
lului. 5) Pe de altă parte, din Ardeal se răspândiau ştiri despre 
intenţia lui Mihai de a stăpâni acea ţară. ) 

La 15 Decemvrie 1599, Mihai scrie Impăratului, mulţumindu-i 
că a fost recunoscut şi anunţându-i că încurând va sosi la Praga 
solia formată din Banul Mihalcea şi Stoica vistiernicul.?) Cum până 
la 21 Decemvrie Petru Armeanul nu se întorsese încă din solie 
în Ardeal, Mihai scrie din nou Impăratului că aşteaptă pe emisarul 





1) A. Veress, Documente, vol. VI, pag. 13; Hurm. Documente, vol. ll, 
1, pp. 356-57, 383-84 şi 393; vol. XII, pag. 520. 

2 Hurm. Documente, vol. III, 1: „tota provincia Dei benignitate in po- 
testatem Maiestatis Nostrae redacta per me est“. 

3) Hurm. Bocumente, vol. XII, pp. 525, 658. 

) Hurm, Documente, vol. Il, 1, pag. 368. 

5) Hurm. Documente, vol. XII, pag. 529. 

6) Hurm. Documente, vol. XII, pp. 535-36, 552. 

1) Hurm. Documente, vol. Il], partea 1, pag. 383. 

imperial,!) care sosise la Alba-lulia abia la sfârşitul lunei De- 
cemvrie, cam în acelaşi timp cu Petru. 

Acest emisar era milanezul Carlo Magno. El fu primit în 
audienţă de Mihai Viteazul la 2 Ianuarie 1600. Carlo Magno aduse 
Ştiri liniştitoare și felicitări din partea Impăratului, fără nicio pro- 
misiune de vrun ajutor efectiv contra Turcilor. Mihai Viteazul 
se declară mulţumit de ceeace îi oferia Impăratul şi făcu urmă- 
toarea declaraţie — întărită cu jurământ — pe care Carlo Magno 
o comunică în aceeaşi zi Impăratului: „In numele lui Dumnezeu 
şi a Sfintei Treimi încep a vorbi: deoarece Măria Sa vrea să-mi 
dea mie şi fiului meu titlul de Principe al Sfântului Imperiu și 
Chiar de a face războiu şi sprijin pe lângă Sfinţia Sa (Papa) şi 
regele Spaniei şi alți Domni creştini, desfiinţez tot ce vor fi lu- 
crat solii mei cu Măria Sa şi mă supun voinţei Sale“. ?) 

Solii de care vorbeşte Mihai în această declaraţie, sunt Ba- 
nul Mihalcea şi Stoica vistiernicul, care nu ajunseseră încă la Im- 
părat, deoarece ei trecuseră prin Viena abia la 22 Decemvrie 
1599. 3) 

In drum spre Praga, Banul Mihalcea se întâlni cu Petre Ar- 
meanul, care tocmai se întorcea în ţară din solia avută la Impărat. 
Mihalcea, luând cunoştinţă de cele tratate de Petru, avu cu el o 
discuţie foarte aprinsă, acuzându-l chiar că a trădat interesele 
Domnului său *) şi spunându-i că dacă aşa stau lucrurile, el nu 
mai are nici un rost să meargă la Praga. 

Pentru a atenua întrucâtva efectul soliei lui Petru Armeanul, 
se spune că Banul Mihalcea, chiar înainte de a ajunge la Impărat, 
ar fi lăsat să se înţeleagă că Domnul său intenţionează să păstreze 
pentru dânsul Ardealul, 5) ceeace Mihai Viteazul desminția în 
faţa solului împărătesc, negând că ar fi dat atari instrucţiuni lui 
Mihalcea.) Mai mult încă, Mihai însărcină pe agentul său, pe ra- 


3) Hurm. Documente, vol. Ul, i, pag. 393. 

3) llurm. Documente, vol. XII, pp. 569-72; N. lorga, Documente nouă 
de la Petru Șchiopul şi Mihai Viteazul, pag. 26. 

3) Hurm. Documente, vol. XII, pp. 550-51; 559-60. 

2) Hurm. Documente, vol. XII, pag. 598, act din 9 lanuarie 1600; alt 
document pag. 618. 

5) Hurm. Documente, vol. XII, pag. 648. 

5) Hurm. Documente, vol. XII, pag. 648. 

guzanul Marco, ca să scriela 22 Decemvrie 1599 Curţii habsbur- 
gice, că Mihai „arde de dorinţa de a preda Ardealul oamenilor 
Impăratului“. Î) 

Banul Mihalcea şi Stoica vistiernicul sosiră abia la 5 lanu- 
arie 1600 la Pilsen, ?) unde se găsia Impăratul. După unele co- 
respondenţe diplomatice din Praga şi Pilsen ale agenţilor Dogelui 
Veneţiei şi a Ducelui de Modena, ?) precum şi din alte mărturii, *) 
reiese că cei doi ambasadori ai lui Mihai au intrat cu mare alai 
în oraş. Cortegiul era format din 4 trăsuri şi 12 cai, dimpreună 
cu 20 oameni. In fruntea cortegiului erau expuse darurile aduse 
şi anume: frumosul câl al cardinalului Andrei Bâthory, 4 stea- 
guri cucerite în bătălia de la Şelimbăr, pecetia cardinalului, sigiliul 
Transilvaniei, precum și alte câteva obiecte de preţ, pe cari Mi- 
hai le trimitea Impăratului. Din partea Curţii şi a Impăratului nu 
numai că nu s'au dat toate onorurile ce sar fi cuvenit unei solii 
amice, dar nici măcar cea mai mică atenţie. Probabil că, în su- 
fletul său, Mihalcea sa simţit jignit de această purtare a oticia- 
lităţii din Praga, gândindu-se cu câtă curtoazie fusese tratat în 
Februarie 1597. 

Această primire rece se explică prin faptul că situaţiunea 
era acum cu totul schimbată. De unde în 1597 Curtea din Praga 
vedea în Mihai un aliat firesc şi preţios în lupta contra Turcilor — 
aliat care trebuia încurajat şi ajutat, — acum când se ştia cu ce inten- 
țiuni venia Banul Mihalcea, desigur că naveau niciun interes 
să-l primească cu mare pompă, ci se gândiau cum ar puiea să 
scape de el şi cum ar face ca Mihai să plece cât mai repede din 
Ardeal, pentru ca imperialii să-l ia mai curând în stăpânire. 

Banul Mihalcea şi Stoica vistierul fură primiţi la 8 Ianuarie 
1600 în audienţă de împăratul Rudolf al II-lea, la reşedinţa sa din 
Pilsen. %) In acea audienţă cei doi trimişi munteni, dupăce expu- 
seră pe larg în ce împrejurări a îost silit Mihai să cucerească 


1) Hurm. Documente, vol. III, partea i, pag. 397. 
2) A. Veress, Documente, vol VI, pp. 7-8. 

3) A. Veress, Documente, vol. VI, pp. 7, 8, 9 și 10. 
4) A. Veress, Documente, vol. VI, pp. îl, 12 și 13. 
5) A Veress, Documente, vol. VI, pp. 9 şi 13. 


OBCU CLUJ 


— 516 — 


Ardealul, pe care, bineînţeles, doreşte să-l ofere Impăratului, 1) 
ei se plânseră de lipsa de ajutor din partea lui Basta şi cerură 
apoi ca Mihai să fie recunoscut în Ardeal ca guvernator, cu titlu 
de Duce, Principe sau chiar Rege, vasal al Impăratului ; ei stăru- 
iră să se trimită bani pentru oștirea lui Mihai, ca să poată năvăli 
în țara turcească ş: s'o prade; ?) să i se restitue cetăţile Hust, 
Satu-mare şi Oradea, ocupate de armatele imperiale, dar care 
aparţin Ardealului, precum şi confirmarea privilegiilor Secuilor. *) 
Probabil că solii mai vorbiră şi de alte chestiuni politice, fără să 
putem preciza ce anume, deoarece nu ni sau păstrat instrucţiu- 
nile cu care ei au plecat şi nici nu se face nicăiri mențiune 
de ele. 

Impăratul a dat ordin ca solia muntenească să fie întreţinută 
pe socoteala statului şi să i se dea toată cinstea cuvenită. 4) 

Pretenţiunile lui Mihai Viteazul, expuse aşa de clar de Ba- 
nul Mihalcea, nu plăcură Impăratului. La Curte, aceste cereri pu- 
neau în mare încurcătură pe cei ce așteptau cu nerăbdare ca im- 
perialii să se instaleze în Ardeal. Ingrijorarea îi cuprinse pe toţi 
şi sunt mărturisiri că unii se gândiau cu groază cum vor „putea 
scoate pe Valah din ţară şi să-l mulţumească“. 5) Doctorul Pezzen, 
unul din consilierii Impăratului, începuse chiar să se plângă de 
purtarea lui Mihalcea, 5) ceeace aflând Mihai, fu cuprins de ne- 
linişte, temându-se să hu iasă lucrurile rău. 

De aceea, el căută să atenueze efectul celor spuse de Mi- 
halcea, asigurând pe comisarii imperiali din Ardeal că ma dat in- 
strucţiuni solilor săi să ceară Impăratului ca el să rămână stăpân 
absolut în Ardeal. 7?) La 8 Februarie 1600, comisarii raportau Im- 
păratului că Banul Mihalcea şi Stoica vistiernicul au depăşit în 


1 A. Veress, Documente, vol. VI, pp. 9-10; Hurm. Documente, vol. XII, 
Pp. 513, 14 și 524 nota 1. 

2) Hurm. Documente, vol. XII, pag. 522. 

3) Hurm. Documente, vol. XII, pp. 672, 674. 

4) A. Veress, Documente, vol. VI, pag. îl. 

5) Hurm. Docurmnente, vol. XII pag. 655. — S'a convocat pentru 15 la- 
nuarie 1600 o dietă la Praga ca să se ocupe de rezolvarea chestiei Ardealu- 
lui (Veress, Documente, vol. VI, p. 13). 

6) Hurm. Documente, vol. XII, pag. 664. 

1) Hurm. Documente, vol. XII, pp. 670, 677. 

cererile lor instrucțiunile ce li se dase, !) că Mihai, în convorbi- 
rile avute, le-a spus că Banul Mihalcea cere mai mult decât is'a 
spus, 2) depăşind astfel misiunea ce i se încredinţase, 3) şi l-a 
tratat de „bătrân nebun“. *) 

Impăratul Rudolf al II-lea nu răspunse imediat soliei Banului 
Mihalcea, ci mai zăbovi câtăva vreme, aşteptând rezultatul nego- 
cieriior duse în Ardeal de emisarul Carlo Magno cu Mihai Viteazul. 

Incheindu-se aceste tratative şi înainte de a părăsi Ardealul, 
Carlo Magno semnă, la 15 Februarie 1600, un act scris în româ- 
neşte, care poartă şi semnătura Domnitorului şi care cuprinde toate 
concesiunile făcute lui Mihai de către Impărat. 

Neştiind însă ce se petrece cu solii săi la Praga, Mihai tri- 
mite odată cu Carlo Magno pe unul din logofeţii săi, pe un oare- 
care Pantazi, cu o scrisoare şi cu noi instrucţiuni adresate Banu- 
lui Mihalcea şi lui Stoica vistiernicul. 

Ambele acte poartă data de 26 Januarie 1600 şi ele ni s'au 
păstrat. 

lată textul acelei scrisori: 

„Bane Mihalcea şi tu, Vistiiar Stoica, dau-vă în ştire pentru 
omul cinstitului împărat, ce-au trimis la noi, noi de toate bine pe 
tând am înţeles şi, ce poruncă ne-au trimes, noi încă am socotit 
cu credincioşii noştri ce sunt pe lângă noi, şi oameni bătrâni 
ce sunt mai pricepuţi aicea, de ştiu de toate rândurile, ce cum 
ieste pre într'alte ţară şi cum a fost tocmeala mai deinte vream(e); 
ce noi cum au fost porunca împăratului și cum au fost scris în 
cărţile Mării Lui la noi, ce ne va fi pohta noi să dăm în ştire 
Impărăţii lui de toate, ce într'aceia noi deci, (ce) ne-au fost pohta, 
am scris tot într'aceasta carte ce-am trimes la Dumneavoastră şi 
am scos şi porunca împăratului şi făgăduiala ce ne-au fost trimes 
la noi, de o am tremes şi aceia la Dumnea-Voastră ce veţi ve- 
dea porunca Împăratului şi făgăduiala cum ne-au scris și veţi ve- 
dea şi pohta noastră ce am pohtit, de la cinstitul împărat; ce, 
deveţi fi făcut voi vre-o tocmeală cu Impăratul mai nainte pân” 


1) Hurm. Documente, vol. XII, pag. 685. 
3) Hurm. Documente, vol. XII, pag. 693. 
3) Hurm. Documente, vol. XII, pag. 707. 
) Hurm. Documente, vol. XII, pag. 697. 

va veni această poruncă, aciia la voi, iar voi să căutați pre acea- 
stă pohtă ce-am pohtit noi, — că va fi bine cu tocmeala ce-aţi 
făcut întru chip, voi să lăsat să fie cum aţi tocmit, iar, să vă va 
părea că iaste mai bună această tocmeală ce-am trimis acum şi 
pohta ce-am pohtit, iar voi să mergeţi să gr'iţi împăratului să fa- 
ceţi tocmeală pe această pohtă şi tocmeala ce-am trimis acum la 
voi; Că, să va zice el împăratul cătră voi că aţ tocmit voi şi aţi 
făcut tocmeală, iar voi aveţi cuvânt a-i darea răspunsu de veţi 
zice : „Adevăr făcut-au tocmeală, ce Domneata ai trimes credin- 
ciosul Mării Tale de credință şi cu această poruncă şi făgăduială 
a Impăraţii Tale, iar Domnealui au socotit pre porunca Măriei 
Tale şi ne-au scris să grăim Mării Tale ce e pohta Domnii Lui“. 
Ce tocmiţi pre această poruncă şi pohta ce pohtim noi, să nu 
veţi fi tocmit voi altă tocineală mai bună şi nevoiţi de pripiţi cum 
mai curând că iaste vremea aproape acum, cum vedeţi şi Domnea- 
Voastră şi cum ştiţi, şi rândul cum iaste încoace; şi, în vreme ce 
veţi tocmi pre această tocmeală, voi cum mai curând de olacă 
să-m trimeateţi om cu carte de olac, să-m daţi în ştire Domniei- 
Meale. Şi am dat învăţătură şi lui Pandazi log: ce vă va spune 
şi din gură, aceia vă dau în ştire. Amin“.!) 

La această scrisoare erau anexate și următoarele instrucțiuni : 

„Impăratul Măriia Lui și ţara ungurească să caute bine acea- 
sta că Mihai Voevod Domniia Lui n'au gândit cu aceasta că are-a 
fi el în gura Turcilor şi în loc de pieire în Ţara Românească, ce 
toată frica lăsându înapoi ispitita-au strişte mare ; nam gândit de 
paguba ţărăi într'atâtea ani şi de chelciugul lui, ce în toate stri- 
ştile au ispitit îm băsăul Turcilor; Ardealul încă ce sânt 74 de 
ani de când au fost lepădat de sub coroana ţării ungureşti !) şi 
au fost închinat Turcilor, iar Mihail Voevod, cu tocmeala lui şi 
cu pieire a mulţi voinici, au luat Ardealul şi l-au închinat cinstitu- 
lui împărat şi de acum înainte se făgădueşște Domnealui, pân va 
fi viu, cu mare credinţă va sluji împăratului și ţărăi ungureşti să-i 
socotească pentru această slujbă şi nevoinţă ce se-au nevoit, să-i 
lase Țara Românească şi țara Ardealului, să-i fie de moșie lui şi 
cine se va ţinea den feciorii lui să le fie moşie. 


1) N. lorga, Documente nouă de la Petru Șchiopul şi Mihai Viteazul, 
pag. 42. 

2. Alta, pohtească de la Impăratul şi de la ţara ungurească 
cum ce hotar au făcut părintele Mării Lui, Maximilian împăratu 
cu al doilea lanăş craiu între Ardeal şi între ţara ungurească, 
acela hotar să fie şi acum ; din care hotar den ceastă vreme de 
tăzmirit au tras la Împărăţia lui: una, Oradea cu ţinutul Bihoru- 
lui, şi Hustul cu ţinutul Maramureşului şi ținutul Crasnei şi ale 
Sonocului şi ale Sărandului şi Nagbaia cu Baia de Sus, și toate 
ținuturile loră, carele au fost date de Maximilean împărat supt 
Afdeal, cum au fost mai dentâiu. 

13. Alta, iar pohtescu, cum au avut Domnii ce-au fost înain- 
tea noastră voe de-au dat şi au miluit cu sate şi cu olate, au de 
suptă cetăți sate... şi acum să fie aceaia să pociu da şi eu sate 
Şi olate cui voiu vrea, cu acea putearie cum au avut alţi domni. 

4. Alta, toate legile Ardealului cum au fost în zilele altor 
Domni de se-au căutat în Ardeal judecata, ce vom judeca noi să 
fe judecat și să nu mai aibă voe a căutarea leage într'altă ţară. 

| 


| 5. Alta, de rândul oștilor, Măriia Impăratului și cu svatul 
împăratului şi cu cei 7 herțegi şi cu alalți domni creștineşti, şi 
înpreună cu țara Măriei Lui, bine să ia amente şi să grijască, 
că Ardealul şi "Țara Românească în ce loc sântu; tot norocul 
cțeștinătăţii iaste aruncat pre aceste 2 ţări, care sântu baştele, ce 
st cheamă strejile şi apărătura a toată creștinătatea; că Dumnezeu 
să ferească de-ară apuca turcul aceste 2 țări, ar fi peire a toată 
cteştinătatea, cum Dumnezeu să ferească de aceia. Derept aceia 
să aibă grijă Măriia Lui de laffa oştilor; alta şi de ajutoriu, când 
vbr trebui la vreme de treabă iar Măriia Lui să grijească să tri- 
meată voinici ce vor trebui. lar, alta, pentru banii de laf să vie 
la noi în luna lu Marţu 12 zile, câtu va socoti Măriia Lui să 
ajungă oştilor, să nu cumva să aibă sminteală creștinătatea şi 
caste 2 ţări. 

Că Dumnezeu ferească aceluia, să nu fie daară dobândi 
Turcii ceaste 2 țără, țara Ardealului şi Țara Rumânească, eu așu 
pohti de la împăratul şi de la tot svatul şi de la cei şapte her- 
țegi şi de la toată ţara cum să-mi dea în țara ungurească olate, 
cât să aibu venit întru anu o sută de mie de talere și pentru 


1) De la lupta de la Mohâcs din 1526. 

aceasta pohtă să aibu carte cu pecetea Mării Lui, cum după 
moartea mea să rămâie rodului mieu. ! 

6. Alta, iar, Dumnezeu să ferească, deacă aş cădea eu în 
robie, cum aceia Dumnezeu să nu dea, iar cinstitul împărat şi cu toț 
svatul şi cu toată țara Mării Lui şi cu tot domnii creştineşti, să 
aibă a îmbla şi a griji pentru nevoia mea, toţi să-m scumper 
den robie, şi pentru aceasta încă pohtească să aibu, carte de fa 
Impărăţia lui şi de la tot domnii creştineşti. : 

7. Alta, cum au dat Impăratul lui Batră Jigmon titeluş de i 
domnie, aşa mă rog Mării Lui să aibă şi eu așa. i 

8. Alta, pohtim pentru ţinuturile ce-au fost mai denuainte 
vreame de moşie și de ţinutul hotarâlor cestor 2 ţără, de ţara A!- 
dealului şi “Țara Românească şi le-au fost luat Turcii, de sâht 
suptă mâna lor, cându va da Dumnezeu, cu ajutorul sventii lui 
şi cu norocul cinstitului Impărat, să le dobândim de la mâna pă- 
gânilor, ele să fie iar la moşie şi să se ţie de hotarâle srl 
țară, cum au fost de veac...“ 1) 

Din aceste instrucțiuni trimise solilor la Praga, reiese destul 
de clar dorința lui Mihai de a păstra Ardealul, lucru ce deal 
era cunoscut şi de Comisarii imperiali din Alba-lulia, care-l râ- 
portaseră Impăratului. 

Noile instrucţiuni au ajuns la Praga după ce Mihalcea pri 
mise la 3 Februarie 1600 răspunsul Impăratului la cele expuse in 
audiența avută la 8 Ianuarie. Cu acest răspuns plecă spre ţată 
Stoica vistiernicul, sosind la Alba-lulia în 31 Martie 1600.) 

Deşi nu ni s'au păstrat instrucţiunile cu care au plecat la 
Praga cei 2 soli munteni, dar din răspunsul Împăratului se poale 
deduce cam ce chestiuni au fost însărcinaţi să trateze. 

Mihai se plânsese contra lui Basta că se retrăsese din Ar- 
deal, din motive nelâmurite, puţin înainte de năvălirea lui Mihii 
acolo şi că, după cucerirea Ardealului, Basta intervenise cu arma 
sa, ceeace constituia o jignire. Impăratul căută să scuze purtarea 
generalului său. In ceeace priveşte negocierile Impăratului i 


Ibrahim Paşa, Impăratul promise că, dacă va îace pace cu Marcu! 





| 
1) N. lorga, Documente nouă de la Petru Șchiopul şi Mihai ee 
pp. 42—44. 

2) Hurm, Documente, vol. IV, partea |, pag. 24. 


OBCU CLUJ 


— 521 — 


nu va lăsa în afară nici Ardealul şi nici Țara Românească. Cât 
despre banii ceruți pentru leaia oștilor, Impăratul îi amintea lui 
Mihai că după cucerirea Ardealului, „tot venitul şi prada au luat 
la sine, care face mult preţ“. Cu toate acestea, îi promitea că-i va 
da bani, arme şi o gardă personală. Totodată Impăratul sfătueşte 
pe Mihai să se ocupe de rânduiala oștilor, că Turcul e viclean 
şi-l opreşte să facă pace cu Turcii fără ştirea lui. Admite cererea 
lui Mihai să libereze pe un paşă tătăresc prins la Hust, 

Dar chestiunea principală, aceea a recunoaşterii stăpânirii 
asupra Ardealului, nu este rezolvată, ci lăsată pe seama comisa- 
rilor din Ardeal şi a emisarilor ce va trimite ca să trateze cu 
Mihai. Împăratul spunea în răspunsul său: „despre rândul pohtei 
Domnii Lui ce-au pohtit de rândul Ardealului, Măriia Lui au lăsat 
pre soli carei sânt trimes şi va trimete și de acum cu Domnia 
Lui de acela lucru şi de alte lucruri vietoare şi de ajutoriu, aşa 
vor grăi şi vor isprăvi cum va fi pre voia şi pre pohta Domnii 
Lui“.1) | 

Deci chestiunea cea mai arzătoare pentru Mihai Viteazul nu 
putu fi rezolvată de Banul Mihalcea și Stoica vistiernicul în tra- 
tativele duse cu Impăratul, care evită să se pronunțe în această 
privință, 

Când luă cunoştinţă de acest răspuns al Impăratului, care 
era în contrazicere cu asigurările ce i le dase emisarul împărătesc 
Carlo Magno și constituia un refuz de a-i recunoaște stăpânirea 
asupra Ardealului, Mihai fu cuprins de o mânie cumplită, pe care 
nu şi-o putu stăpâni. Chemând la dânsul pe comisarii împărăteşti 
ce se aflau în Alba-lulia, le strigă: 

„Am luat Ardealul punând în joc viața mea... am crezut că 
impăratul nu-mi va trimite numai laude deşarte, ci steagul împă- 
rătesc şi scrisoarea lui cu pecetea. Așa dar, vor să mă alunge din 
Ardeal cum alungi o femeie păcătoasă; asta nu o va îngădui 
Dumnezeu, nu voiu ingădui eu să fiu alungat, chiar de ar îi să-mi 
las capul, căci am cuprins ţara cu sabia mea.... Pentru Impăratul 
Romanilor am primejduit țara mea, viaţa mea, a soției, a fiului 
meu și a boierilor şi-mi trimite ca răsplată trei foi de hârtie pline 





1) N. lorga, Documente nouă de la Petru Șchiopul și Mihai Viteazul, 
pp. 51—53, 

de otravă, ruşine şi ocară“. Era strigătul disperat al unui suflet 
cinstit în fața vicleniei habsburgice! 

Făţă de acest răspuns al Impăratului, Mihai începu să-și 
manifeste tot mai mult dorința dea păstra Ardealul!) cu orice preţ, 
fiind încurajat de altfel în această atitudine şi de o parte din sfet- 
nicii săi.?) Vistiernicul Stoica spunea comisarilor: „Domnul şi 
boierii lui nu mai pot rămâne în Țara Românească, țara aceasta 
(adică Ardealul) e frumoasă, de aceea el şi cu oamenii lui se în- 
drăgostesc tot mai mult de dânsa. pe măsură ce trece vreme“.%) 

Ştiri din Pilsen anunțau însă concedierea de către Impărat 
a Banului Mihalcea şi Stoica visternicul, cărora li se dase ca ră- 
spuns că Mihai să evacueze Ardealul în schimbul unei recom- 
pense *) şi că Dr. Pezzen, unul din consilierii Impăratului, fusese 
însărcinat să se ducă în Ardeal, ca să-l ia în primire.5) 

Cu tot răspunsul devaforabil primit de la Impărat şi pe 
care-l transmisese Domnitorului prin Stoica visternicul, Banul Mi- 
halcea nu pierdu speranța de a obține până la urmă de la impe- 
riali recunoașterea stăpânirii lui Mihai asupra Ardealului. De aceea, 
el mai zăbovi câteva săptămâni la Pilsen și Praga pentru a lua 
contact cu diferitele personalităţi cu trecere la Curte, căutând să le 
convingă de dreptatea cauzei ce apără și să le obțină sprijinul 
pentru ducerea la bun sfârşit a misiunii ce i se încredinţase. In 
faţa ostilităţii tot mai pronunțată a Curţii din Praga pe chestiunea 
cedării Ardealului, Banul Mihalcea duse o luptă din cele mai 
aprige, necruțând nimic din ce-ar fi putut să ducă la realizarea 
scopului urmărit. 

Curând după întoarcerea în Ardeal şi predarea răspunsului 
Impăratului, vistiernicnl Stoica trimite un curier la Praga ca să 
ducă Banului Mihalcea o scrisoare, probabil cu noi instrucțiuni 
din partea lui Mihai. $) 


(Va urma) 


9 Hurm. Documente, vol. XII, pag. 738; vol. IV, 1, pp. 34—35, 

2) Hurm. Documente vol. XII, pp. 856, 867—68. 

3) Hurm. Documente, vol. XII, pag. 736. 

% Hurm. Documente, XII, pag. 729. Se dăduseră ordine la Viena să fie 
întreținuţi pe contul statului (Veress, Documente, vol. VI, pag. 38.) 

5) Hurm. Documente, XII, pag. 735. 

6) Hurm. Documente, XII, pag. 727. 

Făgărașul sub regii ungari 
(1464—1573) 
de Pr. Octavian Popa 
(Continuare şi sfârșit) 


Gavrilă Mailat, Domn ai Făgărașului 


Mama, pentru a asigura drepturile la moştenirea Făgăraşului, 
a urgitat venirea fiului său Gavrilă, care a şi venit în Ardeal. 
Dieta ardeleană din 29 Sept. — 4 Oct. 1558 s'a ocupat şi cu si- 
tuaţia privilegiată a Făgărașului şi a decis, că „dupăce ținutul Fă- 
găraşului e aşezat şi aparține acestei țări şi e apărat cu cheltuiala 
Maiastăţii Sale şi a staturilor ardelene, trebue să poarte egale sar- 
cini cu celelalte staturi, pentru purtarea cărora M. Sa să constrângă 
pe proprietarii Făgăraşului.“ 

In înţelesul acestei hotăriri Făgăraşul trebuia să înceteze a fi 
domeniu feudal, având să se alăture la coinitate. Făgăraşul s'a 
bucurat de o situație privilegiată. Nu plătia dări către stat, ci că- 
tre cetate. Cetatea fiind socotită cetate de apărare a granițelor su- 
dice, trebuia să susțină armată permanentă. In timpurile de mai 
înainte, atacurile turceşti, incursiunile din Muntenia, tulburările pro- 
vocate de Sași şi Săcui făceau necesară susținerea garnizoanei din 
cetate, dar în timpurile liniștite nu era nevoie de ea. Mailat a sus- 
ținut o garnizoană permanentă, aşa că soţia sa, mai târziu, abia 
putea plăti solda lunară şi numai la stăruința lui Nădasdy nu a 
redus numărul ostașilor săi, cari mai mult au apărat stăpânirea 
Mailateştilor asupra Făgăraşului, decât graniţele țării.:) 

Intraceea, în 15 Sept. 1559, moare regina Izabella şi stă- 
pânirea Ardealului o ia fiul său loan-Sigismund, care după moar- 
tea tatălui său, fusese proclamat rege al Ungariei. Dieta ardeleană 
din 1560 hotărăşte că, dupăce Făgăraşul și ţinutul său nu mai e 
dator să susțină garnizoană şi să apere graniţele, acum când țara 
e în lipsă mare, să fie impus cu dări ca şi celelalte posesiuni no- 
bilitare. 

Se vede că principele nu a executat aceste hotăriri și de 
aceea staturile ardelene în 1561 reînoiesc hotărîrile de mai îna- 


1) Szâdeczky o. c. 33—35. 

inte şi roagă pe M. Sa, ca să cuprindă pământul Făgărașului 
înt”un corp cu pământul nobililor şi să-l oblige la purtarea sar- 
cinilor publice şi a dărilor. Să se îngrijească M. Sa şi de aceea, 
ca Făgărașul în caz de nevoie să fie supus şi la sarcini militare. 

Staturile ardelene şi mai târziu se împiedecau de situaţia pri- 
vilegiată a Făgărașului. In 1566 hotărăsc ca principele să-şi câ- 
ştige carele de transport pentru alimentele armatei din țara Făgă- 
rașului „pentrucă aceia (Făgărăşenii) destul au odihnit în timpul 
serviciilor şi a contribuțiunii noastre amare“.!) 

Aceste atacuri continue contra privilegiilor Făgăraşului l-au 
făcut pe Gavrilă Mailat să vină la Făgăraș, ca să apere moştenirea 
părintească. 

Aici e locul să deschidem o mică paranteză, pentru o mai bună 
înțelegere a evenimentelor. Regele Ferdinand, după retragerea lui 
Carol V (1554), a condus şi afacerile Germaniei, iar după moartea 
acestuia (1558), a ajuns împărat al Germaniei. Prin aceasta i-a 
crescut prestigiul, puterea însă deocamdată nu i-a crescut din 
cauza luptelor religioase din Germania. El voia să ţină sub stă- 
pânirea sa Ungaria — câtă nu era sub stăpânire turcească — și Ar- 
dealul, aşa cum se încheiase acordul cu Izabella în 19 lulie 1551. 
Ardelenii însă în 1556 au rechemat pe Izabella, care, în numele 
fiului său loan-Sigismund a luat din nou stăpânirea asupra Ar- 
dealului şi a unei părți a Ungariei. Izabella moare în 15 Sept. 
1559, când ia domnia îiul său de 19 ani, care a continuat să 
poarte titlul de rege. Staturile ungare, aderente ale tatălui său, 
adunate la Râkos în 15 Sept. 1540, îl aleseseră de rege pe micul 
Joan-Sigismund şi sultanul îl recunoscuse de rege a! Ungariei. 
Ferdinand însă nu voia să ştie de regalitatea lui loan-Sigismund. 
In 1564 moare Ferdinand şi tronul ţărilor sale îl ocupă fiul său . 
Maximilian, care în 21 Aprilie 1565 încheie cu loan-Sigismund 
un acord, în urma căruia acesta renunță la titlul de rege şi ia 
titlul de principe al Ardealului, iar Maximilian recunoaşte Ardealul 
de principat independent. Sultanul în primăvara anului 1566 a 
trimis lui loan-Sigismund firmanul, prin care asigură Ardealului 
dreptul de a-şi alege liber principele. 

Asttel stau lucrurile în Ardeal şi Ungaria în timpul când 
Gavrilă Mailat la insistențele mamei sale s'a reîntors în Ardeal 


1) Szilâgyi 1 344 şi Szădeczky o. c. 36. 

către sfârșitul anului 1559. El cere și dobândește concediu de la 
regele Ferdinand, în slujba căruia era, ca să vină în Ardeal, obli- 
pându-se să stea și mai departe în slujba regelui şi să se reîn- 
toarcă la Viena, dupăce își va regula afacerile. Insă Ioan-Sigismund 
nici nu voia să audă măcar că Gavrilă Mailat să rămână și mai 
departe în slujba lui Ferdinand, ba a spus-o chiar fățiș, că nu 
sufere să aibă cineva domeniu în Ardeal, dar să slujească altui 
principe. Gavrilă Mailat a trebuit să se întoarcă la începutul anu- 
lui 1560 la Viena, ca să fie deslegat de legătura față de Ferdinând 
şi să i se dea libertate deplină, ca întorcându-se în Ardeal, să-şi 
poată menținea domeniul „pentrucă el mai mult decât acesta nu 
are și dacă îl pierde, nu va putea câştiga uşor altul asemenea 
după serviciul său la principe (se înțelege la Ferdinand)“, cum 
scrie mamă-sa către fratele ei Nâdasdy.!) 

Bethlen Farkas în „Historia“ lui greșește când afirmă că 
Gavrilă Mailat după prinderea tatălui său s'a dus cu mamă-sa în 
Ungaria şi că mai târziu, la intervenția cumnatului său loan Iffju 
— care a luat în căsătorie pe Margareta Mailat, rămasă văduvă 
după Andreiu Bâthory — ar fi fost primit în grația principelui 
loan-Sigismund, iar întorcându-se în Ardeal, a primit de la acesta 
şi Țara Făgărașului, pe cari tatăl său le-ar fi pierdut din cauza ne- 
credinței. Adevărul e aşa cum l-am arătat mai sus. Soţia lui Şte- 
fan Mailat a stăpânit şi după prinderea soțului ei Făgărașul, în 
care îl vedem întorcându-se la sfârşitul anului 1559 pe Gavrilă, 
pentru ca la începutul anului 1560 să se reîntoarcă la Viena, ca 
să dobândească de la Ferdinand demiterea definitivă. Cumcă e gre- 
şită afirmaţia lui Bethlen, se vede şi din faptul că Andrei Bâ- 
thory a murit în 1502, prin urmare loan lIffju în 1559 și 1560, 
anii întoarcerii în Ardeal a lui Gavrilă Mailat, nu era cumnat cu 
acesta. 

Gavrilă Mailat, dupăce cu sprijinul unchiului său a do- 
bândit deslegare de la Ferdinand, s'a înapoiat în Ardeal, stabilin- 
du-se în Făgăraş. 

După cum se vede din o scrisoare a mamei sale către Nâ- 
dasdy, scrisă în Făgăraș la 2 Sept. 1560, Gavrilă Mailat, câștigând 
grația lui loan-Sigismund, petrecea adesea la Curtea acestuia în 
Alba Iulia. Nici nu-i mirare, pentrucă studiile sale făcute în Viena 





1) Szădeczky o. c. 37. 

și petrecerea îndelungată acolo, ca și bogăția şi puterea lui, ri- 
dicau mult prestigiul tânărului stăpân al Făgărașului. Dar şi mulţi 
ochi invidioşi şi neîncrezători îl pândiau pe cel care, în urma le- 
găturilor sale de mai înainte, era privit de mulți ca exponentul 
Habsburgilor în Ardeal. 

Intr'aceea, încordarea dintre Ferdinand şi loan-Sigismund a 
dus la războiu. Habsburgii urmăriau cu multă sârguință câştigarea 
acestui fermecător și bogat colțişor de raiu. Niciodată Habsburgii 
mau văzut bucuroși stăpânirea unui principe în Ardeal, pânăce 
au pus mâna pe el. Când pe tronul Moldovei a ajuns aventurierul 
Heraclide, Curtea din Viena a voit să-l folosească pe acesta 
pentru înlăturarea lui loan-Sigismund. Fireşte, Curtea din Viena 
conta în Ardeal în locul prim pe Gavrilă Mailat. Şi aceasta e 
uşor de explicat, dacă considerăm că Mailat era crescut la Curtea 
din Viena și era nepotul palatinului Nâdasdy, omul de încredere 
al lui Ferdinand. Legăturile acestea ale lui Gavrilă Mailat au fă- 
cut să intre şi în istorie unele acuze grave contra tânărului stăpân 
al Făgăraşului. — Fr. Forgâch, istoric şi episcop, care încă a fost 
partizan al lui Ferdinand şi a luat parte la consfătuirea din Viena 
în care s'a hotărît ridicarea lui Heraclide contra lui loan-Sigismund, 
spune că Gavrilă Mailat ar fi uneltit contra vieţii lui loan-Sigis- 
mund, plănuind un asasinat cu ajutorul unui cântăreţ italian cu 
numele leronim. Pe acesta l-ar fi adus la Curtea lui loan-Sigis- 
mund ca membru al orchestrei princiare. Muzicantul leronim şi-ar 
îi ascuns în chitară un pistol, ca să împuşte pe principe. Muzi- 
cantul, prins îu 6 lunie 1561, a mărturisit de complice pe Mailat, 
care, lăsându-și soția, copiii și averile, a fugit în grabă în Polonia. 
Cumnatul său însă, Andrei Băthory, intendentul principelui, i-a 
câștigat iertare, căpătând voie să se reîntoarcă la Făgăraş. Mai târ- 
ziu au iertat şi pe muzicant. 

Acuza aceasta nu are bază reală. Mai întâi, în 6 lunie 1561 
Mailat nu avea soție și copii. Apoi, cine cunoaşte moravurile de 
atunci, își dă seama că prea iute şi prea uşor s'ar îi trecut peste 
o încercare de asasinat. Muzicantul ar fi fost executat numai decât 
şi iertarea şi repunerea în drepturi a lui Mailat nu ar fi putut urma 
cu atâta grabă, dacă peste tot ar mai fi putut urma. Şi să nu ui- 
tăm că cumnatul lui Mailat, A. Bâthory, a murit în 1562. Szilăgyi 
încă spune că opinia publică era că pe muzicant l-a angajat Mailat, 

ca să asasineze pe principe şi că acesta, lăsându-şi soția, s'ar fi 
refugiat şi numai mai târziu, la intervenţia cumnatului său Andrei 
Bâthory, a câştigat iertare 1). Dar cum am văzut mai sus, ştirea 
nu pare de loc verosimilă. E una din multele acuze pe cari invi- 
dia le-a ridicat contra Mailateştilor. Originea lor românească şi 
puterea lor, ca şi frumusețea Făgăraşului, erau spin în ochii mag- 
naţilor unguri, 

Tot Forgâch acuză pe Mailat, că cu prilejul expediției contra 
lui Balassa Menyhsrt ar fi fost părtașul unei nouă conjuraţii contra lui 
loan-Sigismund, pe care ar fi voit să-l prindă, dacă vine în ta- 
bără şi — viu sau mort — să-l predea Germanilor. Principele 
însă, fiind bolnav, n'a venit în tabăra de la Hadad, ci și-a trimis nu- 
mai armata contra lui Balassa şi astfel nu a putut fi prins. For- 
gâch adaugă că lui Mailat i-ar fi părut rău de ce a făcut şi pre- 
zentându-se principelui la Gilău, s'a oferit să reprime răscoala Se- 
cuilor, dacă i se vor da câteva sate. Principele însă l-a primit 
rece şi bănuitor, ceeace l-a făcut pe Mailat să se depărteze de 
principe. Văzând însă că norocul a părăsit pe partizanii împăra- 
tului, i-a părăsit şi el şi a pornit războiu contra lor. 2) 

Şi acuza aceasta se pare neîntemeiată, pentrucă Gavrilă Mailat 
a tost cel dintâi care a sărit în apărarea principelui, pornind 
contra Secuilor, pentru a reprima răscoala din 1562, şi a dat do- 
vezi strălucite de vitejie, făcând bune servicii principelui. Armata 
recrutată din ostași şi boieri din Țara Oltului, condusă de Gavrilă 
Mailat, era aşa de strălucit echipată, încât se părea că merge la 
ospăț, nu la războiu. A fost însă învins. Ciocnirea cu Secuii, cari 
erau mai numeroşi, era cât pe-aci să-i fie fatală. 

Fiindu-i ucis calul de sub el, numai prin jertfirea de sine a 
boierului Bălaş Boer, care i-a dat calul său, a putut scăpa. Mailat, 
adunându-și în grabă armata, s'a retras la Târgul-Mureş, unde a 
transformat mânăstirea în fortăreață şi a rezistat Secuilor pănăce 
principele a putut trimite în ajutor o armată de 2000 de călăreţi 
sub conducerea lui Ladislau Radăk. Principele însuşi încă se apro- 
pia cu armata sa. Atacul lui Radâk şi ieşirea furtunoasă a lui Mailat 


1) Szădeczky o. c. pag. 38. — Szilâgyi o. c€. | 344. 
2) Szâdeczky o. c. pag. 38-39. 

înfrânt pe Secui şi nu peste mult revolta a fost sufocată. In urma 

„acesteia Secuii şi-au pierdut vechile privilegii, libertăţi şi scutiri, 
precum şi dreptul de nobili, de care se bucurau Secuii de rând, 
iar pentru ca revoliele să nu mai isbucnească, s'au ridicat în Se- 
cuime două cetăți, la Odorheiu și la Sz6kelybânya. 1) 

In timpul acesta se încheie şi căsătoria lui Gavrilă Mailat cu 
Ana Bânfty, fiica comitelui județului Zala. Aleasa lui Gavrilă a fost 
damă de onoare la Curtea regelui boem Maximilian, unde va fi cu- 
.noscut o Mailat în timpul când era şi el în serviciul Curţii din 
Viena. Mamă-sa încă doria din tot sufletul să-l vadă căsătorit, 
fiindcă se simția slăbită de boală şi de îndelungatele-i suferințe 
morale. In toamna anului 1561 era lucru hotărît, că fiica lui Ladi- 
slau Bânfiy, camerier regal şi comite de Zala, va fi soția lui Ga- 
vrilă Mailat. Mama acestuia, în 24 Oct. 1561, scrie fratelui său 
Toma să ia asupră-şi grija actului căsătoriei, precum şi a ducerii 
miresei la Făgăraş. Acesta a fost ultimul act de bunăvoință al lui 
Toma Nâdasdy faţă de sora și nepotul său, pentrucă în 2 lunie 
1562 el a trecut la cele veșnice, lăsându-și în jale soția Orşica cu 
un copilaş de 7 ani, şi fraţii. Văduva Ana Mailat, la vestea morții 
fratelui său, scrie că durerea ei e aşa de mare, parcă i-ar îi mu- 
rit încă odată soțul iubit și tatăl său.?) 

In vara anului 1563 Gavrilă Mailat aduce pe tânăra sa soţie 
în castelul Făgăraşului spre bucuria cea mare a mamei sale. Nu 
mult după aceasta, și văduva lui Ștefan Mailat, nobila Ana Nâ- 
dasdy — nobilă nu numai după naştere ci şi după fire şi senti- 
mente — s'a stins, ducând în mormânt un doliu adânc, purtat 
aproape un sfert de veac. 

O viață nouă, o viață de tinereţe şi de petrecere începe acum 
în Făgăraș, a cărui cetate îşi păstra încă vechea vază şi strălucire. 
Dar chiar această vază şi strălucire a făcut ca mulți ochi să se 
uite cu invidie și cu lăcomie la puternica cetate şi frumosul do- 
meniu, lung de 7 mile și cuprinzând 64 de sate. De aceea feri- 
cirea tinerilor şi bogaților castelani n'a ținut mult. Fiind tulburată, 
castelanii au plecat în pământ strein, 


1) Szâdeczky o. c. pag. 39, — Szilâgyi o. c. 1 346-347. — Bunea o.c. 
pag. 39. — Erdelyi k&pes naptâr, pe 1879. Cluj 1878 pag. 21. 
2) Szâdeczky o. c. pag. 40. 

Intervenţia lui Gaşpar Bichiș 1) 


Cel care s'a uitat cu ochi lacomi la frumosul domeniu invi- 
diind mai mult pe tinerii castelani a fost Gașpar Bichiș, din Ca- 
ransebeș, fiul nobilului român Ladislau Bichiş, banul Severinului. 
El ajunsese prietenul, favoritul şi confidentul principelui loan-Si- 
gismund. 

Gaşpar Bichiș, ajungând la putere şi bogăţie, şi-a pus ochii 
pe puternica cetate a Făgăraşului și pe domeniul aparținător ei şi 
cu apucături viclene a și ajuns stăpân al frumoasei cetăţi. Familia 
Bichiș încă a fost de origine română. Istoricul-episcop Fr. Forgâch 
ne spune despre Gaşpar Bichiş, că „ex Valachis oriundus“, născut 
din Valahi. 

Giovanandrea Gromo, comandantul gărzii italiene de la Curtea 
din Alba-lulia a principelui loan-Sigismund, întrun memoriu din 
a. 1560 adresat marelui duce de Florenţa, Cosimodei Medici, vor- 
beşte de originea românească a unor demnitari ai Ardealului, între 
cari înșiră pe cancelarul Ciachi și pe Gaşpar Bichiş, „Român de 
obârşie de jos, dar spirit frumos, mare, iubitor de străiucire, din 
firea lui... Vorbește cu Italienii în limba italiană, care-i e foarte 
familiară“, Bichiș fusese crescut în casa fostului guvernator al Ar- 
dealului Petru Petrovici, tutorul lui loan-Sigismund, Prin Petrovici 
sa cunoscut și împrietenit Bichiş cu loan-Sigismund şi fiind mai 
în etate şi mai cuminte decât principele, l-a dominat viaţa întreagă. 
Petrovici în 1557 recomandă pe Bichiş reginei Izabella și lui loan 
Sigismund şi incurând ajunge Bichiş consilierul intim şi confi- 
dentul reginei şi al fiului ei. Bichiş fusese educat în spirit uma- 
nist şi dispunea de cultură înaltă. Gromo îl arată pe Bichiş ca 
„mare prieten al Italienilor“ şi se spune că cunoştea foarte bine 
limba latină, în care conversau. Cunoştinţele istorice ale lui Bichiș 
şi ale celorlalți fruntaşi români, pe care îi cunoscuse Gromo la 
Curtea lui loan-Sigismund, erau defectuoase. Ei susțineau, ce e drept, 
originea romană a Românilor, dar puneau de biruitor al lui Dece- 
bal pe împăratul Tiberiu, din ale cărui colonii romane se trag 
Românii 2). 

1 Documentele contimporane şi istoricii unguri îi zic Bekes, Românii 


de bună seamă i-au zis Bi. hiş. 


2) N. lorga: Ist. Rom. din Ardeal, pag. 175-176. — A. A. Mureșianu, 
O nouă contribuţie la Istoria Românilor în evul mediu. („Țara Bârsei“, 
No. 6/1936) pag. 497-498. 

Fiind om de cultură superioară, ambițios şi viteaz, e explica- 
bil rolul pe care l-a avut în timpul lui loan-Sigismund. 

Bichiș, trimis în 1565 de principe la Constantinopol cu o 
misiune pe lângă Sublima Poartă, întorcându-se, spune lui Mailat 
că sultanul e foarte pornit contra lui din cauza tatălui său. Bichiş 
da deci lui Mailat sfat prietenesc ca, spre a preveni primejdia, să 
părăsească Ardealul. Astfel i-a reuşit să bage o mare groază în 
sufletul lui Mailat. S'a îngrijit apoi ca această groază s'o nutrească 
şi s'o mărească, pânăce la 1566 l-a înduplecat pe Mailat să-i pri- 
mească sfatul. In acest an sultanul Soliman a pornit o nouă expe- 
diție contra Ungariei. Ardelenii erau de partea sultanului. Unul din 
comandanții armatei ardelene era Mailat. Principele loan-Sigismund 
cu o suită strălucită, în care era şi Bichiş, au mers la Zimony să 
salute pe sultan. Intors de-acolo, Bichiş şi-a țesut mai departe vi- 
cleanul său plan. Spunea lui Mailat că sultanul a cerut principelui 
să-l prindă şi să-l trimită legat în lanţuri la Constantinopol. 
Din cauza aceasta, spunea mai departe Bichiș, principele e tare 
încurcat şi nu ştie ce să facă. N'ar face nici un rău lui Mailat, 
dar nu s'ar strica nici cu sultanul. şi repetă deci sfatul: să-și 
vândă proprietăţile din Ardeal şi să se refugieze de dinaintea fu- 
riei sultanului. Mailat se gândia cu groază la pățania tatălui său 
şi se vedea şi pe sine rob al Turcilor în închisoarea ledicula. 
Deşi ținea mult la frumoasa moştenire părintească, el primeşte sia- 
tul lui Bichiș şi, în 6 Aug. 1566, vinde principelui, pe preţul de 
30.000 florini, Făgărașul şi domeniul său, precum şi jumătate din 
orăşelul Teaca, mutându-se cu soţia sa întâi în Ungaria de sus, 
apoi în Moravia, unde şi-a luat o moşie şi unde a murit în 22 
lulie 1577, fiind înmormântat în mânăstirea franciscană din Olmiitz. 
Cei doi fii ai săi, Gavrilă şi Ştefan, nu i-au supravieţuit mult. Cel 
din urmă a murit în lupta de la Strigoniu din 1595. Astfel s'a 
sfârșit partea bărbătească a puternicei dinastii făgărăşene, cum o 
numeşte Szâdeczky.1) 

Amintirea Mailateştilor de la Făgăraş se mai păstrează în 
copia diplomei din 1539, cu care întăreşte drepturile orașului Fă- 


1) Szâdeczky o. c. pag. 41. — Bunea, o.c. pag. 39-40, — Szilâgyil 
360-361. 

găraş, precum și în diplomele nobiliare, în cari se recunoaşte ve- 
chea boierime a unora şi se ridică la rangul de nobili alţii, precum 
şi în diplomele nobiliare de mai târziu, în cari se reconfirmă no- 
bleţa dăruită de Mailat. !) —— 

Istoria acestei familii, mai bine zis tragedia ei, arată că nea- 
mul românesc, în acel timp de grea robie, a dat Ardealului băr- 
baţi distinşi, cu calităţi alese şi aspirații mari. 

„Orice altă amintire, spune Szădeczky, s'a şters, ca şi păre- 
chea de steme gravate pe cele două table bulbucate de piatră, 
despre cari, în umbra arțarilor cari se ridică din șanțul cetăţii, 
mai mult se poate bănui decât şti, că înfățișează rața sălbatecă, 
sburând din trestiş și pajura de pe stema familiei Mailat şi Nâ- 
dasdy. Dar istoriografului Făgăraşului nu-i e permis să uite rolul 
de acolo al familiei Mailat: sfertul de veac, care se leagă de nu- 
mele lor întotdeauna rămâne interesant în istoria Făgăraşului. 2) 

Istoria Făgărașului se desvoltă mai departe pe aceeași cale: 
s'au schimbat oamenii, sau schimbat stăpânii, dar Făgăraşul a 
continuat să fie fortăreața pretendenţilor la tronul Ardealului — ca 
şi mai înainte — şi să fie cetatea de apărare a revoluţionarilor. 
Inainte Ştefan Mailat, acum Gaşpar Bichiş, amândoi boieri români, 
au nutrit acelaşi gând, de a ajunge în fruntea marelui principat 
al Ardealului. 


Gașpar Bichiş, Domn al Făgărașului 


Gaşpar Bichiş a fost cel din urmă stăpân al Făgăraşului, 
care nu a fost din familie princiară. El a primit Făgăraşul ca do- 
nație de la loan-Sigismund în schimbul sumei de 30.000 floreni, 
ajungând astfel stăpânul mult invidiatului domeniu. Bichiş, cum 
am spus, era confidentul şi favoritul lui loan-Sigismund, sfetnicul 
cel mai intim şi mâna dreaptă a principelui. Nimic nu se întâmpla 
fără voia lui. Fogâch ne spune că Bichiș nu numai îl mișca, în- 
demna şi împingea pe principe, în care parte voia, — „in quam- 
cumque partem vellet“ — ci atât de mult îl stăpânia, încât îl fă- 


1) Puşcariu: Fragm. ist. pag. 102-130. — Analele Ac. Rom. TIXXXIII-1911 
pag. 68 şi 794. — In diploma lui M. Apafi dela 1689, cu care se întăresc 
drepturile boieronale ale familiei preotului Bacilla Popa din Ludișor, se spune, 
că această familie a primit drepturile boieronale de la Ştefan Mailat, 

2) Szâdeczky o. c. pag. 42. — In adevăr Mailateştii au stăpânit Făgă- 
rașul aproape 40 de ani. 

cea să lucreze, să revoace, să desființeze şi să hotărască cum voia 
el, Bichiş. Administra ţara el însuşi în locul principelui „ipse unus 
regnum pro rege administrabat“. Ela dus pe loan-Sigismund 
înaintea lui Soliman în tabăra de la Zemun (Semlin; Zimony), 
la 1566. El a încheiat, în 1570, acordul de la Speyer cu împăra- 
tul-rege Maximilian, ducând din nou Ardealul sub supremația 
regelui ungar. După moartea lui loan-Sigismund, întâmplată la 13 
Martie 1571, Bichiş a fost candidatul lui Maximilian la tronul Ar- 
dealului. Partidul naţional al magnaţilor unguri însă voia un prin- 
cipe național. Supremaţia germană o ţineau de mai primejdi- 
oasă decât protectoratul turcesc. Dieta din 25 Mai 1571, în contra 
candidaturii lui Bichiş, a ales de principe pe Ştefan Bâthory, care 
era candidatul sultanului. 1) De bună seamă magnații unguri nu 
vedeau cu ochi buni urcarea boierului valah pe tronul Ardealului, 
mai cu seamă că multora nu le-a plăcut rolul pe care l-a avut 
Bichiș în timpul lui loan-Sigismund. 

Cu aceasta soarta Ardealului a fost pecetluită pe timp de se- 
cole. Ardealul a devenit principat, dar nu românesc, cum îl visase 
Ştefan Mailat şi cum ar fi fost și dacă ajungea Bichiș principe. 

Bichiş n'a voit să se supună noului principe, refuzând jură- 
mântul de credinţă, s'a retras şi întărit în cetatea Făgărașului, de 
unde voia să înceapă lupta pentru ajungerea scopului său de mă- 
rire. Spera că va fi ajutat de Saşii cari doriau stăpânirea germană 
a împăratului-rege şi de Secuii cari voiau să-și recâștige dreptu- 
rile pierdute sub principele loan-Sigismund. Spera apoi sprijinul 
puternicului împărat, căruia el, cu prilejul încheierii acordului din 1570, 
i-a jurat credinţă. Bichiş îndată după alegerea lui Bâthory, a tri- 
mis o misiune la Maximilian, rugându-l ca, după obiceiul vechiu, 
să-l numească pe el voevod alăturea de Bâthory, pentrucă şi îna- 
inte erau în Ardeal doi voevozi, Ferdinand avându-și voevodul 
său alături de voevodul lui Zăpolya. Maximilian însă nu i-a împlinit 
cererea, dându-i numai încredințarea, ca din cetatea Făgăraşului să 


controleze toate actele lui Bâthory. 
Bichiş se purta în țara Făgăraşului ca un „liber baro“, in- 


dependent de principe. Se socotia supus al împăratului-rege, că- 


1) Bunea o. c. pag. 39-40; — Szâdeczky o. c. pag. 44; — Szilăgyi o. 
c. | pag. 392-393, 

ruia îi jurase credință, nu al principelui, stăpânind Făgăraşul ca un 
domeniu feudal și neplătind niciun impozit. Era stat în stat. 1) 

Refuzarea jurământului, neplătirea dărilor, corespondenţa con- 
tinuă cu Maximilian trădau gândurile castelanului de la Făgăraș. 
Făgărașul în mai multe rânduri a fost cuibul revoluţionarilor şi 
fiind cetate întărită, era uşor de apărat. De altă parte, fiind în ve- 
cinătatea Saşilor şi Secuilor, se putea sprijini pe nemulțumirea 
acestora. 

Bâthory, cunoscând intenţiile lui Bichiş, a luat măsuri pen- 
tru zădărnicirea lor. Prin dieta din 1571 a votat o lege, în urma 
căreia posesiunile dăruite pe nedrept pot fi pretinse pe cale legală 
de fisc sau de particularii îndreptăţiţi. Tot în dieta aceasta s'a de- 
cis că nimenea nu poate purta corespondenţă cu Curțile externe 
şi magnatul care nu se prezintă la diete, să fie pedepsit. Toate 
acestea erau îndreptate contra lui Bichiș, fiindcă el era cel care 
nu se prezentase la dietă şi purta corespondență cu împăratul 
Maximilian ; iar posesiunea Făgăraşului o cerea Margareta, sora lui 
Gavrilă Mailat, care era măritată a doua oară cu loan Iffju. Ea pre- 
tindea Făgăraşul pentru 30.000 galbeni — suma de vânzare — 
pe motiv că fiind soră cu fostul proprietar, avea dreptul de în- 
tâietate la cumpărare. Bâthory l-a şi somat pe Bichiș să predea 
Făgărașul pentru preţul de cumpărare. Bichiș nu voia însă să ştie 
de astfel de somațiuni şi ameninţări, încrezându-se în puterea de 
rezistenţă a cetăţii Făgăraşului şi sperând ajutor de la Maximilian. 
La începutul a. 1572 a şi urgitat acest ajutor, dar Maximilian 
îi răspunde, că nu găsește timpul de potrivit şi „ce se întâmplă 
înainte de timp iese rău“, cere deci răbdare de la partizani şi pro- 
mite că nu va uita de afacerile lor. Impăratul sfătuieşte pe Bichiş să 
se prefacă, unde se poate preface, Bichlg așa şi face, ba trimite 
şi reprezentanţi la diete. 

Bâthory urmăria cu atenție tot ce făcea Bichiş și se pre- 
gătia să dea loviturile cu cari să-l aducă la neputinţă pe primej- 
diosul rival. A pus la cale pe cumnata sa Margareta (bărbatul ei 
dintâi, Andrei Bâthory, a fost frate cu principele Ştefan Bâthory), 
să împrocesueze pe Bichiș, pentrucă la vinderea domeniului Fă- 
gărașului, ea, care era prima îndreptăţită să cumpere, a fost tre- 


1) Szâdeczky o. c. pag. 44; — Szilâgyi 1,395; — Bunea o. c. pag. 40 

cută cu vederea. Bâthory a trimis pe Gh. Blandrata și pe Alex. 
Kendy cu o scrisoare la Bichiș, prin care îl îndeamnă să cedeze 
Făgăraşul în schimbul sumei de 30.000 galbeni. Bichiș, fireşte, nu- 
a fost aplicat să împlinească cererea, răspunzând că în cauza 
aceasta are să judece împăratul, nu voevodul, care nu poate fi şi 
acuzator şi judecător în aceeaşi persoană. 1) 

Bichiș a urgitat din nou ajutorul împăratului, asigurându-l 
că o mare parte a magnaţilor sunt nemulțumiți cu Băthory, şi Saşii, 
Secuii şi Românii sunt gata să se scoale contra lui. Maximilian 
însă nici în 1573 nu a socotit momentul oportun ca să atace pe 
Bâthory, dar la cererea lui Bichiş a întărit în posesiunile lor pe 
aderenţii săi, ba a făcut donaţiuni nouă unor partizani, iar pe 
Bichiș îl confirmă din nou stăpân al Făgăraşului. Lui Bâthory i-a 
scris, să nu îndrăsnească a conturba pe credincioşii săi (ai împă- 
ratului) în posesiunile lor. Din acestea se vede că împăratul sta 
pe baza acordului de la Speyer, încheiat cu loan-Sigismund, prin 
mijlocirea lui Bichiș, la 16 Aug. 1570. — In ce priveşte procesul 
referitor la Făgăraș, împăratul scrie lui Bichiş că, dacă principele 
nu va da ascultare apelului său, „Măria Ta să nu permiţi execuţia, 
să rezişti totis viribus și în tot modul“. li promite totodată că, la 
desbaterea procesului care urma să se țină în dieta convocată pe 
18 Oct. 1573, îi va trimite ca apărător pe juristul maghiar Fran- 
cisc Ibrânyi. In acest timp Maximilian face pregătiri de războiu, 
trimite mai marilor celor trei națiuni ardelene (Unguri, Secui şi 
Sași) scrisori, prin care îi îndeamnă la credință, pe Bichiș îl în- 
deamnă la rezistență, asigurându-l că, dacă va fi atăcat, îl va 
ajuta prin Căpitanul din Caşovia. 2) 

Bâthory, prinzând un om al lui Bichiș, a aflat toate planurile 
acestuia și n'a mai așteptat dieta din 18 Oct. 1573, în care Bichiș 
avea de gând să-și pună în lucrare planurile, — pentru care scop 
Maximilian a dat ordin lui Ruchert, căpitanul Ungariei de sus, să-l 
ajute — ci, pe neaşteptate, a atacat Făgăraşul, încunjurându-l în 
4 Oct. 1573, fără să bage de seamă Bichiș. Aceasta s'a întâmplat 


Pe, Szâdeczky o. c. pag. 44-45; — Szilăgyi o. c. 1 395-6; — Bunea o.c. 
pag. 40. 
3) Szădeczky o. c. pag. 45; — Szilâgyi o. c. 1 398. 

aşa că au ascuns dorobanţi vineți în care acoperite cu covâltire, 
cari păreau a transporta sare, In apropierea cetății, dorobanţi, 
coborînd apoi din care, au năvălit spre poarta cetăţii. Atacul a fost 
atât de neaşteptat, încât Bichiș, care se preumbla în grădina de 
din afară de cetate, abia a putut scăpa cu fuga, închizând porţile 
înaintea năvălitorilor. Cu toate acestea, cetatea a rezistat două săp- 
tămâni, dar Bichiș, ştiind ce-l aşteaptă, dacă va cădea în mâna lui 
Bâthory, nu a aşteptat sfârșitul asediului, ci s'a refugiat. Pentru a 
se putea refugia, a recurs şi el la înșelăciune. Cetatea, micul său 
copil şi o parte a tezaurului său le-a încredințat lui Paul Gyulai, 
pe care îl crescuse la universităţile din Italia, poruncindu-i ca, 
dacă va trebui, să predea cetatea, tezaurul întreg să-l predea lui 
“Bâthory, în nădejdea că îl va putea recâştiga mai uşor, dacă va 
ajunge într'o singură mână. Ce a avut mai preţios : aur, diamante 
şi alte pietre scumpe, le-a luat cu el, părăsind cetatea în puterea 
nonţii cu trei tovarăşi, călări pe cai cu potcoavele întoarse şi îm- 
brăcate în piele, pe poarta de miază-noapte, în vreme ce la poarta 
de răsărit garnizioana cetăţii a început să facă sgomot mare de 
arme. Tunurile bubuiau, trâmbiţele şi tobele sunau cu putere, încât 
asediatorii, crezând că garnizioana vrea să iasă la atac, şi-a 
concentrat toată puterea la poarta de răsărit. In timpul acesta 
Bichiş cu tovarășii au părăsit cetatea şi ajutat de întunericul nopții 
şi de sgomotul cel mare s'au putut refugia nebăgați în seamă. In- 
cunjurând drumurile mari, pe căi lăturalnice şi prin păduri au pu- 
tut ieşi din Ardeal și în 12 Oct. au ajuns în Caşovia, unde Bichiş, 
a cerut ajutorul lui Ruchert contra lui Bâthory. Cetatea Făgărașu- 
lui, condusă de Paul Gyulai, Lazar Bichiş (fratele lui Gașşpar), 
Gavril More, Nic. Sarmasâgi și Nic. Horvâth a rezistat vitejeşte 
până în 18 Oct. când a fost predată în mâna comandanților lui 
Bâthory, Gheorghe Bânffy și Mihai Vadas. Armata asediatoare a 
pustiit îngrozitor cetatea rebelă. 1) 

In dieta de la Mediaş (15 Oct. 1573) Bâthory a dat seamă 
despre cauza atacului contra Făgărașului. O parte din partizanii 
lui Bichiş nu au luat parte la dietă, cei cari au luat parte au tă- 
cut de teama răzbunării şi astfel triumiul lui Bâthory a fost deplin. 
Dieta a dat deplină putere lui Bâthory să pedepsească pe Bichiș 
şi să pustiiască pe contrari. 


1) Szâdeczky o. c. 46-47; — Szilâgyi o. c. | 398; — Bunea o.c. 40-41. 

După dietă, Bâthory a cercetat Făgăraşul, pe care îl considera 
de al său şi aci află corespondenţa lui Bichiş cu împăratul şi cu că- 
pitanii săi, din care se vedea lămurit trădarea lui Bichiș. Cu acea- 
sta Făgăraşul intră în stăpânirea principilor ardeleni. 

Toate încercările lui Bichiș, de a redobândi Făgăraşul, au ră- 
mas zadarnice. Inzadar a cerut căpitanul din Caşovia restituirea 
Făgărașului, înzadar doi trimiși ai împăratului Maximilian au pre- 
tins de la Bâthory, cu ameninţări, să înapoieze posesiunile lui Bichiș, 
Bâthory a rămas neînduplecat. „Niciodată nu voiu restitui, a ră- 
spuns el, nici măcar nu voiu îngădui ca să aibă nici măcaro 
talpă de pământ un astfel de om, nici să-şi aibă locuința aci 
unul care nu simte tot una cu mine și cu țara“. — Bichiș încre- 
zut în unele legături ce şi le crease pe vremuri în Constantino- 
pol, a trimis delegaţi, cerând de la Poartă voivodatul Ardealului. 
Necăpătându-l, a recurs la forța armată. In vara anului 1575 a 
pătruns în Ardeal cu oştire însemnată compusă din Germani, 
Maghiari şi Români, sprijinit fiind şi de Secui. Poate l-ar fi biruit 
pe Bâthory, dacă ar fi operat în grabă, dar a zăbovit la Turda, 
ținând sfat cu unii magnați unguri. In timpul acesta Bâthory şi-a 
strâns o armată bine echipată şi, sosindu-i ajutor şi de la Turci, 
a atacat pe Bichiș. 

Lupta s'a dat la Sân-Paul în 9 lulie 1575. Armata lui Bichiș 
a fost bătută, el însuşi a scăpat numai cu fuga. Răsbunarea lui 
Bâthory a fost crâncenă. Nouă partizani ai lui Bichiş și-au pier- 
du capul şi averile, ca, încurând, alţi treizeci şi patru să fie spân- 
zurați în Gherla. Secuilor li s'au tăiat nările şi urechile. 

Bichiş a pribegit pe la Caşovia, Viena, Satu-mare, prin ju- 
dețul Szepes, apoi a trecut în Polonia. Intraceea, la 14 Dec. 1515, 
Bâthory a fost ales rege al Poloniei. Atunci Bichiş și-a mai în- 
cercat odată norocul. Dar fără rezultat. 

După o nouă pribegire prin Ungaria și Caşovia, a trecut ia- 
răşi în Polonia, unde, prin mijlocirea voevodului de Cracovia, s'a 
împăcat cu Bâthory, care l-a primit la curtea sa şi nu peste mult 
a devenit prietenul şi consilierul cel. mai bun al lui Bâthory. Fă- 
gărașul însă nu i l-a înapoiat, ci în urma meritelor câştigate în 
luptele cu Rușii, i-a dăruit cetatea poloneză Landskorn şi dome- 
niul aparținător ei. 

Bichiș a murit în 7 Noemvrie 1579 şi îşi doarme somnul de 
veci pe piscul muntelui ce se ridică deasupra Vilnei, capitala Li- 
tuaniei, pe care şi l-a ales însuşi el loc de odihnă.!) Va fi voit 
ca din înălțimea aceea să poată privi în zarea depărtată spre ţa- 
ra-i iubită. Astfel s'a sfârşit, pe pământ strein, şi acest stăpân 
român al Făgărașului, care a râvnit la stăpânirea Ardealului. Făgă- 
iașul a rămas definitiv în mâna principilor ardeleni. 

Istoricul 


școalei Reuniunii Femeilor Române din Braşov, 
azi Liceul Industrial „Maria B. Baiulescu“ 


de Maria Popescu Bogdan 


Exemplul bun, ca și sămânța bună, prinde. Pilda dată la 
mijlocul veacului trecut de negustorii români din Brașov, în 
trunte cu clarvăzătorul și mneobositul animator care a fost pro- 
topopul loan Popazu, prin înființarea la 1850 a primei școale 
secundare române din fosta Ungarie, a trecut pe planul dintâi 
a doua probiemă ce se cerea rezolvită, pe cea a educației ele-: 
mentului femenin. Soţiile vechilor negustori, ctitori ai noului 
liceu de băieţi, într'o impresionantă emulație, nu voiau să se 
lase mai pe jos decât bărbaţii lor. Ele au înţeles că, pentru ge- 
neraţia tineretului care va ieși din noile școale ale Brașovului, 
se cer alte soții, cu mai multă pregătire şi mai ales cu o mai 
pronunţată cultură naţională, capabile de a-și secunda bărbaţii 
în lupta pe care le-o impune viața cu necesitățile ei multiple: 
sociale, economice, culturale, naționale. Gândul întovărășirii pu- 
terilor prinde deci tot mai multă consistență şi, tot în anul 
1850, în frunte cu Maria Nicolau, ele fac primul pas pentru 
realizarea scopului ce urmăriau, înființând „Reuniunea Femeilor 
Române din Braşov“. 

La început însă, întâmpinând piedeci puternice din partea 
autorităților și lipsindu-le şi banii trebuincioşi înființării unei 
şcoale, se mărginesc, deocamdată, a subvenţiona noul liceu or- 
todox român, cu suma necesară plăţii orelor profesorilor cari se 
angajaseră a organiza în cadrul acestuia prima clasă liceală 
pentru îete. Mai târziu, Reuniunea înfiinţează la Braşov, Blaj și 
Sibiu, clasa a IV-a primară pentru fetițe și cursuri pentru lucru 
de mână. In prima epocă deci, de la 1850—1885, Reuniunea n'a 
putut realiza prea mult. *) 

In schimb, este interesant a se şti că Reuniunea din lași, 
înființată în a. 1867 de d-na Emilian, tot braşoveancă, deschide 


*) Vezi Cronologia de la sfârșit. 

şcoala în a. 1868, deci cu 19 ani înaintea noastră. Motivul ? 
Noi ne luptam cu streinii, pe când la lași, în ţara liberă, se 
putea activa în deplină libertate. 

In anul 1886, a doua epocă a activității Reuniunii, preşe- 
dinta comitetului, Maria Secăreanu, are o fericită idee, căreia îi 
dă expresie în adunarea generală din acel an și care este pri- 
mită cu mare bucurie, — ideea de a se „deschide un Internat- 
școală pentru creşterea fetițelor. cu stare mai modestă, care 
prin educația și instrucția ce vor primi în acest Internat-școală 
să devină bune econoame, harnice și fără pretenţii, care să sa- 
tisfacă cerinţelor clasei mijlocii“ — cum se spune în procesul 
verbal a! acelei şedinţe. 

Pentru acest Internat-şcoală, Maria Secăreanu pune la di- 
spoziţia Reuniunei casa ei din strada Castelului nr. 36, în care 
„fetiţele din afara Braşovului să aibă întreţinerea în Internat. 
Doamne'e braşovene de atunci au conceput deci o şcoală cu 
internat pentru fetiţele care nu erau din Brașov. 

In acest Internat se învăţa pe vremea aceea multe lucruri 
folositoare unei bune gospodine. Părţii teoretice i se lăsa prea 
puţin timp. Așa de exemplu, dupăce fetiţele se ocupau cu par- 
tea gospodărească, — lucrul de mână și croitorie — elevele se 
așezau în sufragerie în jurul mesei, la capătul căreia sta vred- 
nicul învățător, venerabilul nonagenar de azi d-l loan Aron, 
atunci directoral școalei primare confesionale de fete din Braşov, 
ţinând cursuri de scris, citit şi matematică. 

Ca manual didactic principal la aceste cursuri servia cartea 
de lectură „Caractere morale“ de profesorul loan Popea. Mate- 
matică se făcea atâta cât cereau necesitățile unei gospodării. Era 
un fel de școală de repetiție, cu lectură beletristică tratând pilde 
din viața oamenilor mari şi evenimente din viaţa poporului ro- 
mânesc din tot cuprinsul ţării. 

In acest Internat se primia, tot la cinci eleve solvente, una 
gratuit, preferindu-se orfanele de război rămase după vitejii că- 
zuţi în revoluţiunea lui Avram lancu. Acestui fapt se datorește 
numirea de „Internatul Orfelinat* ce s'a dat mai târziu acestei 
școli. 

In acest Internat sa pus deci prima pernă de odihnă or- 
fanelor rămase pe urma eroilor din 1848. 

Aici a fost instituit și leagănul societții „Ocrotirea orfa- 
nilor din război“ de mai târziu. 

Această şcoală funcționează cu rezultate mulțumitoare pănă 
n anul 1893—94, când autorităţile şcolare de stat cer organi- 
zarea școalei după programa școlilor de adulți. Natural că, în 
felul acesta, nu mai putea funcționa cu ore serale, ci se cerea o 
programă analitică, orar, sală de clasă, cu un cuvânt: o organi- 
zare sistematică. Ca studii se impun limbile: română, maghiară, 
germană, apoi aritmetica, istoria (bine înțeles nu istoria noastră 
a Românilor), principii de pedagogie, igienă, grădinărit şi muzica 
vocală. 

Reuniunea, în fața acestei cereri, e nevoită a-și muta şcoala 
din clădirea pe care o ocupa în strada Ecaterinei, într'o clădire 
mai încăpătoare, cu etaj, și alege ca institutoare o d-șoară care 
tocmai atunci își luase diploma şi care cu mult zel și mândrie 
îşi începe cursurile. Era cea care iscălește aceste pagini, — pri- 
ma institutoare română, la prima școală sec. rom. de fete din 
Brașov. 

Tot în anul acesta a fost aleasă directoară Carolina Teclu. 

Această școală, de ia începutul ei a reprezentat un templu 
al idealului național, al moralei și al femeii devotate familiei 
şi societăţii. Aci se cultiva dragostea de Ţara de la răsărit, de 
la care noi așteptam mântuirea din robie. 

Şcoala aceasta a fost, şi este și azi, o biserică în care se 
spune în fiecare zi crezul românesc, crezul dragostei de neam 
şi ţară. 

Răspândindu-se vestea că școala Reuniunii din Brașov ar 
fi o şcoală bună de educaţie și de învățământul limbii româ- 
nești, numărul elevelor creştea din an în an, mai ales al celor 
din părțile ungurene, unde pe acea vreme elevele nu aveau po- 
Sibilitatea să înveţe o limbă românească neaoșe și curată. 

Venind cu diferite pregătiri, elevele erau grupate în două 
serii. Cu seria mai puțin pregătită se făcea programul școlilor 
de adulți, iar seriei mai avansate i se făcea un curs compli- 
mentar, completat cu istoria literaturii și cu un curs de conta- 
bilitate. Abstrăgând de la această împărțire, se dă o deosebită 
importanță limbii românești. Așa că, deși în orariul clasei, la 
cererea autorităţilor, erau câte patru ore de limba română și 

maghiară, se țineau săptămânal 6 ore de limba română şi 2 de 
limba maghiară, cu ochii însă tot spre uze, nu cumva să intre 
vre-un inspector de stat. 

In anul 1896, pentru exercițiul limbii literare, pentru for- 
marea razei și a dicţiunii, profesoara de studii începe orga- 
nizarea de serbări școlare, având în program: poezii, monoloage, 
dialoguri, cântări și îndeosebi teatru, — unele piese fiind alcă- 
tuite chiar de noi. 

Tot în anul acesta, se instalează în sălița de studii, un mic 
război de țesut pentru completarea ramurilor de meserii. Pentru 
această specialitate se angajează d-șoara Leontina Popescu, azi 
măestra atelierului de țesut şi directoara şcoalei. 

In aceste condiții, școala din an în an se desvoltă și, în- 
curând, se dovedește din nou insuficiența sălilor de învățământ. 
Comitetul, cu mari sforțări, hotăreşte cumpărarea imobilului din 
strada Ecaterinei, unde se află azi Liceul Indust'ial. În anul 1907, 
se mută școala în acest imobil, care avea şi o grădină frumoasă 
şi mare, în care elevele au putut face practică și în grădinărit. 

Retrăgându-se din fruntea Reuniunii d-na Săbădeanu, se 
alege de președintă activă d-na Maria B. Baiulescu, d-na Să- 
bădeanu rămânând preşedintă de onoare. In comitetul Reuniunii 
încă se fac unele schimbări, intrând câteva elemente tinere, dor- 
nice de muncă. 

Acest comitet, în frunte cu noua președintă — femeie de 
o cultură superioară și gata de a colabora cu cei care o secun- 
dau în frumoasele d-sale planuri — dă școalei un nou avânt. 

In anul 19)8—9 apoi, complectându-i-se programul, şcoala 
intră în categoria școalelor de menaj și industrie casnică, apro- 
bându-i-se de autorități dreptul de funcționare. Elevele se îm- 
part pe specialităţi, după predispoziţii. Se face deci începutul 
şcoalei profesionale de mai târziu. 

Deosebiti importanţă se dădea însă secției de menaj. Se 
învăţa conducerea unei gospodării raţionale, pregătirea mâncă- 
rilor bune, gustoase și variate, folosindu-se produsele micii go- 
spodării, precum o aveau părinţii lor acasă şi cum lise dădea 
probabil şi lor posibilitatea s'o aibă mai târziu. 

Indeosebi se îngrijia de educaţia morală a elevelor, păzin- 
du-se cele mai stricte reguli de civilizație şi igienă. 

Nu mult după aceasta, se hotărește să se predea orfanelor 
crescute de Reuniune, înainte de a părăsi școala, un curs de 
3 luni, pe lângă grădina de copii a bisericii Sf. Nicolae din. 
Şchei, în baza cărui curs puteau fi apoi plasate conducătoare 
de azile de vară sau, în familii, educatoare de copii mici. Tot 
atunci se trimite la şcoala din Frybourg eleva Marioara Rusu 
care, reîntoarsă, a funcţionat la școala Reuniunii ca directoară 
şi profesoară a secției de menaj. 

Prin organizarea şezătorilor și reprezentaţiunilor teatrale,— 
pentru care se lua material din cei mai distinși scriitori, — prin 
conferințele ţinute în diferite ocaziuni de d-na Baiulescu, pro- 
topopul Dr. Vasile Saftu şi profesoara de studii, elevele aveau 
ocazie de a reţine multe învățături practice, de aplicat în viaţa 
lor, spre a putea fi modăle de mame şi soții. 

Indrumate pentru viața practică, cele mai multe dintre 
eleve, devenind soţii de preoți şi de învățători, au adus popo- 
rului de la țară aceleași servicii ce se impun azi învăţătoarelor 
și conducătoarelor de grădini de copii, ca activitate extra-șco- 
lară. In felul acesta, doamnele învățătoare sau preotese deveniau 
apreciate şi, întrucât aceste doamne mai aveau şi oarecari no- 
ţiuni de igienă casnică, de pregătirea și de aranjarea estetică a 
unei mese, serviau şi ca exemple bune țărancelor şi femeilor cu 
care veniau mai des în contact. 

Pentru completarea acestor cunoștințe de practică gospo- 
dărească, s'a ţinut un curs deosebit de gospodărie, alcătuit de 
d-na Maria Baiulescu și altul de chimie alimentară și puleii 
cultură, aranjate de profesoara de studii. 

Astfel organizată, şcoala progresează și dă an de an pro- 
moţii tot mai bine pregătite până în anul 1916, când acei cari 
am intrat în slujba Statului românesc, de-odată cu bucuria des- 
robirii, am simțit şi durerea firească a despărțirii de școala cu 
care ne confundasem întreg destinul nostru. — 

Au urmat trei ani de răbdare, credință și speranţă, în care 
școala a servit de azil pentru fetiţele unor mame deportate şi 
întemniţate din motive politice. 

In anul 1919, adresându-ne Dr-ului Valer Branisce, — con- 
ducătorul Departamentului Instrucţiei în Consiliul Dirigent — 

care cunoștea școala, ba ne ţinuse și cursuri de poetică română, 
ne dădu o subvenție de 25.000 lei. 

In anul 1920, altă subvenție de 50,000 lei. Cu acești bani 
şcoala se înzestrează cu cele de lipsă şi, aplicând programa şco- 
lilor profesionale din Vechiul Regat, intră în cadrul școlilor pro- 
fesionale de stat. 

In anul 1928, şcoala primește dreptul de publicitate, fiind 
subvenționată de Ministerul Instrucțiunii în primul an cu lei 
100.000, în ai doilea cu 200.000, iar după etatizare plătind Sta- 
tul salarele corpului didactic. 

Afluența de eleve se accentuează din an în an. Ea dă de 
gândit. Dar şi de data aceasta se împlinește zisa scripturi + unde-i 
lipsa mai mare, Dumnezeu e mai aproape. 

In anui 1926 — memorabil şi darnic an — când se împli- 
niau 75 de ani de la înființarea Reuniunii, cu ocazia jubileului 
se primesc daruri de la: Ministerul Sănătăţii şi Ocrotirilor So- 
ciale lei 50.000, Primăria municipiului Braşov, prin primarul 
delegat Emil Socaciu lei 1.000.000, dl avocat I. Garoiu lei 
25.000, Reuniunea Femeilor Române din lași lei 10.000. Sumele 
încasate au fost destinate ridicării unui etaj asupra corpului de 
zidire de către grădină, în care au putut fi plasate trei clase 
trei ateliere, în cele mai bune şi igienice condițiuni; dând şi 
posibilitatea aranjării mai confortabile a dormitoarelor din În- 
ternat. 

In 1935, Reuniunea, ca omagiu, la sărbătorirea împlinirii a 
25 de ani de președinție a d-nei Baiulescu, propune Ministerului 
Educaţiei Naţionale ca școala să fie numită Şcoala Profesională 
„Maria B. Baiulescu“, — ceeace se aprobă, 

Tot în anul 1935, d-na Baiulescu se retrage din fruntea Reu- 
niunii, iar adunarea generală alege de președintă activă pe sub- 
semnata care, ca institutoare, apoi profesoară, membră în comitet 
şi vicepreședintă, avea o activitate de 40 de ani în slujba acestei 
Reuniuni. 

Numărul elevelor crescând mereu, se simte din nou nevoie 
de lărgirea încăperilor și provederea școlii cu material didactic. 

Ajutorul vine și acum ca şi cu 10 ani în urmă. Comitetul 
„Societăţii pentru ocrotirea orfanior din războiu secția Braşov“, 
care se desființase, cu aprobarea Ministerului Sănătăţii, dâru- 

eşte pentru fondul de zidire al şcoalei suma de lei 97.000, Ca- 
mera de Comerţ lei 15.000, d-ua Maria Puian lei 5000 şi alţii 
alte daruri mai mărunte. 


Incurajate de aceste daruri, reușindu-ne să amânăm plata 
ratelor la datoria Crucii Roșii, rămase pe urma vechii zidiri, ridi- 
căm al doilea etaj, câștigând încă trei săli mari, o cameră mai 
mică și un hall. - 


Datorită acestor completări şi îmbunătățiri, ca și progresului 
continuu pe care l-a realizat, școala a fost ridicată de către Mi- 
nisterul Educaţiei Naţionale la gradul de Liceu Industrial. 


Să sperăm că această creațe a doamnelor braşovene, cre- 
aţie care reprezintă pentru Ardeal și 'ndeosebi pentru Brașov, 
un monument istoric cultural, va găsi şi în viitor mecenaţi cari, 
apreciind importanţa de ordin naţional a acestei şcoli, s'o spri- 
jine şi mai departe în desvoltarea ei, aşa după cum au făcut-o 
cei de până azi. 


CRONOLOGIE 


1850 - 1885. Se ajută orfane din diferite centre din Ardeal la recoman- 
darea autorităţilor şi comitetelor la care a apelat Reuniunea din Brașov şi 
care erau formate din preoții și doamnele române. din localitățile respective. 

1855. Se înființează la Braşov o școală de lucru de mână pentru îetiţe, 
cu 13 eleve. 

1860. Pe lângă școala primară cu trei clase din Brașov, Reuniunea înfiin- 
țează cl. a IV. și apoi în 1889 cl. V. 

Profesorii erau plătiți, din subvenţia Reuniunii, cu 500 apoi 800 îiorini 
anual. 

In aceste clase cursurile erau predate de profesori de la Liceul ort. rom. 

In 1860 predau profesorii Vasile Oroianu şi Ștefan Iosif. 

La şcoala de lucru de mână a fost numită învăţătoarea Maria Petrescu. 

1860. Se înființează la îndemnul şi cu subvenţia Reuniunii din Brașov 
școli primare cu 4 clase, de fetițe, la Blaj (23 eleve înscrise) şi Sibiu (26 
eleve înscrise). In aceste şcoli se primesc mai ales fete orfane și sărace. 

1863. In Brașov e numit profesor la clasa IV a școalei Reuniunii 
Dr. loan Meșotă. Clasa e frecventată de 11 îete. 

In şcoala de lucru sunt înscrise 19 eleve. | 

1865. Reuniunea apelează la Doamnele Române din alte centre pentru a 
înființa Reuniuni de femei. 

In urma acestui apel, la Blaj, Abrud, Sibiu se și formează Reuniuni, 
care se străduesc să înființeze şi ele şcoli primare de îete. 

1865—1866. In şcoala primară din Sibiu urmează 26 fete, în cea din 
Blaj 40, dintre care 6 orfane. 

Din acest an, la școlile acestea numărul elevelor creşte neîncetat. 

Şcolile primare din Braşov, Sibiu, Blaj sunt subvenţionate de Reuniune 
anual, până în anul 1894, timp de 34 de ani. 

In anul școlar 1886—87 sunt înscrise 7 eleve. In 1887—1888 numărul 
elevelor creşte la 16. 

In 1590 se introduce în programul școalei învățământul teoretic. 

In 1893—1894 sunt înscrise 34 eleve, din toate centrele Ardealului, 2 din 
Muntenia. Majoritatea elevelor erau fiice de preoți. | 

1894. Se completează instrucția, angajându-se mai multe puteri didactice. 

Din acest an numărul elevelor crește mereu, în anul 1911—1912 școala 
având '70 de eleve. 

1908. Şcoală de menaj și industrie casnică cu 50 eleve. 

1920. Școală Profesională. 

1927. Şcoala se etatizează. 

1936. Devine Liceul Industrial. *) 


09, 
1.) 


d0%, 


») Aceste date sunt culese din arhiva Reuniunii (Biblioteca „Astra“, ma- 
nuscrise). 

Pictorul Hans Bulhardt 


Sleit de puteri dar activ până 'n ziua din urmă, în noaptea 
de 15 spre 16 Februarie a. c., fără dureri, și-a prelungit în 
vecinicie somnul în care spera să-şi reîntremeze puterile, picto- 
rul academic prof. Hans Bulhardt. 

Artistul care își tezaurizase în suflet şi iluzionase în pân- 
zele sale imensități de văzduhuri și zariști, se stinse într'o că- 
măruţă de trei pași, fără soare şi fără orizont înaintea ei, întrun 
fund de curte îngustă, posomorită. O ironie, de care Creatorul 
adeseori împărtăşeşte pe cei mai înzestrați sufleteşte dintre fiii 
Săi. Poate ca să le servească în viață de pinten imaginaţiei care, 
în huzur,. lâncezeşte. 

Trecerea de la cele vremelnice la cele vecinice nu însem- 
nează însă pentru H. B. ceeace ar însemna pentru alţii: moarte. 
Dimpotrivă, ea însemnează înfrângerea puterii Morţii prin puterea 
vieţii operelor sale, care vor rămânea nu numai o trainică dovadă 
a sufletului său de artist, ci şi podoaba, fără moarte, a lăcașu- 
rilor divine înzestrate de penelul lui. Numai Brașovul, în afară 
de multele tablouri și de icoane sfinte care fac decorul atâtor 
case particulare, se mândreşte cu trei biserici însuilețite de pic- 
tura lui. Sunt Bis. Sf. loan, cea a călugărițelor din dosul edifi- 
ciului poștei şi Bis ort. română a Sf. Adormiri din Piaţa Li- 
bertății. 

Hans Bulhardt, a cărui pictură se distanțează, aristocratic, 
de pictura moderniştilor, a fost, fără 'ndoială, un remarcabil ta- 
lent și, la noi, o reală valoare în pictura bizantină. Faima de 
care se bucura în această privinţă o dovedește poate mai bine 
împrejurarea că el fusese luat în vedere, la 'mceput, şi pentru 
pictarea catedralei ortodoxe române din Sibiu. Tratase chiar cu 
secretarul consistorial de atunci, cu Sanctitatea Sa Patriarhul de 
azi, căruia-i prezentase și schiţe după care urma să execute lu- 
crarea, — schiţe văzute și de mine şi, după cum mi sa spus, 
aprobate de cei cu care trata învoiala. 

In urmă însă, cum se ştie, oferta lui fiind mai scumpă, lu- 
crarea a fost deferită pictorului Octavian Smigelschi. 

Lui Bulhardt i se datoreşte şi pictura tâmplei bisericii din 
Purcăreni (jud. Brașov), iar din cercul cunoscuţilor săi aflu că 

el ar fi restaurat şi pictura unei vechi biserici din Bucureşti — 
fără să mi se poată preciza însă de aceștia numele ei — și că 
ar fi lucrat împreună cu pictorul Haiduchievici şi la un tablou 
al Palatului regal, pe vremea Regelui Carol |. Tabloul ar înfă- 
țişa doi cai întrun frumos peisaj. „Caii — se afirmă — sunt 
pictați de Haiduchievici, iar peisajul de Bulhardt“.*) 

Cât priveşte restaurarea tablourilor deteriorate, B. n'a fost 
întrecut de altul, la noi. Audiase la Viena cursuri speciale pen- 
tru această lature grea a picturii, lucrând sub conducerea mae- 
ștrilor de la Academia de acolo. Nu e deci de mirare că era 
căutat și în afară de Brașov pentru a executa astfel de lucrări 
migălioase. Incă astă-toamnă îmi spunea că „un boier“ din Bucu- 
reşti îl chiamă să-i repare și să-i pună în bună stare o colecție 
de vre-o sută de tablouri, mai ales pictură străină. Acceptase 
oferta, dar, slăbit cum era, a trebuit să-și amâne plecarea pentru 
când se va mai întrema ; — întremare care, din nenorocire, n'a 
mai urmat. **) 

O bogată activitate a desvoltat B. şi în arta decorativă. 
Decoraţiile teatrale din Braşov, Sibiu, Sighişoara, Mediaş, Bistriţa, 
Făgăraș, Sebeș-Alba, sunt în mare parte lucrate de el, 

Pe lângă prietenia ce-l lega de mulți studenți Români 
care-și urmau studiile la Universitatea din Viena, datorită, pro- 
babil, şi acestei laturi a activităţii sale ajunse membru al so- 
cietății academice „România Jună“ din capitala Austriei. Bulhardt 
făcea decorurile de care avea aceasta nevoie la balurile ce aranja. 


*) Păcat că, nerămânând însemnări pe urma lui — cel puțin până acum 
nu s'au găsit — nu cunoaștem toate lucrările executate de el. Şi numai cu- 
noscându-i întreaga operă i se va putea fixa în ierarhia valorilor artei pictu- 
rale locul ce i se cuvine lui B., cu mai multe aderenţe în biserica noastră, 
decât în cele de alte confesiuni. De aceea ar fi de dorit să-și ia cineva oste- 
neala indentificării întregii opere rămase pe urma lui. 

+) In Braşov se găsesc multe tablouri restaurate de Bulharăt. Dintre 
cele pe care le-am văzut eu, amintesc portretul lui Hagi Şandru — o pictură 
de valoare din anul 1783, proprietatea d-lui Aurel! A. Mureşianu — apoi, în 
Muzeul Astrei de aici, trei lucrări ale pictorului Mișu Pop: portretele proto- 
singhelului Nicolae Popea (episcopul de mai târziu al Caransebeşului), al 
preotului Neagoe Popea din Satulung şi a! soției acestuia Voica, toate stră- 
punse, mai ales în ochi, de baioneta dușmanului, în timpul ultimului războiu. 

Va îi contribuit însă la admiterea lui ca membru al acester so- 
cietăţi românești și împrejurarea că în vinele lui curgea și sânge 
românesc. Străbunica lui B. fusese Româncă, fiica protopopului 
Lupu, din părţile Clujului — amănunt confirmat şi de fratele său, 
sexagenarul Franz Bulhardt,fără să-şi mai aducă însă aminte de 
localitatea în care păstoria. Acest glas al sângelui explică, de 
sigur, și simpatia pe care o avea pentru neamul nostru şi prie- 
tenia lui caldă, nedesminţită de vicisititudinile vremii, pentru toţi 
foștii lui camarazi români de școală și pentiu mulți cunoscuți din 
anii tinereții. 

Cinci Români avusese colegi în anul 1878 când termină 
secţia reală a liceului săsesc din Sibiu — colegi despre care 
vorbia întotdeauna bucuros, cu duioşie chiar —: pe Dumitru 
Brătianu din Ploești, pe Vladimir Sotir din Brașov, Aurel (?) 
Pop din Blaj, Roman din Sibiu şi Gherendi de pe la Deva”), 
unde tatăl acestuia fusese inspector silvic. Pe toţi cinci i-a avut 
şi colegi de universitate, înscriindu-se toți la Politehnica din 
Viena, unde urmă și el câțiva ani.**) 

“La întrebarea mea : cum de se duceau atâţia la tehnică? — 
mi-a răspuns că atunci erau foarte căutați inginerii și că nici 
pentru terminarea tehnicei nu se cereau atâtea examene ca azi. 
Pe vremea aceea nu se făceau decât colocvii la fiecare materie. 
Examenele de stat s'au introdus abia la 1892. 

Cu toate acestea, se învăța carte. Chiar cei cari dispuneau 
de mijloace peste trebuințele lor, nu-și neglijau studiile. Ca 
exemplu îmi aduse pe Trandafilides, un tânâr de bani gata care 
își avea locuința în luxosul hotel Sacher, unde cu câte-o lună 


*) Numele de botez al ultimilor doi nu şi-l mai amintia. 

**) Pe atunci se făceau la Politehnică doi ani de curs general, trei de 
cursuri de specialitate şi un an practică. Colegii lui Români cu care plecase E 
din Sibiu, trecură în România după terminarea studiilor, afară de Sotir care 
muri în Viena în cursul anului al cincilea de studii. Despre Gherendi auzise 
că și-a schimbat numele în Gherendeanu, dar despre Pop „care uimia și 
prin cunoștințele lui geograiice“ ca şi despre Roman, nu mai ştia nici dacă 
mai trăiesc sau ba. Pe d. D. Brătianu îl întâlni în vara trecută. Venise de la 
Ploeşti la Brașov „într'o trăsură cu doi cai admirabili“ (pentru el „mașina“ 
n'avea nici un farmec, — îmi spunea) și a avut mare bucurie când fostul 
camarad de şcoală şi prieten din tinerețe, recunoscându-l pe stradă, a oprit 
trăsura și a coborit să-i strângă mâna. 

înainte de data balurilor pe care le aranja „România Jună“ 
funcţiona un comitet. Acest Trandafilides, îmi spunea Bulhardt, 
comanda sticle de șampanie ca noi limonada, şi adeseori își 
aprindea ţigara cu bancnote. Cu tot belșugul în care a trăit, n'a 
rămas însă în restanță cu studiile. Toate colocviile și le-a dat 
la termen. Mai târziu, după cum a auzit, a trecut în Grecia, unde 
a ajuns „ein grosser Herr“ la căile ferate de acolo. 

Printre prietenii din tinereţe mi-a amintit și de generalul 
Muică, mort nu de mult aici în Brașov. ll cunoscuse în Sibiu, 
pe când era sublocotenent în armata austro-ungară. Vorbia des- 
pre el ca despre un notoric matematician al armatei austriace. 
„Intre primii zece inși reuşiţi la examene, Muică a fost al treilea. 
Şapte din aceștia fususeră angajaţi la Arsenalul armatei. 

Muică trecu în Armata română pe când era căpitan, la su- 
gestia unui consătean al lui, care făcea deja parte din armata 
României și care-i vorbi de „perspectivele“ ce le-ar avea acolo 
fiind foarte căutați matematicienii-tehnicieni mai ales în arma 
artileriei, care pe atunci era nevoită să-și satisfacă trebuinţele, 
ivite prin defectarea armamentului, la fabricile Creusot, de unde 
se aproviziona artelieria. Ceeace costa enorm. — Trecut în Ro- 
mânia, căpitanul Muică a îost încadrat în armată cu rangul de 
maior. Inainte de războiu, prin 1902, l-a vizitat în Brașov pe 
Bulhardt, iar de când se stabilise aici, se întâlniau destul de des. 

Toate acestea mi le istorisi pictorul la 23 Sept, anul trecut, 
când, cercetându-l în atelierul său din str. Voevodul Mihai 25, 
îl găsii suferind, întins pe divan. Era extenuat. Şi cum medicul 
îi interzise orice ocupaţie timp de cel puţin 10 zile, am putut 
sta de vorbă cu el mai mult decât altă dată când era ocupat. 

Tot cu această ocaziune am aflat și următoarele informații 
privitoare la biografia lui: S'a născut în Câmpulungul Bucovi- 
nei la 1858. Mamă-sa era din Bistriţa, iar tatăl său, îost loco- 
tenent de intendență, era din Briinn (Brno). La 1860, dupăce se 
înapoie din Italia, unde făcuse războiul din 1859, tatăl său îu mutat 
din Câmpulung la Cernăuţi, apoi, pe rând, la Cluj, Deva și în urmă 
la Mediaș, de unde viitorul pictor trecu la Sibiu la secţia reală 
a liceului săsesc de subt direcţiunea profesorului Albrich — „un 
foarte bun profesor de matematici“ — In toamna anului 1878 

după terminarea școalei secundare, plecă la Viena, unde a ur- 
mat patru ani la „Allgemeine Schule“ (Școala de belearte), după 
absolvirea căreia trecu în „Meister-Schuie“. Paralel cu acestea 
audie și cursurile de la Politehnică, doi ani de curs general 
(1878/79 şi 1879/80) şi trei ani cursurile de arhitectură ale prof. 
Theophil Hansen „ultimul reprezentant de seamă al clasicismului 
elen în arhitectură“ (n. în Copenhaga la 1813), căruia i se dato- 
resc atâtea monumentale clădiri, cum sunt : Parlamentul din ca- 
pitala Austriei, Muzeul de arme din Arsenal; apoi, în Atena: 
palatul Academiei, palatul Demetrius etc. De la acesta a trecut 
pentru doi ani la prof. Miiller, vestit egiptolog, apoi un an la 
Miinchen și, în urmă, doi ani la celebrii pictori Eduard von 
Lichtenfels (4 1913) şi profesorul de pictură istorică, virtuoz al 
culorilor, Hans Makart, până la moartea acestuia întâmplată în 
3 Oct. 1884. Aci în „Meister-Schule“ obținu Bulhardt titlul de 
profesor și pictor academic. 

In Brașov se stabili în anul 1889, unde se și căsători cu 
fiica profesorului liingling. Moartea i-a răpit însă în curând 
soția, lăsându-l singur. Nici nu s'a mai recăsătorit, 

Moare în vârstă de 79 de ani. Pe urma lui au rămas, ne- 
vândute, vre-o 60 de pânze de diferite dimensiuni, — azi pro- 
prietatea fratelui său. 

Cu Bulhardt dispare ultimul pictor ardelean al vechii școale 


vieneze. 
Ax. Banciu 

Amintiri 
din 
Războiul de Intregire a Neamului 
de Dr. Alexe Sulica 
Il. 


Venind dinspre Transilvania, a trecut pe la unitatea noastră 
un refugiat român, tânăr, care s'a recomandat: Vasile Stoica şi 
care ne-a povestit peripeţiile fugii sale pe la trecătoarea Tur- 
nului Roșu, descriindu-ne cruzimile comise de jandarmii unguri 
față de populaţia românească din Transilvania. Apoi s'a dus mai 
departe în țară. După războiu, a intrat în corpul diplomatic. 

Intro zi, pansând un prisonier ungur, rănit în spate în 
regiunea rinichiului drept, suferind de o plagă profundă și cu 
mare pierdere de piele și mușchi, de se vedea rinichiul re- 
spectiv, văd la dânsul un carnet, în care-și notase zilnic impresiile 
din războiu, de la început şi până în ziua când a fost internat 
în spitalul nostru ca prisonier. Se numia: Keszler Sebestyen şi 
făcea parte din Regimentul de infanterie austro-ungară No. 69 
(Budapesta). La cererea mea, îmi permite să copiez din carnetul- 
ziar al său, însemnările referitoare la frontul nostru. Din numele 
său şi din cele ale camarazilor săi de arme, de cari se simția 
mai legat (sergentul major Ketterer şi soldatul Neumann) se pare 
a fi Evreu. 

Din ziarul lui Keszler: „In numele lui Dumnezeu suntem 
din nou trimiși pe front la 8 August (stil nou) 1916. Era ozi . 
de Marţi, un rămas bun foarte emoționant, toate muierile plân- 
geau. Cu noi era şi d-l sergent major Ketterer. În ziua de 10 
am ajuns în satul Szapâări *), unde am avut parte de o plăcută 
cartiruire. La 13 am ajuns într'un sat românesc, unde nu se 
poate spune că am îi fost doar rău primiţi. Aici am luat parte 
la înmormântarea unui soldat român (se înţelege din armata 
austro-ungară ! n. a.), unde am văzut cu mare plăcere, că toată 
lumea ne făcea loc să trecem. 


*) Azi Supalnic. 

In ziua de 15 August (2 August al nostru, deci cu 13 zile 
înainte de începerea războiului nostru contra Austro-Ungariei) 
seara... alarmă! Am primit haine și rufe... A doua-zi dimi- 
neaţa ni s'a distribuit muniţie şi toate celelalte. La 17 am ajuns 
în Valea Cernii, dar am fost cartiruiți în case. Acolo am rămas 
2 zile. La 19 seara alarmă şi pe la ora ll noaptea au urcat la 
tranșee, eu însă am rămas cu recruții. La amiazi sunt trimis 
ca ordonanţă la Comandantul de sector. Se aude că Marţi va 
fi ceva..., dar nu-i sigur. De la 22 la 23 am fost de gardă la 
tezaurul Comandamentului — 40.090 de coroane. Am primit de 
la mama 10 coroane şi-mi scrie că va veni şi dânsa pe la mine, 
să-i scriu unde sunt, dar eu i-am scris imediat să nu cumva să 
plece încoace, căci terenul, unde mă găsesc eu acum, este or- 


In ziua de 28 August (15 August, Sft. Măria românească) 
la ora unu, din nou alarmă, iar la ora 5 dimineaţa m'au trimis 
la trenul Comandamentului. Ne-am dus la Băile Herculane şi 
de acolo am cărat totul la gară. 

Pe la 11 ceasuri noaptea m'am dus în Mehadia, dar deja 
bubuia tunul groaznic... A 3-a companie a fost luată prisonieră, 
dar am respins pe Români. 29 și 30 au fost zile liniștite. 

La 1 Septemvrie ne-am retras. Când am sosit în Mehadia, 
întreg Comandamentul plecase. Noaptea am stat de pază, dar 
am îost respinşi și a trebuit să ne retragem prin apă, de m'am 
îmbolnăvit așa de tare, că numai Dumnezeu mă mai scapă. 
Bietul Ketterer numai el singur a scăpat, toți ceilalți au căzut 
prisonieri la Români. Şi-a pierdut însă bietul şi el tot echipa- 
mentul, aşa că eu a trebuit să-i dau ismene și o pătură, că era 
aproape înghețat de frig. 

Azi, Duminecă 3 Septemvrie, e linişte și tot așa a fost 
până în 7 Septemvrie noaptea, când a început din partea Ro- 
mânilor un groaznic foc de tun contra poziţiilor noastre. Azi e 
11 Septemvrie. La noi e o zăpăceală şi o bătaie de joc, de nu 
este de închipuit... nu este poștă, nu poți da o scrisoare, de 
mâncare numai odată pe zi căpătăm, seara, şi apoi stăm de 
gardă chiar şi câte 3 zile în șir, iar dacă în adevăr mai scăpăm, 
în loc să ne lase să ne odihnim, ne iau la exerciţii de „salut“ 
şi d-l Colonel tratează cu oamenii mai rău decât cu un câine 

Pe răniți nu-i pansează, de pierd bieţii o grămadă de sânge, 
iar dacă vre-unul suflă ceva, așa ţi-l plesnesc...! Scrisoare, 
deja e a 3-a săptămână şi nu am primit. Ăsta-i adevărul cu 
soldații lui Hindenburg ! Așa tratează cu un om, care a fost 
majoritatea timpului pe câmpul de luptă ! Comandamentul suprem, 
poate, nici nu ştie nimic despre asta! 

La 13 Sept. alarmă! Românii ne-au atacat și noi am luat-o 
înapoi. In 14 mă găsesc cu un camarad pe o coastă de munte, 
de unde nu avem voie să ne urnim decât numai în caz că 
vom fi nevoiţi. La ora 1 o luăm la drum și tot mergem de pe 
un vâri de munte pe altul, până la staţia Băile Herculane, iar 
la ora 8 din 16 Sept, facem din nou tranșeie și în sfârșit ni se 
dă de mâncare. la 17 primesc scrisoare de la mama, care se 
plânge că nu ştie ce-i cu mine, mai trăiesc sau ba. Din 18până 
în 20 o mai ducem noi cum o mai ducem. La 21 plecăm până 
la cota 755 pe o ploaie, de credeam că, voiu rămânea în drum. 
Ajungem la garda a 2-a. Pe o noapte oarbă, de nu vedeam la 
un pas, tot drumul l-am făcut numai într'o jumâtate de oră. In 
23 repaos. La 24, Duminecă, plecăm să culegem porumb, căci 
altceva de mâncare nu avem. Tot în aceeași zi o luăm la drum 
peste vârfuri de munți, prin nişte locuri încântătoare (pentrucă 
era în retragere! n. a.) și ajungând la o gară în ziua de 26 
ora 11, luăm trenul (nu le mai ajungea încântarea fugii pede- 
strului, voiau s'o guste și pe a trenului ! n. a.), fără să ştim în- 
cătrâu ne vor duce. In Caransebeş primim alimente. Aici mi-am 
cheltuit toți banii, în gară. Apoi, continuând, am ajuns la 27 
dimineaţa în gara Puiu, unde am debarcat şi am luat-o iarăși 
la drum și am tot mers până seara, când am ajuns pe un munte 
de 1970 m. înalt. Noaptea la ora unu am primit de mâncare 
ceva, apoi ne facem tranşeie. Românii sunt în fața noastră, nu 
departe şi după; cât ni se pare ne-au împresurat, căci îi simțim 
în jurul nostru. La 29 ceaţă groasă, nu se poate vedea nimic 
de la un pas în colo. La 30 aşteptăm atacul Românilor, căci ei 
au ocupat poziţia din fața noastră, cum au vrut, că noi nu am 
„avut ce le face. Abia ni sa distribuit cina și așteptarea noastră 
n'a fost înzadar, căci numai s'a început un foc năpraznic din 
partea Românilor, dar noroc cu ceața și cu ploaia, că ne-am 
strecurat înapoi pe o coastă de munte. Dimineaţa nu ne-am 

lăsat şi am început noi de data asta o luptă cum ma mai văzut 
om, cu așa curaj, încât, dupăce am părăsit poziţia veche, ne-am 
retras lângă honvezi şi ne-am odihnit. 

La 1 Octomvrie, pe ziuă, intrăm pe poziție. Unul din noi 
a şi căzut lovit în cap. Frumoasă Duminecă, mai ales de va fi 
atac, căci până acum ne bat pozițiile numai cu artileria. Am 
scris mamii în focul acesta de tun şi de pușcă. De sigur, va 
plânge biata, căci i-am arătat felul cum suntem trataţi (nu se 
putea plânge de Români, căci cenzura militară k, u. k. nu-i tre- 
cea scrisoarea şi atunci vorbia soldatul aruncând moartea în 
superiorii săi ! n. a.). Lupta s'a desfăşurat în favorul nostru. A 
doua zi am adunat răniții și morţii. Compania noastră a fost 
lăudată și chiar ni s'au promis multe, dar cine știe de vom primi 
ceva din toate alea. 

Din 2 până în 5 Oct. linişte pe frontul nostru. Așteptăm 
înzadar primirea celor promise în ziua de 1 Oct. Dar cel puţin 
de ne-ar schimba de pe poziţie! 

In noaptea şi dimineața de 5 Oct. ne coborîm de pe mun- 
“tele Tulișa spre Petroşani, pe care-l lăsăm la stânga. Pe mine 
și pe Somogyi ne-au trimis să ducem pâine la oameni, dar am . 
adus-o înapoi, negăsindu-i. Duminecă în 8 Oct. au atacat ai 
noștri pe Români, ca să-i izgonească de pe pământul nostru, 
dar aceştia răspund cu bombardament de artilerie. Un noroc tot 
avem, nu toate ghiulelele lor explodează. La 10 şi 11 Oct. 
tot foc de artilerie. Compania noastră se găseşte pe uu vârf de 
munte fără legătură la aripi, lucru care dacă l-ar ști Românii, 
ne-ar împresura și ne-ar lua pe toți prisonieri, fără să tragă un 
foc de pușcă. 

In zilele de 12 și 13 linişte. 

In dimineața de 14 Oct, pe când tocmai cetiam scrisoarea 
unchiului lon, unde spunea că Valahul „va prinde muşte“ (adică 
nu va lua Transilvania), tocmai atunci unde încep Românii un 
atac viguros şi nu trece o jumătate de oră și aripa noastră 
dreaptă cere ajutor, dar neprimind, deoarece nu era de unde, 
ne-am retras, iar Românii pe la Îl ceasuri au și ocupat muntele 
şi urmărindu-ne, ne-au luat pe toți prisonieri. Cum Românii 
păţiseră rău altă-dată cu Ungurii — cari se prefăceau că se predau, 
iar când erau aproape de poziţia acelora, Ungurii deschideau un 

foc viu de mitralieră și pușcă — de data asta nu s'au mai 
îucrezut în sinceritatea noastră şi au tras mereu în noi, până au 
pus mâna pe noi. 

Acesta-i motivul că, deși soldaţii români erau lângă mine, 
şi ridicasem capela strigând vesel, dimpreună cu toată com- 
pania, că ne predăm, totuși mi-au tras un glonţ dum-dum 
în regiunea rinichiului drept, de am căzut imediat pe spate,*) 
dar de aceea totuși a trebuit să merg ca vai de mine vre-o 3 
ore şi jumătate, ca să nu mă împuște ai noștri. De 5 ori am 
leșinat în drum şi mă deşteptau soldații români spălându-mă 
cu apă. Apoi, ajungând la postul de ajutor al Diviziei, m'au 
pansat şi mau dus mai departe pe brațe până la un.îfoc, unde 
mi-am putut desmorți trupul aproape înghețat. Mi-au dat ceai 
cald și o pâine albă, minunată, dar de suferința rânilor și de 
oboseala drumului îmi pierise pofta de mâncare. Dus într'o am- 
bulanță sanitară, cu mare iuţeală, pe o şosea foarte bună, am 
ajuns seara să-mi odihnesc trupul rupt şi chinuit de mizeriile 
războiului pe curatul şi moalele aşternut al unui spital al Crucii 
Roşii române din Târgu-Jiu şi unde sunt îngrijit foarte bine și 
cu multă blândețe și bunătate“. 

Din însemnările lui Keszler Sebastian, soldat în Regimen- 
tul de Infanterie 69, budapestan, desprindem următoarele: 

1. Austro-Ungaria n'a fost surprinsă de atacul României, 
căci ea a masat trupe cu cel puțin 20 zile mai de vreme pe 
frontiera sa dinspre România. Cu 13 zile mai înainte de decla- 
rarea războiului de către România, trupele austro-ungare din 
Carpaţii româneşti au fost echipate și înarmate de luptă. 

2. Că Ungurii, în luptă, aveau obiceiul să se folosească 
de ticălosul truc al simulării predării, începând apoi un foc viu 
de mitraliere şi puşti, îndată ce Românii — la început nepăţiţi — 
se apropiau să pună mâna pe ei. 


*) Românii mau întrebuințat pe nici un îront gloanțe dum-dum, dar 
mulți militari mu ştiu că glonțul de la pușca obișnuită, când iese din corp și 
mai ales când e tras de aproape, face ravagii mari, pe cari un profan le crede 
cauzate de proiectilul dum-dum. In adevăr, când mi l-au adus la spital pe 
bietul Keszler, avea o escavaţiune în regiunea rinichiului drept, unde putea 
intra un cap de copil şi era extenuat și de pierderea de sânge considerabilă. 

Acest lucru îl făceau și Germanii, după cum ne-am convins 
dintr'o revoltă a răniților români din Spitalul de Campanie No.6, 
când în ziua de 14 Septemvrie 1916 au fost aduși răniți ușor 
doi prisonieri germani. Abia intraţi răniții germani într'o sală de 
bolnavi, unde li se indicaseră paturile, mai mulţi soldați români 
răniți, cari puteau să se miște câte puțin din loc, s'au repe- 
zit asupra lor să-i linşeze. Necunoscând cauza furiei lor, 
mam  interpus cu toată autoritatea gradului de medic şi 
de ofițer, oprind un asasinat și cerându-le explicarea atitudinii lor 
furibunde : „Ăştia-s . „.„*) cari ne-au împușcat ieri pe front, 
d-le doctor, şi dacă-i lăsaţi cu noi la un loc, la noapte îi omorîm 
ca pe niște, . . „%, — „Dar bine, măi băieţi, cum aţi putut 
distinge voi figura celor cari au tras în voi pe front, că acolo 
se împuşcă din ascunzișuri şi de la distanță. Şi apoi pe front: 
erau în drept, după normele războiului, să tragă în voi și voi 
în ei, care pe care, dar aici în spital trebue respectată viața 
prisonierului, ca şi a soldatului român, drag nouă, fiindcă Ro- 
mânul nu poate fi și nu a fost asasinul prisonierilor ajunși prin 
orice împrejurări în mânile sale “! — „Da, d-le doctor, înţelegem și 
noi că ar merita îngăduinţa de a fi cruţaţi, dacă ar îi luptat cin- 
stit, cavalereşte, după regulile războiului, dar ne-au împușcat re- 
curgând la înşelătorii, la cari nici. . . .. . . .. ..- - NU 
recurg. Văzând că sunt răzbiţi de noi, au ridicat steguleţe albe 
pe ţevile puștilor și au strigat să nu mai tragem, că se predau. 
Noi am încetat focul şi luând puştile în cumpănire, ne-am apro- 
piat de ei. Când eram la vreo 5 paşi de ei, — spune un Ro- 
mânaş, Oltean din 26 Rovine, — şi când era chiar să pun mâna 
pe papagalul ăsta (unul din Nemţi semăna, la gură și nas, 
de fapt, cu un cacatoes), numai ce se repede la mitralieră iar 
ceilalţi îndreaptă pușştile spre noi şi trag, de ne-au secerat 
pe toţi cei cari înaintaserăm spre ei. Faţă de astfel de. 

.. „nu mai ţinem cont nici noi de regulile războiului! 
Suntem în drept la rândul nostru să uzăm şi noi de orice față 
de astfel de. . . . .*) Dinte pentru dinte!“ Dupăce le-am 


spus soldaţilor, că vom raporta cazul Comandamentului arma- 
*) Am eliminat, intenţionat, expresiile îndreptăţitei revolte, proferate 
cu acea ocaziune de soldaţii noștri. Improspătează amintiri prea dureroase: 


Şi mam voi ca procedura câtorva nemernici să stigmatizeze un neam întreg, 
chiar duşman fiind. (n. a.) 

tei I — de care ţineam noi — să aprecieze și să judece, dacă 
e cazul să se pedepsească astfel de procedeie de luptă, s'au 
liniştit bunii noştri Oltenași. 

— „Voi ar fi trebuit să rămâneţi la locul vostru cu puştile și 
mitralierele gata de tragere, ordonându-le lor, să înainteze fără 
puști ori alte arme, în grup, spre un anumit loc. Aţi făcut mare 
greșeală, că în timp ce aveau armele asupra lor, v'aţi apropiat 
de ei cu puştile în cumpănire. 

Păâţania voastră trebue s'o faceți cunoscută tuturor cama- 
razilor, ca să ştie toți cum să procedeze în viitor faţă de astfel 
de apucături ticăloase“. 

Firesc lucru deci, că Oltenașii noștri, păţiți odată, mau 
mai crezut în sinceritatea predării Ungurilor din Regimentul 69, 
budapestan, și bietul Keszler şi camarazii lui au trebuit s'o 
păţească din cauza ticăloșiei altora. 


* 


In zorii zilei de 13 Octomvrie 1916 st n., Divizia 11 din 
Armata |., comandată de generalul Cocorăscu, sdrobeşte şi aruncă 
peste frontiera română Divizia 11 bavareză (ce coincidență de 
nume !), care în ajun pâtrunsese prin trecătoarea Surducului 
şi se revărsase pe câmpia de la Bumbești la Târgu-Jiu, unde a 
fost stăvilită de. trupele noastre, ajutate de milițieni luptând la 
digul Jiului din partea de nord a orașului, cotla cotcu cercetaşii. 
Aici şi-a primit botezul de toc eroina de la Jiu, fecioara Eca- 
terina Teodoroiu — despre care a fost vorba în nr. 6 din 1935 şi 
4—5 a c. ale revistei — cărând milițienilor cartuşe din depozit și 
trăgând ea însăsi în „barbarezi“, cum îi numiau pe Bavarezi 
„brabeţii“ noştri, cari dacă ar fi avut arme bune, muniție sufi- 
cientă și mai ales comanda peste tot, cum cereau împrejurările, 
nu ne încâlca Ţara armată vrăjmașă. Tot aci bateria locotenen- 
tului Pâtrăşcoiu, învățător, a făcut imense goluri în şirurile Ger- 
manilor, ale căror resturi s'au salvat de la un dezastru complect 
prin fugă în munți. 

Pe la amiazi, în ziua de 13 Oct. pe buzele tuturor, învio- 
rate de izgonirea Nemţilor, erau numai trei nume: Generalul 
erou Cocorăscu, năzdrăvanul artilerist locotenentul Pătrășcoiu şi 
eroina cercetașă Caterina Teodoroiu. 

14 Noemvrie 1916 st. n. Organizăm Spitalul No. 6! ia Pi- 
teşti. Autoritățile locale administrative dimpreună cu populația 
dau concurs nelimitat operei de îngrijire a răniților. Prefectul 
județului Argeș, N. Brânzeu, o minte clară, un perfect organizator 
şi o energie inepuizabilă, era la înălţimea vremurilor... 

„Un transport de răniţi...“ — „Văleu...! Văleu... !* 

„Ce? Cum ?.. Au venit Moldovenii“ ? Până acum numai 
trupe oltenești şi muntene luptaseră în Carpaţii Olteniei și Mun- 
teniei. De ce au venit regimentele moldovene? Desigur, să 
alunge, într'o sforțare comună, pe duşman de pe pământul țării. 
O mare nădejde ne încălzește. Dar, cum de multe ori cauze 
contrarii produc efecte identice, nădejdea face loc binuielei, că 
pierderile pe frontul nostru fiind peste puterile de refacere prin 
sine, s'a recurs la extrema rațiune: utilizarea rezervelor moldo- 
vene, cari din cauza inacţiunii frontului moldovean, paralizat 
de aliatul rus, rămăseseră aproape intacte. Şi astfel, iluziile de 
moment alungate, suntem împinși în brațele rațiunii — care nu 
ne-a părăsit niciun moment în tot decursul acestui războiu —- 
că anume, înfrângerea Germaniei e sigură pe frontul din Apu- 
sul Europei, unde nu are de-a face cu incultura Orientului și 
cu putregaiul Bizanțului, — una jos, iar celălalt sus. 

Slăbiciunea şi defecțiunea Orientalilor Antantei a fost con- 
trabalansată prin vigurosul aport al Americei, care a asigurat 
hotărîtor victoria. Defecţiunea Orientalilor Germaniei a precedat, 
însă nu cu mult, impunând la termen fix capitularea puternicei 
lor aliate şi conducătoare. 

* 


20 Octomvrie 1916. O zi de toamnă rece, deși cu soare. 

S'a anunţat din partea Comandantului Garnizoanei Piteşti, 
că la ora 4 p. m. se vor executa, prin împușcare, la cimitirul 
orașului, trei Brăneni spioni, acuzați că ar fi condus trupe ro- 
mânești în fața unor poziţii bine întărite, dușmane. Se duce lume 
multă să asiste la executare. Nu m'am dus. Cine știe... Au plâns 
şi au strigat pânăn ultimul moment, că nu sunt vinovaţi. E şi 
greu să admiţi măcar, că un ţăran să poată avea informaţii pre- 
cise despre poziția şi numărul unui grup de forțe. Imi repugnă 
astiel de spectacole sinistre. 

Din ziarul profesorului Aurel Ciortea: 


(Continuare din nr. trecut) 


3 Dec. 1917. Din 28 Oct. până în 27 Nov. am fost la con- 
cediu. Am petrecut 24 zile în cercul iubiţilor mei.*) 


— Liceul nostru funcţionează, Chelariu e director. Aici am 
aflat linişte; azi doar chiar şi suntem în armistițiu. — Un mister 
trece peste ţara Ruşilor. 

7 Dec. st. n. 1917 (25 Nov. v.: ziua naşterii mele). Sosisem 
de la Mielnica şi Boeriu mă întâmpină în cancelarie cu dispoziţiile 
comandei corpului nostru referitoare la armistițiul care începe cu 
ziua de azi şi va dura până în 171.c. 

E îrig de 100C. Ceriul senin. Aerul liniştit și prin geam simt 
puţin dogoreala soarelui. Nistrul aduce ghiață multă din Carpaţi. 
Gheorghe încarcă soba. Telefoniștii diviziei fac conducta pentru 
iluminarea electrică. Rutencele cer care pentru lemne. Boeriu a ple- 
cat să fotografieze podul nou de peste Nistru. Nici o emoție, nici 
un cuvânt despre armistițiu. Am trecut cu toții prin sguduiri sufle- 
tești cu mult mai mari, decât să ne mai impresioneze liniştea ar- 
mistițiului. Şi am trecut prin dese deziluzionări, decât să putem 
crede acum că sfârşitul războiului e apoape. Suntem apatici şi 
trebue să învăţăm din nou a ne bucura, cum învățasem trei ani 
dealungul a ne supune serviciului greu şi a suporta liniștit orice 
suferințe. — Şi totuşi! Trebue că se petrece minune azi în lume. 
Parcă zăresc pe creasta dealului din Basarabia figura înaltă a lui 
Tolstoi, învăluit întrun suman sur pânăn pământ, încins cu o 
curea, cu capul gol, cu mâna dreaptă arătând spre soarele ce urcă 
vesel pe bolta scăldată în lumină și parcă simt că evaporează din 
sufletu-mi și ultimii picuri de ură față de orice fel de duşman. 
Liniştea şi seninul de azi sunt mai adânci, cu mult mai tainice, ca 
din alte zile. In loc de aviatori, şrapnele și granate, azi sboară lin 
suflete prin aer. Suflete de-ale celor morţi şi de-ale celor vii. De 
ale fraţilor şi de-ale dușmanilor. Eu cred că de aceea suntem noi 
aşa de tăcuţi, căci simţim că sufletele acestea au luat acum stă- 
pânirea pe văzduhul de de-asupră-ne şi nu voim să le tulburăm 
sborul şi plutirea prin seninul adânc. Da, da, e o minune azi în 
lume. “Tolstoi cade în genunchi și cu fața spre cer se roagă. Şi 
parcă s'au schimbat fețele tuturor oamenilor. Nu mai văz pe nici 
unul cu fața încruntată, îngândurată. Toţi au o liniște în mișcările 
şi vorbele lor, de parcă nu mai sunt cei de ieri, de parcă de mii 
pe ani trăiesc în raiu, unde nu este durere, nici întristare, Nici du- 


*) Urmează câteva şire despre ai săi, ai familiei. 

rere, nici bucurie; liniște după sbuciumări mari şi lungi stăpâ- 
neşte azi totul. Simt că furtuna cea mai mare de pe marea evoluţiunii 
omenirii s'a liniştit şi ne aflăm la începutul unei noi vieţi, în care 
sufletele vor sta pe tronuri şi vor cârmui cu iubire maşina vieţii. 
Ah, ce bine e aici! Nu mă mai duce, Doamne, în locuri unde 
să urăsc oamenii. 
17 Dec. st. n. Azi la 12 din zi începe armistițiul de 28 de 


zile la frontul estic şi cu el şi tratativele de pace. — Se zvoneşte 
că şi pe celelalte fronturi va fi armistițiu. Ştirea nu e încă confir- 
mată, dar după tonul epistolei lui Landstowne şi a interviewului 
lui Buchanan se pare probabilă. — Şi dacă se adevereşte, atunci 
vor începe tratativele de pace generale. S'ar putea ca ele să nu 
conducă la pace generală? Ambele partide au pasive şi active. — 
De altă parte, pericolul de la ost a dispărut cu democratizarea 
Rusiei. — Status quo antea nu ar fi bun; asta o dovedeşte faptul 
că s'a deslănțuit acest războiu monstru. Nu mă cuget la status quo 
antea cel geogratic-politic. Acela e o formă, care nu poate nici fe- 
rici, nici neferici oamenii. Mă cuget însă la mentalitatea masselor, 
la ura de massă, la pofta de stăpânire şi robire a unui popor 
peste alul, la anomaliile sociale cari zădărniceau pătrunderea învă- 
țăturilor lui Christos. Problemele acestea hotărăsc asupra fericirii sau 
a nefericirii unui popor și aceste va trebui să le reformeze de-a- 
binele conferinţa chemată să pună bază la o pace durabilă. Spi- 
ritul democratic este o etapă mai avansată în evoluţia omenimii, 
decât cel național șovenist. Mai bucuros locuesc în casa unui strein 
democrat, decât în casa fratelui exclusivist şi intolerant. Primul îmi 
respectează averea, legea şi limba, al doilea mi le periclitează. 

4 Ianuarie 1918. lată-ne şi în al patrulea an calendaric de 
războiu. Timpul acesta se pare lung sau scurt, după măsura cu 
care-l măsurăm. Il măsori cu mintea sau cu simţul bucuriei sau al 
durerii ? Relatat la durata unei vieți omeneşti şi în special la a 
unui om ce l-a petrecut întreg în companie, presărat cu destule 
suferințe, se pare destul de lung. Relatat însă la concepţia şi di- 
mensiunile planului şi scopului acest(ui) războiu, durata lui se pare 
proporţională şi, în fine, relatat la perpetua evoluţie, se pare o clipă 
— fără îndoială, de o strălucire deosebită — în calea omenimei 
călătoare spre ultimul ideal. 

Tot una e de admitem numai un singur ideal, însă calea 
spre el conduce prin mai multe şi varii ţinuturi, faze, şi noi 
facem calea având în conştiinţă dorul vecinic după acest ultim li- 
man, sau, de admitem o serie de idealuri cari se diferenţiază și 
perfecționează spre ultimul din serie, și noi călătorim având în 
conștiință numai proximul ideal, aspectul general al proximei regi- 
uni şi numai dupăce sosim acolo — după împlinirea unei dorințe — 
se naște, dar imediat, dorul după un aspect cu orizon şi mai larg, 
şi mai clar. Viaţa unui om, ca şi a unui popor, abia ajunge ca 

să-l treacă pe călător prin două cel mult trei ţinuturi şi să-i stâm- 
pere dorul după două s'au trei idealuri parțiale. Dar poporul, ce 
moare pentru istorie, el îmbracă altă haină şi cu alt paşaport trece 
mai departe spre noi idealuri. — Odată e marca cea națională, 
altă dată cea religioasă și iar altă dată cea socială, care distinge 
o totalitate de oameni ce călătoresc în tovărășie strânsă prin un 
ținut oarecare. Odată se numesc Romani, altă dată Francezi, altă dată 
creştini şi iar altă dată internaţionali, dar e aceeaşi omenime care 
schimbă hainele în cursul călătoriei — după clima ținutului. 

Și care e singura mângăiere pentru individ, trezit la o con- 
ştiinţă adâncă? Că el în cursul unei vieți scurte de om își poate 
face întreaga cale anevoioasă până la ultimul ideal, la care tind 
și celelalte unități mai mari, ca neam, clasă și omenime. — Omul 
e un microcosmos faţă de omenime, însă fenomenele şi legile lor 
sunt aceleaşi. —  Așa-mi pot explica, că unii oameni ajunşi în 
cursul evoluţiei lor intr'o fază cu două, trei grade mai avansată 
faţă de cea a poporului său, poate prevesti şi pregăti calea pen- 
tru mulțime. Alţii sunt conducătorii reali şi momentani ai massei, 
alții caută să o stăpânească încă în principiile lor demodate, pen- 
trică faza evoluţiei lor e rămasă şi faţă de cea a massei. — Unul 
e inginerul ce construește calea ferată, al doilea e mașşinistul lo- 
comotivei şi al treilea e frânarul! 

De toţi trei e lipsă deopotrivă. 

lată frânarul Rusiei a avut mâni prea slabe şi în ce prăpa- 
stie a băgat carul! 

24 Dec. (6 lan. n. 1918). Seară de Crăciun! Cât am rătăcit! 
Şi tu acum totuşi m'ai găsit! 

Treceam din prânzitor la cvartirul meu: în mijlocul căii auz 
vestea minunată trecând ca o taină prin liniştea satului. Mă opresc 
şi ochii-mi se'ndreaptă spre bolta înstelată şi luminată de raze cu- 
rate. Cel mai strălucitor e Jupiter, între Pleiade şi Hyade. Ce mă 
poate uni mai mult azi-seară cu iubiții mei, decât amintirile fru- 
moase comune și privirile ce ni se întâlnesc în stele. Şi e a patra 
seară de Crăciun, în care meditez, izolat şi înstreinat, în ziarul meu 
asupra tainei mari, din care încă aşa de mulţi oameni nu s'au 
împărtășit. — Căsenii mei au aşternut pe masă paie curate și acum 
dorm fericiţi, căci ei ştiu bine că Pruncul minunat, va lua sălaș 
şi în odăița lor în astă mare noapte! Eu aştern hârtie curată sub 
condeiul meu purtat de dor şi de nădejde într'o seară de Crăciun, 
în care s'adun cântăreții mei — eu şi ei toți trei — să ne sfătuim 
şi aşa să grăim: 

lată ne-am trezit 
Dintrun vis urât! 
8. lan. 1918. Azi am fost la biserică. A servit părintele Mă- 


celar în biserica ruteană din loc și au participat toţi Românii de la 

cele trei trenuri ce staționează în această comună. La ieşire ne-a 
întâmpinat capela lui Kafika, locotenent la comp. de geniu din loc. 

Crăciun sec, fâră zăpadă şi cu mult vânt pe aici. Ne-am 
construit şi noi din vreme bună o sanie frumuşică și încă nu o 
am putut folosi. 

La front absolută linişte, — ca în armistițiu. Târg de schimb 
viu. Pe rum căpătăm săpun foarte bun. Aitcum azi am auzit că 
delegaţii ruși să nu se fi prezentat în 4 |. c. la continuarea per- 
tractărilor de pace în Brest-Litovsk şi că ar fi dispuşi să conti- 
nue a pertracta numai în Stockholm. Dacă se adevereşte această 
Ştire senzațională, atunci orică şi Ententa doreşte să participe la 
pertractări, ori Ruşii vreau să se retragă din calea păcii separate, 
ori ştiu eu ce se fierbe în politica mare, — destul că plecarea noa- 
stră la alt front e deocamdată problematică... . . 

Eu petrec zile foarte fericite. Am toată comoditatea posibilă 
în războiu. Căldură, lumină, aer şi alimente perfecte. Lectură bună 
și veşti bune de laai mei şi linişte pentru cetit şi meditat. — Că nu 
va ținea tot aşa cât e lumea, o ştiu prea bine, dar de-acum mă 
pregătesc sufleteşte şi pentru mai rău, dar şi pentru mai bine. 

15 lan. „Ziua bună se cunoaște de dimineața“, astfel şi anul 
bun cu ziua primă. După prânz poşta mi-a adus 4 cărţi de la iu- 
bitul meu Marin, scrise cu toată căldura inimei sale frumoase. Alta 
de la Mimi şi "Tudor şi alta de la iubiții noștri Ghiţă %) şi toți ai 
lui. Pe lângă ele nr. G din revista fizicală a lui Poske şi broșura 
lui Freundlich despre bazele teoriei gravitaționale a lui Einstein şi 
Pester Lloydul cu punctele lui Wilson, în cari eu văz intențiune 
serioasă spre o rezolvire norocoasă a dramei mari a omenimei. 

După o răsfoire nervoasă în foi, am mers la Boeriu să-i te- 
lefonez adjutantului de la regiment, că ofiţerul chemat să mă schimbe 
pe mine, e bolnav, deci să ceară (?) nouă dispoziţie de la colonel cu 
privire la transferarea mea supărăcioasă la reg. 22. Atunci adju- 
tantul îmi comunică știrea bună că colonelul, rugat de Boeriu, a exo- 
perat la divizie, ca eu să rămân tot aici. Am funcţionat 26 de luni 
în postul acesta, după cum cred spre mulțumirea celor chemaţi a 
critica activitatea mea. Micile și marile episoduri, din vremea acea- 
sta lungă le-am petrecut împreună cu regimentul meu, deci de el 
mă leagă toate amintirile din campania din Galiţia. Mi-ar fi fost 
foarte neplăcut să fiu acum aruncat în mediu strein. Nu mai am 
elasticitatea recerută ca să câștig cu pâşirea primă simpatia gene- 
rală, Şi oficerii regimentului meu abia după un an m'au acceptat 
cu prietenie. 

Dar dintre toate bucuriile cari m'au surprins, toate aproape 
în aceeaşi oră a anului nou, cea mai mare a fost bucuria șefului 
meu imediat, a fostului meu elev Dr. Nicolae Boeriu, oficerul de 


* Ghiţă Navrea, socrul său. 

proviantură al regimentului nostru. Anume : o cartă i-a adus ştire 
despre soţia și fiica lui şi despre părinții acestora, despre cari el 
ma mai ştiu nici bine nici rău din ziua retragerii armatei române 
din Ardeal, vasăzică de vre-o 15 luni. 

Soția cu fiica sunt în Vaslui, iar părinţii ei în Rusia. 
Vorba că trăiesc! — Ca un curent electric a trecut emoțţiunea ace- 
stei ştiri prin inima devenită apatică a prietenului meu. L-a trezit la 
o nouă viaţă, i-a deșteptat noi speranţe frumoase, — o adevărată 
înviorare sufletească pentru el. In mijlocul unei desnădăjduiri ce 
ameninţa să treacă deja în totală apatie, ziua anului nou cu vestea 
sa îmbucurătoare l-a redeşteptat pentru acea nouă viaţă, care sin- 
gură poate avea rost pentru el. — Şi bucuria lui m'a cutremurat 
şi pe mine, simțind din nou puterea mare a legăturii sufleteşti, care 
singură orientează soarta oamenilor. 

27 Ianuarie 1918. Voiu descrie o zi din cele multe, şi anume 
ziua de 24 lanuarie, în care rămăsesem singur, căci Boeriu se 
dusese la târg la Korolowka şi Linkess la spitalul de ochi din 
Pesta. 

La 8h dimineaţa am plecat la Mielnica, de astă dată nu cu 
sacul de picioare al lui Boieriu, ci în papuci de paie. De altcum 
e timp de primăvară, nici boneta nu o moi port la drum. In șe- 
zătoarea ce se improvizează zilnic în odaia de asignare a lui Şi- 
pos, numai plângeri și înjurături la adresa oficiului economic. Cu 
2 porţiuni de catea şi 4 Kg. de ceai nu saturi regimentul şi caii. 
Nici ovăs, nici pâne, nici apă, nici carne. Noroc cu „selfactivita- 
tea“ oficerilor de proviantură. Dupăce luasem toate dispoziţiile pen. 
tru distribuirea din astă zi, am plecatla Iwanic-Puszia, la regiment, 
parte să-mi procur prospectul cailor pentru consfătuirea de d. p. 
(după prânz) la divizie, parte să caut ocaziune a mulțumi  colo- 
nelului pentrucă s'a întrepus pentru mine ca să nu fiu transferat 
la reg 22. Prima mi-a succes, a doua nu, căci colonelul era dus 
la front. In cancelaria regimentului, în care cu câteva zile mai îna- 
inte se manifestase bucurie pentru transferarea mea, acum mi s'a 
indicat perspectiva creată de colonel pentru distincție. — Noroc 
cu mine, că am o convingere după care îmi fac datorinţa şi care 
îmi este platforma cea mai sigură, căci altcum aş fi pradă opiniilor, 
ca frunza unui vânt capricios de toamnă. — M'a durut atunci, în 
primele momente, că am fost silit să aflu că după conlucrarea co- 
legială de 2!/, ani, care mi-a fost apreciată de şefi în mai multe . 
rânduri, așa, fără nici 0 jenare, rupe bățul deasupra capului tău 
acela cui i-ai dovedit în timpul îndelungat nesuferit tocmai prin 
aceea, că prin ţinuta şi activitatea ta nu i-ai confirmat vederile 
sale anticipate. Şi veninul oamenilor acestora numai prin bunătate 
se poate face inofensiv. Cine urăşte și cine e mânios m'a avut și 
nu va avea niciodată drept. 

In fine, acum cu perspectiva unei noi distincţii, „îndulcit“ am 
mers acasă să-mi adun datele necesare pentru a mă prezenta pe 

deplin orientat în sfatul mare de d. p. în cancelaria Statului Ma- 
jor al diviziei. Aici se întrunise toţi oficerii de proviantură şi toţi 
comandanții de tren din divizie. Era vorba de reducerea conside- 
rabilă a numărului cailor, pentru a se înlesni alimentarea lor. 

După o consfătuire serioasă de 3 ore — în care n'au lipsit 
și unele momente vesele prin penibilitatea unor organe pe deplin 
neorientate — s'au adus concluze cari silesc regimentul nostru la 
cedarea alor '70 de cai. 

Sosit acasă, aşteptam cu nerăbdare pe Boeriu, căci erau afa- 
ceri delicate în curgere. Lui Gross îi trebuiau în trei zile consecu- 
tive câte 2 trăsuri la Czortkow, alte cinci cantinei la Borszczow, 
alte 2 după fân, tot acolo. Podul de peste Nistru ni l-a rupt ghiața 
şi astfel a izolat în pădurea Țarului 63 de tăietori de lemne, cari 
trebuiau alimentaţi. Referadă în chestiunea reorganizării trenului etc. 
Imi ardea capul de afaceri, se înserase binișor şi Boeriu nu venia. 
In locul lui m'a surprins Hausner cu un ofert neaşteptat. 50 de 
măji de orz este un triumf azi pentru un oficer de proviantură. 
Incă 10 zile asigurate! Insă orz nu pe bani, ci pe rum! Iată gre- 
utatea afacerii! Dar s'a făcut, căci trebuia să se facă. Soldaţilor 
nu le lipseşte aşa de mult rumul, ca şi cailor orzul. Am dat 81. 
rum pe 1 majă de orz. Eu am fixat preţul rumului cu 20 cor. şi 
Hausner al orzului cu 160 cor. Dar fixarea de preţ puţină impor- 
tanță are ; principalul e pentru mine că primesc 50 de măji și 
pentru el că primeşte 400 1. rum. Cu cari va câştiga sigur 50,/* 
Cei de la reg. 21 şi 22 se laudă că l-au refuzat pe Hausner, cerând 
preţuri prea obraznice. Dar sunt convins că ambii au încheiat aifa- 
cere cu el. Aşa merge în meseria aceasta. Ce spui, ce faci, ce 
scrii, totul e secundar pe lângă faptul că poţi sau nu alimenta om 
şi cal. 

Am mai trecut repede prin sita minţii ştirile de la iubiții mei, 
mai câteva telegrame din P. Lloyd, 1 pagină din principiul gen. 
al lui Einstein şi am adormit, având conştiinţa liniştită că am tre- 
cut bine peste o zi critică de ordinea a doua. 

11 Faur 1918. Statele beligerante din Ost s'au declarat azi 
la Brest-Litowsk — cu abandonarea formalitaţilor unei învoieli de 
pace — a nu mai fi în stadiu de războiu. 

Aci mam oprit şi 10 minute n'am putut continua scrisul. 
In aceste 10 minute fantezia mi-a zugrăvit o serie de tablouri de 
colorit pesimistic. 

Caut urzeala acestei fantazări. O aflu în oboseala mea în urma 
serviciului de peste 41 de luni la miliție, din cari 34 în campanie. 
Judecând după capitalul meu de energie, nu am decât să mă fe- 
licit că am putut presta atâta, dar acum mă ţin matur pentru a 
îi declarat invalid, 


(Va urma) 

Versuri 


Secătuind pădurea, o toamnă va mai trece 
Şin frunza'n care astăzi piciorul ţi-l afunzi 
— Sub umbră grea de arbori muribunzi, — 
Amestecat cu iarba, asemenea .de rece, - 


Nu voiu mai şti de nimeni. Incetineşte pasul. 
Prietenia-ţi poate eu n'o ştiui de-ajuns. 

Prin ceața care cade, ştiu, vântul te-a ajuns 
De'ntorci mirată capul, părând că mi-auzi glasul 


* 


Pe lângă păduri, treci nepăsător. 

Acolo sunt flori nenumărate, 

Mărunte, în singurătate, 

Sub vântul care bate peste toate, uşor. 


Izvoare, în frunze, răsar. 

Din ramuri se scutură'n ierburi lungi, 
Umbrele, 

Rar. 


Acum gâzele, părăsind potirele 
Unde şi-au odihnit subţirile 
Aripi şi suflete, cântă, 

les în poteci şi cântă, - 

In mireasma florilor, cântă. 


* 


Atât de lunga toamnă m'a învăţat să scriu 
De jocul de copii, cu nebunia lor, 

De liniştea ascunsă în fila cărţilor, 

De clopotele nopţii cu sunetul târziu. 


Atât de lunga toamnă m'a învăţat să scriu 
De fetele ce-adună tristeţi și frumuseţe 
Zadarnice, în trupuri de vitor şi blândeţe, 
De vinul care cade, în cupe, rubiniu; 


De miile de ramuri ce mâine-or fi sicriu, 
De doina zăvorită în munţii uriaşi 

Şi rareori de câini şi de oameni din oraş, 
Atât de lunga toamnă m'a învăţat să scriu. 

Ascult... 


Ascult reftrenu *nmormântării, 
In vânăt fapt al înserării... 
Ascult cum toamna joacă'n foi 
Şi cum se plâng salcâmii goi, 


Cum năpustite din pustiuri, 

Pornesc înfrângerile... râuri! 
Ascult... un glas mă cheamă înapoi | 
„„„ Sunt vitrege şi vremurile noi...? 


Gheorghe Banu 


Cântă-mi... *) 


Cântă-mi, vătafe, cântă-mi o doină: 

Mi-e sufletul toamnă şi ziua mi-e moină... 
Ingroapă-mi durerea în vaier de strune, 
Ca jertfa în codri, ecou să răsune!... 


Cântă-mi din fluer, cântă-mi, ciobane, 

Ne pleacă cioporul, că-i frig în „Sălane“;**) 
lar stâna rămâne pustie sub crâng... 

— Ne pleacă cioporul şi brazii ne plâng! 


O doină, să stea şi norii în loc 

Tu cântă-mi... căci astăzi jeratec sub foc 
Mi-e inima... cântă-mi, o cântă-mi, ciobane, 
Ne pleacă cioporul şi plouă?n „Sălane“ ! 


Gheorghe Banu 


*) Din volumul „Fluer de frasin“, ce va apărea. 
**) Munte în regiunea Sibiului, 

Sfârşit de toamnă 
După Rainer Maria Rilke 


Eu văd de la o vreme 
In jurul meu schimbare: 
E cineva şi 'mparte 
Durere, destrămare... 


Şi de pe-o zi pe alta 

Se schimbă şi grădina, 
Căci galbeni fură pomii 
Ce-i prinde-acum rugina. 


Pustie e alea 

Şi iată'n fund şi marea 
Unindu-se cu cerul 
Intins cât ţine zarea. 


Ss. B. 


99% 
dat 


Ceasuri grele 


de Rainer Maria Rilke 


Cel ce plânge-acuma undeva în lume, 
Fără nici un rost plânge?n lume, 
Mă plânge pe mine. 


Cel ce râde-acuma undeva în noapte, 
Fără nici un rost râde 'n noapte, 
Râde de mine. 


Cel ce merge-acuma undeva în lume, 
Fără nici un rost merge n lume, 
Merge spre mine. 


Cel ce moare-acuma undeva în lume, 
Fără nici un rost moare ?n lume, 
Priviţi-mă. 

Traducere de $. B. 

in farini 


Mă 'ntorn cu sufletul iar înapoi 
Spre farini largi, spre cântec de cimpoi, 
Să-mi regăsesc neprihănit liman 
Prin ierburi necosite de un an; 


Să mă 'nfrățesc — în freamăt lin de ceteni — 
Cu arborii pădurii — vechii mei prieteni ; 

Să 'mbrăţișez colinele uitate, 

Sub albe zări cu aur dantelate. 


Să văd în preajma holdelor de grâu 
Fecioarele purtând legat la brâu 
Mănunchiu de spice dogorite 'n soare, 
Ca pârgul dragostei de sub răzoare. 


Să-mi reazem dorul pe un sân de in, 
Să 'nnec amarul tot într'un suspin ; 
In şoapta apelor fără hodină, 
S'adorm ca macii seara în grădină. 


99% 
% 80 


Liniște 


Din țarini presărate cu zăbranic, 
Au coborit tălăngile spre sat, 

A coborit și noaptea peste 'ntinsuri 
Și cântecul la stână a 'ncetat. — 


Prin ierburile umede de rouă, 
Nu trec grăbite ciute înspre ape 
Şi nici copaci nu se mai apleacă, 
In limpezimi, domol să se adape. 


S'a potolit în vatra stânei focul 

Și dorul baciului s'a potolil. 

— Dumbrăvile-s învăluite 'n linişti 
Căci decuseară toate-au adormit. '— 





Sub întuneric moale de cărbune, 

Doar vântul îşi îndeamnă 'n tihnă mersul 
Prin ramuri de mesteceni şi de palltini, 
Frățin, demult, cu drumul şi cu versul. — 


Dimitrie Danciu 

Făptura ta 


Făptura ta-i clădită din lumină 
din voioşie și surâs nevinovat ; 
privirea ta e vraja care nu s'a dat 
deplină florilor, ce ţi se 'nchină... 


Făptura ta-i ca idolul sculptat 

de mâna clasicului Praxitele 

vrăjit d'un chip înconjurat de stele, — 
chip ce n'a putut fi încă săruiat... 


Un murmur blând în nopțile de vară, 
O dulce șoaptă 'n preajmă de izvor, 
O melodie ruptă din ghitară. 


Podoaba îngerilor, care fac sobor 
în cerul “nalt al Maicei Preacurate, 
comoară ești de rare nestemate... 


Ion V. Boeriu 


Toamnă 


De pe plaiuri, turmele 
Cârduri, cârduri curg... 
Ceaţa 'nghite urmele — 
Toamnă și amurg. 


Doina'n brazi şi cetenă 
Singură s'ascunde, 
Căci vara, prietenă, 

A plecat nu ştiu-unde. 


A pornit pe îndelete, 
Dusă de-un holtei, 
Des'au luat haiducii cete, 
Pe urmele ei. 


Gheorghe Banu 


OBCU CLUJ 


zei BT). 2 


Vitare 


Să așternem punte peste amintire, 
Ca uitarea să ne fie mai aproape; 
Să mă ducă drum departe în neștire, 
Legănat de vânturi, mângâiat de ape. 


Cântul cel din urmă să mi-l cânte marea. 
Valuri despletite, dorul să mi-l mâne 
Pânăce'n adâncuri voiu găsi uitarea. 
Sufletul, primeşte-l, în ceruri, Stăpâne ! 


Emil Micu 


Chermare 


Vino ! La noi e atât de bine... Streaşina casei te chiamă cu 
stropii de ploaie aninați de şindrilă şi de scocul de lemn înnegrit. 

Castaniil din fundul grădinii şi-a desbrăcat hlamida de pur- 
pură ruginie de patru ori de când nu ne-am mai văzut. Ştii, salcia 
de pe marginea prundișului care-ţi plăcea atât de mult, s'a uscat. 
Acum e vorba s'o taie străinii. Vino şi uită tristețea ! Vioara cu 
strune rupte din tine stă aruncată, albită de praf, pe masa ta; din 
bordeiul umbrit de plăceri, te-aşteaptă, ca în alte vremuri, !să plângi 
cu ea durerea pribegiei. 

Te chiamă isvorul din marginea coastei. A trecut mult de când 
nu te-ai mai oglindit în unda-i clară de cleştar. Acum e trist; deși 
apele lui sunt veșnic tinere, pare nespus de bătrân când în ropotul 
murmurului de seară își deapănă amintirile de zăpadă. 


Emil Micu 

O bătrână, 
câlți și lână, 
dar brăjară'n 
jur de mână, 
cu cercei 

în urechi 

și la gât 
cordele vechi; 
ruj pe buză, 
floare 'n bluză 
iar în cap, 
deși e veche, 
pălăria 

pe-o ureche, — 
afipise 

subt un arc 
de frunziş 
într'un parc. 
Lângă ea, 

cu pas rar, 
se aşează 

un ştrengar. 
Și cum o fixa 
mereu 
piesa-antică 
de muzeu, 
gând satanic 
încolți 

în capul 

cu basca gri: 
cun fir lung 
de colilie 
gâdili . 

pe subi bărbie 
pe bunica 
sirăvezie, 
Faţa creață, 
făr' viaţă 

se ilumină 
de-odată * 
de un zâmbet 
fără pată. 
Mai apoi, 

se rumeni; 
răsuflarea 


se IP 


Pagina de umor şi satiră 


se iuți, 

iară brațe 
piele şi-os, 

se întinse 
drăgăstos 
spre-un himeric 
Făt-frumos. 
Partnerul, 
prinzându-i gestul, 
i-aruncă 

în brațe lestul 
unei buturugi 
răscoapte, 

iară în urechi 
dulci şoapte 

de iubire, 
fericire... 


Când deschise, 

măre, ochii ) 
strănepoata 

babei Dochii 

şi văzu 

cât de departe-i 

visul de 

realitate, 

când văzu S 
nas lung ce-i fac 

loți ştrengarii 

de prin parc, 

sopinti 

să se ridice, 

ca... pe-același loc 

să pice 

cum ar pica, 

mototol, 

un cojoc 

căzut în gol. - 


Inima o 
bietei matroane 
— și mirată 

şi mişcală — 

îşi uitase F 
să mai bată. 


3 


N. Hurlup 


OBCU CLUJ 


— 512 — 


Dări de seamă 


I. Lupaş, Istoria Unirii Românilor, Bucureşti (1937) 405 
p. + XLII pl. h. t. Preţul 30 lei. (Cartea Satului 18.) 

Cărţi istorice interesante şi bune de cetit se găsesc rar de 
tot în istoriografia noastră. De aceea, în mod special, de multă 
vreme s'a simțit lipsa unei cărţi istorice de largă răspândire. 
Prin lucrarea de față, Istoria Unirii Românilor, cu cele șase cărți 
ale sale în 49 de capitole, d-i prof. [. Lupaş înlătură această 
lipsă cu prisosință, prezentându-ne o istorie românească în sin- 
teză de o remarcabilă claritate şi bogată în referințe caracte- 
ristice. 

De la început ni se desvălue planul în care a fost lucrată: 
„trebuiau culese din mulțimea fără număr a întâmplărilor cu 
deosebire cele mai potrivite a da cetitorilor putinţa să vadă lim- 
pede legăturile nesdruncinate, cari au dăinuit totdeauna între 
pământul strămoşesc și între fiii poporului român, răsfirați sub 
felurite stăpâniri străine, putându-le garanta, de acum înainte, 
viețuirea împreună sub aceeași cârmuire românească îndelung 
dorită și cu nenumărate jertie răscumpărată de toți“ (p. 3—4), 
A fost evident, un pian greu, dar realizarea lui este optimă atât 
prin deplina înțelegere a lucrurilor întâmplate de-o parte și de 
alta a munţilor noştri, cât și prin prețuirea dreaptă a oame- 
nilor, fără exagerări și, mai ales, fără accentuări locale. Spre a 
ne da seama de preţiosul dar pe care îl face literaturii noastre 
isorice d-l Lupaș, e destul să spicuim câteva consideraţii ge- 
nerale în care este bogată întreaga lucrare. 


Credem că până acum nu s'a făcut o mai netă precizare 
a rostului Transilvaniei, cetate naturală în mijlocul românimii, 
și de ce caracter era principele ei (p. 11, 39-40), și nu s'au 
emis vederi mai largi asupra pământului românesc în întregimea 
lui (p. 13). Când se înfățișează istoria originii și formării po- 
porului român, nu rareori putem constata iarăşi concluzii de 
mare însemnătate. Mai întâiu observăm că e prima dată când 
un istoric ardelean recunoaște categoric, după oscilaţia lui Petru 
Maior, că Dacii nu au fost exterminați prin cucerirea romană 
(p. 14--15, 18). In afară de unitatea pământului şi a moștenirii 
strămoşeşti, d-l Lupaș urmărește și toate celelalte elemente care 
au contribuit ia formarea spiritului de unire românească. Astfel, 
prezentarea limbii noastre își găsește un loc firesc aici (p. 26— 
33), ca şi datinile populare (p. 33—36, 40—42), mai puţine de 
la Romani şi de la barbari. Acestea din urmă au fost însă 
adaptate spiritului nostru local (p. 37—40). Se precizează iarăşi 
că în domeniul slav sunt unele lucruri de schimbat (p. 17). Şi 

noi credem că iniluența aceasta nu e atât de „colosală“, cât 
o socot unii. Nădăjduim să ne spunem cuvântul mai pe larg cu 
altă ocazie. Suntem deasemeni bucuroși că se recunoaşte rostul 
invaziei tătare ca deslegare a legăturilor româneşti de Ungaria 
(p. 62—63). Se mai adaogă alte multe observaţii interesante. 
Amintim că în ansamblul lor ocupă un loc deosebit ortodoxia 
noastră, scut de apărare și de unificare românească (p. 20— 26) 


Prezentarea istoriei române în evul mediu este concisă și 
cum nu se poate mai frumoasă (p. 53-59) Un loc larg ocupă 
însă elementele politice care duc la frumoasa pagină de istorie 
înscrisă de Mihai Viteazul. De remarcat este prezentarea Dom- 
niei şi moştenirii acestui Domn, ocrotitorul Ardelenilor (p. 114 
—115; și p. 43—45), cum şi dorințele din ce în ce mai ac- 
centuate despre unire totală (p. 213—241), care duc până la teama 
lui Szechenyi (p. 229), la planurile lui |. Câmpineanu (p. 241— 
243) şi la minunata mărturisire a ţăranului arădan loan Mo- 
rariu (p. 325). Nu ocolim a aminti şi preţioasa recunoaştere că 
Muntenia și Moldova au fost supuse Porții „în condiţii priel- 
nice pentru amândouă ţările“ (p. 94) şi că sub Turci, adăogân- 
du-se și Ardealul, a fost o adevărată unire românească (p. 107). 
E foarte bună și prezentarea rostului Saşilor în ansamblul TO- 
mânesc (p. 61—62), recunoașterea meritelor Domnilor fanarioți 
(p. 191—203) şi a domniei lui Cuza, prea mult lăsată în umbră 
până acum (p. 270-281). Remarcăm deasemeni pagina închi- 
nată durerilor acestui neam (p. 93—104) şi frumosul portret al 
regelui Ferdinand (p. 349—351). Este inutil să mai adăogăm 
ceva la prezentarea epocii regalității noastre şi a frământărilor ar- 
delene din ultimii cincizeci de ani Multe pagini de mărturii și 
observații trec de limitele istoriei generale şi devin adevărate 
documente de bază pentru această vreme (p 325—377). Hotărit, 
toate acestea duc net la negarea absolută a nesocotțitei vorbe câ 
România ar fi un dar al Trianonulu' (p. 46), când de fapt este 
„urmarea firească a unei pregătiri istorice de sute de ani“ (p.8). 

“Unitatea lucrării, bogăţia citatelor, limba românească și 
perfecta împărțire a capitolelor, fac ca lectura să fie ușoară și 
deosebit de atrăg toare. Fie-ne însă îngăduit a ne arăta în- 
doiala că mortul de la Argeş ar fi Radu | (p. 69). Credem în- 
trun predecesor al lui Basarab |, cum am încercat să arătăm 
într'o lucrare a noastră acum vre-o doi ani De-asemeni moneta 
atribuită lui Bogdan 1 al Moldovei (p. 76) este în realitate de 
la Bogdan Il. Vechea atribuire greşită a lui Sturdza a fost înlă- 
turată şi nu,trebue s+ mai stăruim în ea Tot astfel cred impo- 
sibilă existenţa unui Costea Voevod (p. 76). Menţiunea pomel- 
nicului bistrițean poate fi pusa la îndoială ; în schimb hrisovul 
lui Alexandru-cel-Bun din 7 Septemvrie 1403, care nu amintește 


OBCU CLUJ 





— 514 — 


de acest Costea între predecesorii emitentului, numiţi precis : 
Bogdan, Laţcu, Petru, Roman şi Ștefan, merită toată şi singura 
atenție. Dealtiel aceeași succesiune este arătată și în hrisovul 
lui luga Voevod din 28 Noemvrie 1399, care amintește pe Petru, » 
Roman și Ştefan ca predecesori ai săi imediaţi. ip. 
Incheind această scurtă prezentare, ținem să mărturisim 
încă odată valoarea deosebită a acestei cărți și să credem că nu 
va întârzia să fie, nu numai în mâinile celor cu preocupări spe- 
ciale, ci şi în acelea ale tuturor bunilor noștri cetitori sătești, 
cărora li se adresează în rândul întâiu. Profitul moral pe care îl 
vor avea va fi deosebit de mare şi deaceea nu încetăm a o re- 
comanda cu toată căldura. 


A. Sacerdoţeanu 
X* 


G. |. Brătianu, Une enigme et un miracle historique : le 
peuple roumain. București, 1937, 132 p. 

Este răspunsul dat pzrții cu același titlu a cărții recente 
a istoricului francez Ferdinand Lot „Les invasions barbares“, 
în care acesta admite în ce priveşte originea Românilor, fără însă 
a nega drepturile lor fireşti asupra teritoriilor actuale, teoria imi- 
grării lor în Ardeal către sfârşitul evului de mijloc, — teorie 
susținută cu atâta emfază de școala istorică revizionistă maghiară 
de astăzi. Năzuind a ne da din capul locului o lucrare obiectivă, 
ferită de „pasiuni și duşmănii naţionale“, d! G. |. Brătianu, strân-. 
gându-le într'un mânunchiu, analizează părerile autorilor mai noi 
relative la această chestiune, scoțând din comparaţia lor con- 
cluziunile sale personale, pe alocuri foarte potrivite și logice. 
In ce priveşte pe Unguri ar îi fost bine ca autorul să dea mai 
multă atenţie cauzelor de ordin politic și șovin — relevate şi 
analizate de noi în ultimele numere ale „Ţării Bârsei“ — care 
au făcut ca istoriografia ungurească, reprezentată până atunci 
de atâtea ilustre figuri, să părăsească prin anii 80 ai veacului 
trecut vechea ei concepție despre autohtonia Românilor şi să se 
realieze noii şcoale răzvrătite și nu totdeauna ştiinţifice inaugu- 
rată de istoricul Roesler și de filologul Hunfalvy și adusă la 
apogeu de școala revizionistă de astăzi. Din această școală face 
parte și d. L. Tamăs, căruia autorul îi dă o atenție deosebită 
și, credem, exagerată. Este iarăși exagerată generalizarea conclu- 
ziilor ce se pot trage din înțelesul umil al cuvântului rumân, ca 
denominaţiune a ţăranilor clăcași, asupra întregii noastre istorii 
și a se crede că număroşii nobili și cnezi români (Olahi) din 
evul mediu ar fi disprețuit și uitat numele lor generic de glo- 
rioasă origine. Nu numai la unul din autorii vechi, străini, gă- 
sim dovada că Românii se făleau (gloriabantur) cu numele lor. 

Nu ne-o spune și mândrul Român Dimitrie Cantemir că Ro- 
mânii descălecători ai Moldovei au fost aproape toți boieri ? Din 
faptul că la Românii din Maramureş cuvântul rus însemnează 
„iobag“, iar la Paris cuvântul suisse însemnează „servitor“, nu 
se pot trage, credem noi, concluzii generale asupra situației so- 
ciale din trecut asupra popoarelor respective. În schimb, din 
faptul important că Românii apar încă la sfârşitul secolului al 
XIII-lea în număr considerabil și în „mediul cosmopolit al compto- 
arelor din Crimea,“ precum reiese din actele notarilor genovezi 
din Cafia, autorul conchide cu drept că „aceasta formează o 
dovadă destul de evidentă a pătrunderii Românilor în văile de 
răsărit ale Carpaţilor, cu mult mai curând decât ar voi să o 
admită protagoniștii imigrației recente a Românilor“, 
: A.A M. 


% 


Alex. Lapedatu, Figuri revoluţionare din trecutul româ- 
nesc. Jon Câmpineanu (1798-1863), Bucureşti, 1937, 27 p. format 
24X17. lon Câmpineanu, „animator și îndrumător al ideologiei 
şi politicei naţionale de la începutul epocii de renaștere a Ro- 
mâniei moderne“ este unul dintre marii uitaţi şi nedreptățiţi ai 
istoriei noastre. D-l Alex. Lapedatu reușește să ne reînvie, în- 
tun cadru amplu și luminos, figura impunătoare a acestui pre- 
mergător şi sfetnic politic al generaţiei. de la 1848. Cauza pentru 
care amintirea lui 1. C. a fost ştearsă aproape cu totul din memoria 
generaţiilor de dinaintea marelui război a fost „dureroasa şi pă- 
gubitoarea eclipsă“ pe care „ideia națională“ o suferi „în ulti- 
mele decenii ale secolului trecut... în ce priveşte educaţia ti- 
nerei generaţiuni. Căci — scrie d-l A. L, — sub influenţa, pe 
de-o parte a curentului socialist, jar pe de altă parte, a școalei 
junimiste, interesul acestei generațiuni nu se mai îndreaptă spre 
trecut și spre oamenii lui reprezentativi cu aceeași iubire şi cu 
acelaşi respect ca mai înainte...“ — 1. C. a fost conducătorul fru- 
moasei și puternicei acțiuni naționale a partidului patriot al 
Ţării Româneşti. In epoca de după revoluțiunea de la 1821, 1. 
C. susținu lupta cea nai energică impotriva protectoratului ru- 
sesc, pentru recâștigarea independenței naţionale a poporului ro- 
mânesc și chiar pentru unirea politică nu numai a Munteniei și 
Moldovei, ci a tuturor țărilor locuite de Români. „Idealul Ro- 
mânilor, — scria el în 1838 șefului revoluţionarilor poloni, prin- 
cipelui Adam Czartoryski, la Paris — este să fie un singur po- 
por, unit şi independent, să constitue un regat ereditar pentru 
toți Românii, cu îndepărtarea protectoratului rusesc și a suze- 
ranității turceşti și cu libertatea claselor sociale. Acest idea! e 
scopul nostru suprem. — In Obşteasca Adunare el conduce opo- 

ziția națională, având de partea lui majoritatea membrilor «ei, 
ajungând în conflict chiar şi cu Domnul ţării, Alex. Dim. Ghica. 
Cel mai măreț act al său din acest timp îu Manifestul revolu- 
ționar de la 1 Noemvrie 1838, iscălit și consfințit cu jură- 
mântul pe evanghelie de majoritatea reprezentanţilor Adunării 
naționale obștești a țării și care conține în germene întregul 
program al renașterii naţionale a românismului, de la „Unirea 
țărilor române într'un singur stat național“ şi până la „egalita- 
tea de drepturi pentru toate clasele sociale“. Cu mult înainte de 
1848, |. C. a desfiinţat claca de pe moșiile sale, dând țăranilor 
pământul necesar pentru hrană. Intemeietor al Societăţii Filar- 
monice, el este cel mai puternic sprijinitor al operei literare şi 
culturale a lui Eliade Rădulescu. Prin acţiunea sa în străinătate 
şi prin intervenţiile sale pe lângă cabinetele din Paris şi Londra 
„se prse pentru prima oară chestiunea română în fața puterilor 
apusene, ca o chestiune de interes mai larg, european, nu nu- 
mai ca o chestiune de interes restrâns, între Ruși și Turci. O 
va spune, după zece ani, Palmerston lui Eliade Rădulescu și 
compatrioților si“. Atotputernicia Rusiei în Orient, care nu va 
fi înfrântă decât mai târziu, la Sevastopol, a zădărnicit însă şi 
de astă-dată planurile măreţe ale luptătorului român. Intors în 
țară, |. C. a tost arestat din ordin rusesc și ţinut închis până la 
1841. Ruinat economiceşte şi cu sănătatea sdruncinată, |. C. a 
rămas mai departe un naufragiat al acestei vieți, dar încă cu o 
autoritate foarte mare asupra generației menită să ducă la în- 
făptuire, după 1848, ideile sale. Se stinge la. 1863 și este în- 
mormântat de Cuza cu onoruri militare. „Ideile, credințele şi 
faptele oamenilor, bune şi folositoare, trăiesc, cresc și sporesc 
prin ceice si le însușesc și sprijinesc, înțelegând să lupte până 
la capăt pentru izbânda, pentru triumful lor. Așa a fost şi cu 
ideile _şi credințele politice şi naționale ale lui lon Câmpineanu. 
Nu $;;. Dutut duce însuși la realizare, le-au dus urmaşii săi“, 
A.A.M. 


Cărți care trebue citite 
l 


Date privitoare la maghiarizarea Românilor de Gh. 
Popa-Lisseanu. Editura „Universul“. București 194/7 

Veteranul profesor bucureştean (originar din Ţara-Făgăra- 
șului), cunoscut pentru cercetările sale în domeniul istoriei şi al 
literaturii antice, și-a reunit în broșură un mânunchiu de argu- 
mente și date istorice culese din izvoare demne de crezare, cu 
privire la procesul de maghiarizare forțată. căruia a fost supusă 
populaţia românească din Ardeal și Ungaria, din partea brutalilor 
lui stăpânitori de veacuri. 

Broșura este înfăţişată ca o completare a lucrării mai vechi, 
publicată de autor şi în limba franceză sub titlul „Sicules et 

Roumains“ şi tradusă în urmă și pe limba maghiară, ca să fie 
înțeleasă — ce crudă ironie ! — și de către Românii secuizaţi 
din Ardeal. 

Din cele 20 de capitole, care concentrează un materiai bo- 
gat și extrem de interesant pentru intelectualul român, încrestăm 
pe cele mai însemnate : 1. Vechi sate românești în Pannonia (lângă 
lacul Balaton). 2. Secuizarea Românilo”. 3. Teoria lui Hunjfalvy 
și diferite alte păreri asupra originei Secuilor (după unii germană, 
după alții avarâ). 4. Vechea organizaţie a Secuilor 5 Limba ro- 
mânească în Vicleimul secuiesc. 6. Maghiarizarea Românilor prin 
biserică și școală. 

Intregul material istoric, demografic şi filologic, adunat cu 
româneasca omenie și coordonat cu respect de adevăr, constitue 
unul din acele riposte serioase, calme și bine-documentate, pe 
care suntem ţinuţi sâ le dăm plevuștei, tot mai gălzgioase, de 
pseudoistoriografi și improvizați agenţi ai revizionismului buda- 
pestan, pentru a le demasca reaua credință cu care falşifică 
istoria și denaturează chiar şi pe propriii lor cronicari unguri, 
crezând că pot mistifica şi azi — cum au reușit în trecut — 
opinia publică din Europa. 

Datoria Ligii Antirevizioniste românești este de a nu cruța 
nici o jertfă, ca astfel de arme de luptă — cum e broșura de 
care ne ocupăm — să fie puse în mâna tuturor cărturarilor români 
(profesori, învățători, avocați, notari, preoţi şi studenţi), şi'n spe- 
cial a celor din ţin tur.le secuizate. 


Il 

Regenerarea neamului românesc. de N. Porsenna, Editura 
„Cugetarea“, Bucureşti 1937, pp 224, Lei 55. 

DI. N. Porsenna, scriitorul apreciat deopotrivă în domeniu 
literar ca și'n câmpul larg al studiilor de filosofie sociala, atacă, 
în lucrarea de faţă, problema cea mai vitală și mai a 3 a 
luu însași problema regenerării lui fizice morale și spi- 
rituale. 

Plecând de la fenomenul de destrămare morală, de la de- 
vierea sufletească pe care o constată la clasa noastră cultă, au- 
torul descoperă, cutezător, toate defectele societăţii actuale și pre- 
conizează un întreg sistem de reforme politice, sociale și școlare, 
cu scop de a ne salva .rasa“, a o ridica din haosul actual și. 
a creia un nou tip românesc, esenţial diferit și superior celui de 
astăzi, un elemen: de ordine, de creație de cultură pozitivă, în- 
cadrat armonic în spiritul vremii, în spiritul civilizaţiei apusene 
şi, împrumutând neamului un ritm nou de viață, un dinamism 
intelectuai și o energie creiatoare, care să-l situeze în rândul 
naţiunilor culte. 

Ne găsim, cum vedem, în faţa unor noi concepții, sistemi- 
zate după toate criteriile şi experienţele omului de gândire, care 

tinde să aşeze pe femelii noi cultura şi civilizația viitoare a nea- 
mului. 

In acest scop, autorul formulează scheletul unui nou sistem 
de educaţie energetică, ale cărui linii fundamentale le desenează 
uneori până'n detaliu. 

La baza acestui sistem de „renaștere naţională“ stau o 
sumă de principii etice și sociale, unele chiar din domeniul ide- 
ologiei de „extrema stângă“. 

Spiritul de adâncă reformă socială — ca să nu-l numim 
deadreptul revoluționar — care respiră din paginile acestui cu- 
getător, tinde în ultima analiză să dea o nouă organizare forțe- 
lor creatoare ale neamului românesc, pentru a-l face în stare să 
se adapteze formelor superioare de civilizație şi de viaţă, forme 
pentru care e destinat prin înseși calitățile sale intelectuale, 
prin însuşi specificul său naţional. 

Pentru ca „rasa“ să fie reconstruită și spiritul ei morbid să 
fie asanat, la inteligența nativă a Românului trebue adăugat 
educația voinții şi a caracterului — conclude autorul. 

In vederea acestui nou tip, cu alt ideal de viață, autorul 
cere o școală nouă, cun nou sistem de creștere ințegrală, che- 
mat să desvolte „factorul-om“. Spaţiul nu ne îngădue să anali- 
zăm mai de-aproape sistemul școlar recomandat de di Porsenna, 
care, ca orice idee nouă, e susceptibil de aprobări, ca şi de rezervă, 

Ceeace nu ne opreşte să considerăm lucrarea d-sale printre 
cele mai de seamă și mai de folos dintre operele recent apărute 
în domeniul acesta, și s'o recomandăm în atenția cititorilor cu 
serioase preocupări, privitoare la fenomenul românesc de astăzi. 

Gh. Tulbure 


Revista de Pediatrie şi Puericultură. Anul 1, Nr. 1—4, 
lan.Apr. 1937. Buletinul Societății de Pediatrie și Puericultură 
din Cluj. Redacţia şi Administraţia: Clinica Infantilă din Cluj. 

Orice lucrare de adevărată valoare ştiinţifică trebue făcută 
cunoscută, prin scris sau conferinţe, specialiştilor şi celor cari 
vreau să se specializeze. Câmpul medical este infinit de vast și 
posedă atât terenuri ce se cer a fi puse în valoare pentru binele 
obştesc prin muncă tenace de către idealişti pe cari ca răsplată 
nu-i aşteaptă decât satisfacțiuni de ordin moral — cât şi mine de 
aur, din care se îmbogățesc cei cari comercializează știința, pre- 
cum şi șarlatanii. Clinica este oficina unde se scrutează adevă- 
rul, se aplică practic şi se instrueşte. Pe lângă o clinică, unde 
se lucrează în adevăr în vederea acestui triplu scop, este de 
absolută necesitate un organ propriu de difuzare, care este bule- 
tinui de specialitate. 

DI prof. Dr. Gh. Popoviciu, — un idealist muncitor, tenace 
și neobosit — simțind lipsa unui buletin, cu mari greutăți l-a 
înfiinţat, a făcut primul pas. 

Dar pe lângă împlinirea unei lacune de ordin știinţitic, un 
periodic de medicină infantilă, scris în limba română, se impu- 
nea în capitala Transilvaniei, ca şi tratatele didactice românești, 
și din considerente de interes și demnitate națională. Dl prof. 
Gh. Popoviciu la înființarea Revistei de Pediatrie şi Puericultură 
a simţit și cumpănit toate acestea, căci pe lângă calitățile arătate 
mai sus, d-sa posedă încă o calitate, care lipsește multor bărbați 
de știință români şi anume: este un foarte bun Român, care-și 
impune pentru viitor o muncă fără preget pentru înfăptuirea celui 
mai înalt ideal al neamului nostru: „Creșterea lui ca număr, 
desăvârșirea calităților sale alât de nobile şi ascensiunea lui pe 
culmile cele mai. înalte'!*. 

Nu-l cunoaștem pe d-l profesor Popoviciu, dar acest sin- 
gur număr al Revistei de Pediatrie și Puericultură este de ajuns 
să ni-l imaginăm ca pe un harnic scriitor teoretic până actim, iar 
de acum încolo tot așa de activ pe teren practic pentru 'redu- 
cerea mortalităţii infantile, aşa de mare în ţara noastră, încât 
constitue nu numai o rușine naţională, dar și o pierdere anuală 
de cam 200,000 de copilași, — tot atâtea energii pentru capi- 
talul biclogic al Neamului Românesc. Pentru rezolvarea acestei 
probleme însă, nu este de ajuns: nici înființarea de reviste de 
pediatrie şi puericultură, nici ridicarea de clinici de pediatrie şi 
puericultură, nici concursul particular al medicilor de specialitate 
sau a persoanelor binevoitoare, ci judecând stările de la noi — 
nu din alte țări, — se impune, în prealabil, să ridicăm starea 
economică şi culturală a poporului nostru, să-i facem educația 
morală și șovinistă-națională și, atunci, medicul va avea foarte 
puțin de lucru în lupta pentru combaterea mortalităţii infantile, 
care de fapt este „moartea înceată a Neamului Românesc“ şi - 
cutropirea pământului naţional de popoare străine, mai sănă- 
toase la trup şi la minte, şi mai conștiente.*) 

Şi, cu siguranță, asta-i soarta ce ne așteaptă — și nu 
întrun timp prea îndepărtat, — de nu se va produce o rege- 
nerare națională de sus în jos, prin mijloace drastice, ca în 
orice organism adânc infectat dar viguros, cum e Românul! 

Până se va ivi OMUL, d-le prof. Popoviciu, să scriem sta- 
tistici şi să desemnăm diagrame frumoase, din cari să cetim 
cum ni se stinge Neamul, făcând loc liftelor străine, pentru cari 
lucrează..., putregaiul național, care mult este! 


Dr. A. Suiica 


+) Neamul evreiesc perfect organizat și solidar din punct de vedere 
național, trăieşte în cea mai murdară promiscuitate şi, cu toate acestea, are 
mortalitatea infantilă cea mai mică. De ce? Fiindcă se hrănește bine, nu e 
alcoolic, iar preotul Evreilor, rabinul, e un slujitor național conştient, care 
nu se ocupă de alte afaceri lumești. 

Gh. Tulbure: Școala sătească din Ardeal în epoca lui 
Șaguna. Activitatea marelui arhiereu pe teren bisericesc ne este 
bine cunoscută, din monografia prof. Lupaș, iar despre opera lui 
literară, d-l Gh. Tulbure a scris acum 28 de ani. in volumul de 
față ne desvelește o nouă lature a trudei lui Şaguna: năzuința 
de a ridica nivelul învăţământului de la sate. 

Astfel, figura învățatului mitropolit ne apare tot mai lumi- 
noasă. El simte „ce lipsă mare are poporul nostru de-a căpăta 
învățătură, de-a se desăvârși și a se lumina... din ruginita ne- 
gură a neșştiințelor... să se preschimbe în popor cultivat“. 

Şaguna caută să apropie școala de biserică, scoțând-o de 
sub influenţa statului, îndeamnă satele ia sacrificiu pentru clă- 
direa caselor de lumină, căci numai „jerttind fiecare din sărăcia 
sa cât de puțin, se poate aduna cât se cere pentru înființarea 
şi susținerea unei școale“. 

In acest scop, el scrie pagini de îndemn prin ziare, tri- 
mite circulare către preoți şi lămuriri pentru învățători : „Instruc- 
puni didactice“, îndemnându-i să lucreze în armonie, deșteptând 
în popor „simțul pentru școală“. Și'ntr'adevăr, osteneala lui Şa- 
guna face si străbată în școala poporală, „un suflu nou de 
viață“. (185 )—1868). 

Șaguna se interesează și de învățământul secundar, consi- 
derând liceul din Braşov ca o încoronare a trudei lui, stabi- 
lește normele pentru cateh zarea elevilor români cari urmează 
școli străine şi precizează cea dintâi programă analitică pentru 
şcoalele poporale din Ardeal. , 

Rezultatul acestor năzuințe este îmbucurător : se organi- 
zează școalele, se ridică nivelul învățământului, se . regulează 
frecvența, se fixează programa și disciplina, înmulţindu-se şcoa- 
lele de la 100 la 600, în curs de 10 ani. 

Lupta noastră este nobilă — zice înțeleptul ierarh — și 
Dumnezeu, care este însăși lumina și nu sufere întunerecul, ne 
va răsplăti pentru lumina pe care o revărsâm asupra fiilor noștri. 

Cartea de față o așezăm, cu recunoştinţa, în seria celor 
12 tipărituri ale omului pasionat de problemele școalei. româ- 
nești, care este d-l Gh. Tulbure, cap limpede și cu pătrundere 
adâncă faţă de opera marelui înaintaș întru îndrumarea nea- 
mului nostru, spre desăvârșire, prin lumin?. 

Horia Teculescu 
* 

Aurelian Sacerdoţeanu: Români și Barbari în sec. LX. 
Un început de diferențiere. București 1937. (Extras din Revista 
Arhivelor). Pp. 16, Format 27X20!/2. 

In discuţia privitoare la locul în care s'a săvârșit „procesul 
de transformare a combinației autohtonilor Sud-Estului european 

cu Romanii“ ca şi la cea care priveşte problema „dacă toți Ro- 
mânii sunt autohtoni în toate locurile pe cari le ocupă acum“. 
dl Sacerdoţeanu constată că, discuția — „plecând de la îaptul 
că pentru multă vreme nu există atestări precise despre soarta 
elementului romanic în transformare, cum şi despre aceea a 
noului element care a luat naştere, adecă despre Români“ — uită 
că : „mărturiile despre elementul romanic răsăritean trebue conside- 
rate că se continua cu acelea care amintesc pe Vlahi, care în sine 
nu înseamnă decât acelaşi lucru mărturisit de către anumiţi vecin“. 
— Subliniază apoi că .însuși materialul cu care s'a lucrat n'a 
fost îndeajuns de studiat“. De aceea înainte de toate trebue deter- 
minat precis „ce înțelege fiecare scriitor medieval, în special 
bizantin, printr'un nume oarecare“. Fiindcă mai în toate aceste 
izvoare istorice „există o onomastică supusă model arhaismului 
sau barbarizării pe de-o parte, şi a tradițiilor de cancelarie pe 
de alta. Din cauza aceasta elementul contemporan real este în- 
văluit în forme arbitrare, care trebue desfăcute, studiate, identi- 
ficate. Se poate foarte bine ca multe nume arhaice să ascundă 
noțiuni noi, sau altele noi ori mai puţin noi, să nu arate nimic 
altceva decât noțiuni vechi sau foarte vechi“ (D. Russo). Se dau 
exemple pentru justificarea afirmației de mai sus. 

Romanitatea orientală, deşi răspândită asupra unui teritoriu 
întins, cucerit întrun timp îndelungat „are totuşi o unitate per- 
fectă prin faptul că Romanii cuceritori sau suprapus peste un 
element local identic sau similar, cucerit numai în etape diferite“. 
lar „succesiunea neîntreruptă și directă pe întregul ţinut fost 
cândva roman, nemijlocit: de nimeni, o au Vlahii medievali, 
adecă Românii din toate timpurile“. — Trecând apoi la raportul 
dintre Românii pâstori și agricultori și între barbarii militari, 
care trebuiau întreținuţi, şi relevând importanţa limbii şi credin- 
ței care „au putut să formeze elementul dominator şi un ficator 
al unui popor”, autorul conchide că „sec. IX este o răscruce 
pentru istoria ținutului locuit de Români. Atât pentru cei rămași 
sub ocrotire imperială cât și pentru cei de sub cea barbară. 
Numai în această vreme putem observa o nouă atitudnie. De aceea 
este şi explicabil de ce abia de acum înainte vor apărea și Ro- 
mânii în izvoarele istorice contemporane în mod deosebit. Nu 
mai formează un stat organic înglobat într'o formă tradițională, 
ci un fragment aparte anexat altora, sau alăturea de ele, cu care 
numai împreună fac să se păstreze unitatea obișnuită“. 

„Spiritul Romei s'a simţit la Dunăre până în acest secol 
IX, când încă nu sa pusese vorba de diferienţiere între credin- 
cioși. Pentru Români, singurii de altfel care au putut păstra 
această legătură fără întrerupere, nu se pusese chestiunea indi- 
cării ior cu un onomastic precis. Totuşi ei apar mascaţi sub 
nume de împrumut. 

„Sciţii“ care se roagă în latinește, după mărturisirea din 
865 atât a Papei, cât și a Impăratului, nu sunt decât Românii 
din Nordul Dunării. Procesul acesta de diferenţiere a elementu- 
lui latin de cel barbar, nici nu va mai întârzia mult şi se va 
transforma în precizie: Ungurii, la venirea în Pusta, vor întâlni 
în Transilvania pe Vlahi, deci pe Români“. — Scriitorul arab 
din sec. XI Gardizi încă păstrează o informaţie, din izvoarele uti- 
lizate, când numai poporului român „nu-i gâsim un nume bine 
Și precis atribuit, ca și în izvoarele bizantine-latine ale vremii“. 
— „Lângă Slavi este un popor din Imperiul Roman (ăz Rum); 
şi toți sunt creştini şi pe ei îi numesc N-n-d-r. Şi ei sunt mai 
mulți decât Maghiarii, însă sunt mai slabi“ — spune Gardizi, 
E vorba, evident, de vremea când Maghiarii erau încă în Atel- 
kuz „care de bună seamă că se întindea și în Moldova de jos. 
Numai din această așezare puteau ei privi peste Dunăre un po- 
por creștin care făcea parte din Imperiul roman, adecă bizantin. 
Slavii vecini, dacă nu mai pot fi Sârbii, pot fi în schimb „Ruşii“ 
sau. Slavii din părţile Daciei în curs de romanizare“. 

In sec, IX poporul creştin al Românilor — își termină d. 
S. constatările — era (deci) bine aşezat de o parte şi de altaa 
Dunării... Este ultima periodă când romanitatea orientală își 
păstrează omogenitatea și este socotită ca direct scoboritoare 
din vechiul Imperiu roman. Infiltrarea barbară tot mai numeroasă, 
orientarea religioasă diferită și necesitatea de diferenţiere a nea- 
murilor care formau mozaicul etnic carpato-hemimontic, impun 
de acum înainte o deosebire care se va preciza definitiv în sec, 
XIIL- XIV“, 

* 

Aurelian Sacerdoţeanu: Evoluţia scrisului şi cartea până 
la apariţia tiparului. (Extras din rev. „Raze de lumină“). Buc. 
1937. Pp. 24, format 24X16. ) 

Măsura preţuirii unui lucru nu o hotărăşte numai foosul pe 
care ţi-l poate aduce, ci și cunoașterea „biografiei“ acelui lucru, a 
sforțărilor câte s'au depus, a energiilor câte s'au cheltuit până se 
ajungă la perfecțiunea din zilele noastre. O astfel de „biografie“, de 
evoluţie ne dă d! Sacerdoţeanu, prin strângerea a tot ce se știe despre 
îndeletnicirile omului de a-şi exterioriza gândurile şi sentimentele 
prin scris, de la cele mai vechi încercări care se pot bănui că 
s'au făcut la 'nceput în nisip, argilă, humă și până la scrisul pe 
materia! flexibil : pânza, papirosul, pergamentul şi, mai în urmă, 
hârtia din care s'a putut forma cartea — dupăce aceasta trecuse 
prin faza foilor de plumb, plumbea volumina, de care face amin- 
tire Pliniu. — Se trec în revistă şi instrumentele și mijloacele 
folosite la' scris (stilum, culoarea, cărbunele, lutul galben, creta, 
penelul, calamus-ul, pana, aurul, argintul, chinorosul, chinovarul), 


OBCU CLUJ 


— 583 — 


insistându-se mai ales asupra diferitelor forme de scris și a in- 
fluențelor unor forme asupra altora (figurativă, capitală, uncială, 
cursivă, prescurtată, cryptographia, cryptograma, minuscula, tipa- 
rul). apoi a evoluţiei alfabetului — cu rădăcinile în vechile figuri 
simbolice. — Studiui d-lui S., care ar trebui cetit de fiecare om cu 
pretenții de cultură, se încheie cu apariţia tiparului „când scri- 
sul şi-a pierdut importanța, dându-se toată atenţia tehnicei“ și 
când „odată cu el au dispărut și artele minore legate de el, și 
care fac minunea arhivelor și bibliotecilor“. 


3% 


Petru Iroaie: Cântece populare istroromâne (Extras din 
rev. „Făt-Frumos“). Cernăuţi 1936. Pp. 85, format 241/2X16!/, 
Lei 100, Convingerea d-lui Leca Morariu, pasionatul cercetător 
al graiulu! și folclorului istroromân, despre existența melopeei 
populare la acest îragment în dispariţie al neamului nostru, — me- 
iopee inexistentă pentru cercetătorii anteriori — se adevereşte prin 
colecția d-lui Petru lroaie a îi avut temeiuri reale. Deşi scoase 
azi din circulație, Cirebirii şi-au avut cântecele lor populare. 
Unul, din cele salvate de d. P. 1., ne duce chiar „la datarea și 
precizarea celui mai vechi cântec românesc, anterior despărțirii 
dialectale, deci de dinaintea anului 100“. Este cântecul De când 
nu te am vezut — „cântecul comparării omului cu codrul , pe 
carel găsim şi'n celelalte părți ale teritoriului locuit de Români. 

D-l P. lroaie dă și motivele ieșirii din circulație a cânte- 
cului românesc cirebir și înlocuirea lui cu cel croat. Acesta din 
urmă ajunge la modă „fiind favorizat de biserică, de școală, de 
oamenii conducerii ; şi-şi are vastă arie de extensiune, satele 
împrejmuitoare fiind croatizate sau croate. Pe lângă acestea cân- 
tecul românesc e disprețuit de prei.t, de învăţător etc. și de ve- 
cinii Croaţi, cari vin la horile și sărbătorile valahe, sau îi pri- 
mesc pe Valahi printre ei şi le desaprobă cântecul prin neîn- 
țelegere și prin râsete“. lar cântecul popular, fiine „o creație 
socială“ „are multă nevoie de sprijinul societăţii. El nu poate 
trăi în afara societăţii și nu poate dăinui fără concursul socie- 
tăţii. In societate, omul cântă cântecul ce are râsunet, căci cântă să 
fie ascultat, și nu huiduit. Mândra primește la fereastră sau în 
pcartă numai cântecele cari sunt aprobate de societate și de 
cari se poate mândri, nu cele cari i-ar trezi ocări. Şi cu cât 
cântecul își găsește răsunet mai întins în satele vecine, cu atât 
e mai prețuit. Aprobarea generală menţine un morav, dezapro- 
barea îl izolează şi-l veștejeşte. Când acest concurs, deci, al 
societății lipsește, cântecul se retrage din circulaţie. Îl mai pă- 
strează câte-un ins, murmurându-l în singurătatea lui, şi-l trans- 
mite vecinului care i-a înțeles murmurul“. D-l Petru lroaie are 
marele merit de a fi smuls, asemenea unui duhovnic, din tainiţe 

sufleteşti inaccesibile altora, un frumos mănunchiu de frânturi 
de ale vechiului suflet cirebir, cristalizat în forma poetică a cân- 
tecului. 

Broşura cuprinde 1) Cântece, 2) Cântece elegiace, 3) Sati- 
rice, 4) Diverse. Textele sunt urmate de tradurere în |. română 
“literară. Partea finală cuprinde preţioasele capitole despre: co- 
incidențe, asemănări, influențe, note filologice, stilistice etc. 


lată câteva din cele mai scurte cântece cirebire: 


Şi pe mare şi pe țărm, 
Când sântem împreună, mă cred în rai. 


i In graiul lor: 
Eu te văd pe vapor, — Ce che n-ai verit 
Te cunosc după cuvânt. Când ăț am urdineit? 
Imbobocit-au trandatirii — N-am verit de ruşire 
Sau sânt viorelele ? C-am mislit samochi la tire. 1) 

%* * 
In mijlocul inimii mele Ămnat-am ocea şi cole 
Crește o floricică. Pre zelene iarbe. 
De nu o vei dori-o, C-oi vede me feta 
Se va usca de sigur. Che ia veg!'e blaga?) 

* 
Din războiul de la Belgrad Ea ui 
Tu ai plâns, eu am cântat. Sicu-i o ramniţe. 
Foaie verde frunză uscată Pre ia do merițe 
Acasă sosit-am împușcat. Frische, mușatiţe.5) 

* 


Petru lroaie: Critica criticii românetti. Cernăuţi 1937. 
(Extras din rev. „Făt-Frumos“). Pp. 12, Lei 10. O meritată pu- 
nere în evidență a serioaselor și documentatelor „Pagini de 
istorie şi critică literară“ ale d-lui |. E. Torouţiu, — pagini 
„care-l situează printre puținii veritabili critici români“. 


1) — De ce n'ai venit 2) Umblat-am încoace 
Când ţi-am poruncit? şi 'ncolo 
—— N'am venit de rușine Pe iarbă verde 

Că m'am gândit la tine. Să-mi văd mândra, 


Că ea paşte vitele. 
3) Sânu-i o câmpie 


Pe ea două merişoare 
Proaspete, frumuşele. 

Leca Morariu: Maiorescu și neologismul. Extras din 
„Omagiul lui ]. Nistor“. Cernăuţi 1937. Pp. 24. Lei 20. 

In vechea și totuși mereu noua discuţie asupra îndreptățirii 
sau neîndreptăţirii de a se acorda neologismelor cetâțenia ro- 
mână, d-l Leca Morariu, dovedește, cu citate, că „rezerva (lui 
Titu Maiorescu) faţă de neologism nu e absolută, intrasigentă, 
şovină“, recunoscând necesitatea neologismelor „încă la 1872“. 
Ba şi mai mult, arată tot întemeiat pe citate, 1) Cum, în practică, 
T. M. se dezavuiază pe sineși, nerespectându-și el însuși regu- 
lele antineologiste și 2) Cum chiar teoria antineologică a lui 
Maiorescu militează contra lui Maiorescu. 

Apărător al neologismelor, pentru o seamă de motive spri- 
jinite pe exemple, d. Leca Morariu conchide că „împotriva con- 
siderațiilor lui Maiorescu — antinomice ele însele întreolaltă... 
— neologismul și-a afirmat suverana viabilitate, croindu-şi pe 
toate potecile drumul cuvenit și înfrângându-l (chiar !?) şi pe 
Titu Maiorescu... Neologismul fiind limbă vie ca orice grai viu 
de orcând..“ 


Sau mai primit la Redacţie: 


Dr. N. G. V. Gologan: 1936 economic. Cu condițiuni spreciale asupra 
circumscripţiei şi activității Camerei de Comerţ şi industrie din Braşov. 

Petru lroaie : Espressione epistolare contadinesca. Firenze 1937. Pp. 8. 

1dem: Caracterul poeziei populare. Cernăuţi 1927. Pp. 52, Lei 50. 

Horia Teculescu: V. Oniţiu, un educator deschizător de suflete și 
ziditor de idealuri. Viaţa și opera. București 1937. Ed. Casei Şcoalelor şi a 
Culturii Poporului. Pp. 400. Lei 70. 

Nicolae Teaciuc-Albu! Istoria literaturii române. Ediţia a doua, re- 
văzută şi lărgită. Cernăuţi 1937. Ed. autorului, str, T. G. Masaryk 9. Pp. 66, 
format 24X16. Lei 40. 

Buletinul „Mihail Eminescu“: Cernăuţi, anul VIII 1937 Pp. 52, Lei 50. 

Preot maior în r. iconom stavrofor Carialan Buracu, confesorul bat, 
3 grăniceresc de gardă: Cetatea şi Castelul Făgărașului. Cronică istorică. 
Făgăraș 1937. Pp. 28, format 20!:/2X14, lei 50. Se vinde în îolosul Capelei 
militare din Castel. 

Siidostdeutsche Forschungen (publ. de Dr. Fritz Valjavec), v. II, 
Miinchen 1937. Pp. 426, format 27X181/2. Din dogatul conținut a! acestui 
masiv volum reținem studiile dd. Elemer Mâlyusz (Kaunitz iiger die Kultur- pă 
politik der Habsburgergermonarchie), Hans Petri (Vorbemerkungen zu einer Ge- 
schichte der Reformation und Gegenreformation in den Donaufiirstentiimern), 
Coriolan Petranu (Begriff uad Erforschung der nationalen Kunst), Z. G. Pe- 
trescu (Streben und Leistungen deutscher Aerzte in den rumânischen Lândern): 
Din comunicări: Ernest Gorlich (Ungarn im  Blickfeld der sterreichischen 
Mitteleuropa-ldee 1848—1859), V. Boioga (Ankângen an den zweiten Merse- 
burger Zauberspruch in rumănischen und Banater madjarischen Heilsegen). 

Raport asupra activităţii F.O.R.-ului din Arhid. Sibiului pe anul 1936— 
37. Sibiu 1937. Pp. 36. 

Alex. Lapedatu: Un episod revoluționar în luptele naționale ale Ro-. 
mânilor de peste munţi acum o jumătate de veac. Buc. 1837. Pp. 78, format 
241/f2X17. 

Teodor Neş: Oameni din Bihor /1843—1918) Tip. Diecezană Oradea. 
1937. Pp. 662, format 231/;X151/a Lei 350. 

I. Crăciun: Baba Novac, generalul lui Mih. Viteazul. Extras din „Ga- 
zeta Ilustrată“, Cluj 1936, Pp. 30, format 23X141/. 

Idem. Cartea Românească în decursul veacurilor. Conferenţă. Pp. 30. 
format 201/2X 13. i 

Idem. Bio-bibliografia d-luf Alex. Lapedatu. Extras din volumul oma- 
gial închinat fraților Alex. şi loan Il. Lapedatu, Buc. 193j. Pp. 40 format 
241j2X17. 

institutul pentru studiul Ist. Universale. Şedinţa de deschidere 
Buc. 1837. Pp. 16, Lei 20. 

Nic. N, Munteanu: Aspecte şi direcții în romanul românesc, de la pri- 
mele începuturi până azi. Sinteză literară. Ed. „Of. de Librărie“ Buc. 1937. 
Pp. 56, format 23X151/2. Lei 30, 

ionel Neamtzu: Pentru o femeie. Roman. Ed. ramuri. Craiova Pp. 
192, format 19'/2X121/2. Lei 60. 

Gh. Tulbure: Școala sătească din Ardeal în epoca lui Şaguna. (Bibl. 
învăţătorilor No. 5). Ed. Rev. Satul și școala. Cluj 1937. Pp. 106, format 
17X12. Lei 25. 

Dr. Augustin Tătaru: Cehoslovacia în bazinul dunărean. Extras din 
rev. „Țara de Mâine“. Cluj 1937. Pp. 18, format 23X15:/, 

losif E. Naghiu: Bio-bibliografia P. S. Episcop Nicolae Colan. Sibiu. 
1937. Extras din rev. Teologică Sibiu. Pp. 34, format 2312X151p. 

losif Naghiu: Mărunțişuri cultural-istorice năsăudene. Extras din „Ar- 
hiva Someşeană“. Bistriţa 1937. Pp. 16, format 23XI15!/, 

Dr. Augustin Tătaru: Cooperaţia și alte curente . social-economice. 
Extras din „Observatorul Social-Economic“. Cluj, 1937, Pp. 21, format 
23X151/2 

togdan istru : Blestem. Poezii. Chișinău 1937. Pp. 30, Lei 20. 

Barbu Lăzăreanu : Cu privire la epigramă şi epigramiști. Buc. 

Idem : Cu privire la Coșbuc. Buc. 

Idemn: Cu privire ia Hașdeu (11). 

Idem: Cu privire la Folklor 1. II. 

Idem : Cu privire la Alexandri, format 191/2X121/. Pp. 40. Câte lei 16 

Dr. Weisz ignâcz: Nyolcvankilenc 6v eml6keimbăl. 20 6rdekes biin- 
iigy. Braşov 1936. Pp. 64, format 21î1/2X151/2. 

Aurel A. Mureşianu: Originea Ciangăilor din Săcelele Braşovului. 
(Colecţia ist. a rev. „Plaiuri Săcelene“) 1937. Pp. 20. Lei 10. 

Cardiral Wiseman: Fabiola sau Biserica din catacombe. Roman. In 
rom. de Al. Lascarov-Moldovanu Ed. „Cugetarea“. Noua Colecţie Delafras, 
Bucureşti 1937. Pp. 376, lei 55, 

„Dacia Istorică“ anul 1, nr. 1. Redactor-proprietar Iosif Schiopul Cluj 
Str. Coșbuc 7. 

D. Șandru şi F. Brânzeu Printre ciobani din Jina. Extras din „Grai 
și suflet“) București 1934, pp. 106. 


Asupra unora vom reveni în nr-ele viitoare. 

Ne-au mai venit în ajutor de la apariția nr-ului trecut, dd: 


Dr. Brediceanu C., ministru plen., Helsinki (Finlanda) 


Dr. Debu Ilarie, avocat, Miercurea-Ciuc 
Pop Caius, mare proprietar, București 
„Sturdza Mihail, Braşov 

Dr. 'Țeposu Emil, prof. univ,, Cluj 


400. — 
200.— 
240.— 

10.— 
110.— 


Lei 


» 


cu 


» 


Calde mulțumiri tuturora, cum mulțumim și d-lui W. Râmboiu, secr. 
Prefecturii Cluj, pentru a! treilea abonament ce ne-a făcut. 


ABONAŢII 
care şi-au mai achitat abonamentul : 


Pe anui 1936 


Pr. maior Buracu Coriolan, Făgăraș 
Hanţcu lon, Cernăuţi 


Până la 31 Oct. 1937 
loanovici Ilie, preot, Feldioara 
Salmen Norbert, profesor, Brașov 
Stoica E., protopop, Sighişoara 
Zănescu A., dir. B-cii Naţ., Oradea 

Până la 31 Dec. 1937. 


Astra, Despărțământui M.-Ciuc 

Bârseanu Catinca, Sibiu 

Biblioteca Senatului, București 

Dr. med. Borşan D., Braşov 

Burduloiu Maria, Brașov 

Docent Dr. Câmpeanu L., Braşov 

Casa Naţională Română, Făgăraș 

Clinciu [., prof. î. r., Bucureşti 

Comşa Gh., notar î. r., Satulung 

Dr. med. Comşa Nic., Sibiu 

Curcă Gh., dir. Bcii „Albina“, 

Dr. Dancu N., avocat, M.-Ciuc 

Dr. David Candin, avocat, Abrud 

Dr. Debu Ilarie, avocat, M.-Ciuc 

Dr. Decian [., not. public, M.-Ciuc 

Direcţ. Șc. de copii mici Nr. 1, Braşov 
Pa prim. de Stat, Codlea 

gr. cat. băeţi, Blaj 

„Radu Negru“, Făgăraş 

» „Al.Pap.llarian“, Tg.-Mureș 
„Şc. norm. de fete, Lugoj 

Faroga Victor, primar, M.-Ciuc 

Dr. Gociman A. prof. Acad. com., Cluj 

Grama Vinc., farm., Făgăraș 


Braşov 


» 
„lic. 
» » 


» 


Dr. Iancu Ax., prof. univ., Cluj 

Ing. Ionică I., î. senator, Brașov 

Jiga M., dir. de bancă, Făgăraș 

Dr. Jinga N., medic-șef, Sfî.-Gheorghe 

Maximilian Val., profesor, Braşov 

Mereţ Vas., preot, Brașov 

Mocsonyi A., maestr. Vân. Regale, Buc. 

Morgenstern I., avocat, Bucureşti 

Mosora A., primar şi dep., Sighișoara 

Dr. Muţiu I., not. public, Sibiu 

Dr. Neguș A., deputat, Brașov 

Dr. Nicolau Șt., prof. univ., Buc. 

Nistor Aurel, protopop, Sf.-Gheorghe 

Pană Val., preot, Zârneşti 

Ing. Pennescu Kertsch Cr., preş. Cam. 
de Com., Bucureşti 

Pop Caius, mare propr., București 

Dr. Pop 1., f. subsecr. de stat, A.-lulia 

Primăria comunei Baciu 

Primăria comunei Cernatu 

Pușcariu [., învățător, Braşov 

Roşca Sofr., dir. de bancă î. r., Buc. 

Russu Gh., funcţ. B-ca Naţ., Călăraşi 

Pr. Căp. Saitu Eugen, Ploești 

Sânjoanu Fabiu, profesor, Braşov 

Socaciu Tini, Brașov 

Dr. Stinghe N., adm. prot., Braşov 

Dr. med. Stoian Aurel, Bran 

Sturdza Mihail, Braşov 

Suru Al., insp. vet. Braşov 


“Dr. Tanislau [., asist. univ., Cluj 


Dr. Tecău D., secr. g. Min. de Ind. și 
Com. 
Voina D., fabricant, Bucureşti 

Până la 1 Martie 1938 Dr. Glăjariu V., senator, Brașov (2 abon.) 
Piimatia coinirei. Codlea Dr. med. Vintilă loan, Braşov 
Purcăreni Lt.-col. inv. Zernoveanu Vas., Brașov 


Prefectura jud. Cluj (3 abon,) 


Până la 30 Aprilie 1938 


Bogdan ]. Marioara, București j Ă 
Lt.-Col. Mih. Coliban, Tg.-Mureş Dr. med. Țeposu E., prof. univ. Cluj 


Până ia 31 Dec. 1938 


Dr. Brediceanu C., min. plen., Helsinki, 


Se mai confirmă primirea costului nr. 4—5 de la d-l C. N. Mateescu, 
prof., R.-Vâlcea, a abon. restant pe a. 1935 de la dd. V. Smigelschi, arhitect 
București, şi G. Davidescu, min. plenip. în Estonia, iar al Primăriei comunei 
Intorsura Buzăului pe răstimpul 1 Ii 1936 — 1 III 1937. 


Spre orientare. Poeziile din pp. 436—438 ale nr. trecut, rămase din 
nebăgare de seamă nesemnate, se datoresc d-lui Aurel Marin. 





Confirmarea primirii ahonamentelor sosite după 15 Oct. se va face în 
nr. viitor. 


Două rugăminți. 1. Spre a nu li se întrerupe expedierea revistei dd. 


abonaţi sunt rugați a-și înnoi din vreme abonamentul, fiindcă începând cu 
anul viitor abonamentele vor trebui achitate anticipativ. Avem prea muite 
cheltuieli și neplăceri cu incasarea lor ulterioară. Şi voim să punem capăt şi 
sporirii numărului restanțierilor, având destul bucluc cu cei pe care-i avem, 
— mult prea numeroşi pentru puterile noastre. *) 

2. Domnii care nu mai doresc revista în anul 1938 sunt rugați să 
ne facă serviciul de a ne anunța de-acum, ca să ne putem orienta asupra 
tirajului viitor. 


*) Faţă de aceştia ne vom îngădui uneori măcar satisfacția de a-i mai 
apuca din când în când de chică şi a-i expune în vitrina revistei spre a-i 
cunoaște contemporanii și, mai ales, spse rușinarea urmașilor lor, — noţiune 
pe care ei au pierdut-o de altfel de mult. 

